Insaanaa eynaage Amilla Nafsah Gellunvaane evves kameh kurumaki koggenvaane kameh noon: Dr. Anara - AO News\nއިންސާނާ އޭނާގެ އަމިއްލަ ނަފްސަށް ގެއްލުންވާނެ އެއްވެސްކަމެއް ކުރުމަކީ ކޮށްގެންވާނެކަމެއް ނޫން: ޑރ. އަނާރާ\nއިންސާނާ އޭނާގެ އަމިއްލަ ނަފްސަށް ގެއްލުންވާނެ އެއްވެސްކަމެއް ކުރުމަކީ ކޮށްގެންވާނެކަމެއް ނޫން ކަމަށް ޑރ. އަނާރާ ނަޢީމު ވިދާޅުވެއްޖެއެވެ.\nއޭނާ މިހެން ވިދާޅުވީ ”ހަށިގަނޑާއި ފުރާނައަކީ އަމިއްލަ މިލްކެއް ނޫން” މި މައުޟޫޢަށް ބޭއްވި އިޙްޔާ ފޯރަމް ގައި ވާހަކަ ދައްކަވަމުންނެވެ.\nދުނިޔޭގައި ހަދާފައިވާ ދިރާސާތަކަށް ބައްލަވާލައްވަމުން ޑރ. އަނާރާ ވިދާޅުވީ މީހުން މަރުވާ ރޭޓަށް ބަލާއިރު ދުނިޔޭގައި ހަތަރު ވަނައަށް އެންމެ ގިނަ ޒުވާނުން މަރުވަނީ އަމިއްލައަށް ކަމަށެވެ. އެއީ ވަރަށް ބޮޑުފާފައެއްކަމަށާއި މާތްﷲ ދެއްވާފައިވާ ވަރަށް ބޮޑު ނިޢުމަތަކަށް ފުރަގަސްދެވެނީކަމަށް ވިދާޅުވިއެވެ.\nމީގެ އިތުރުން އަމިއްލައަށް މަރުވުމަކީ ޙަރާމްކަމެއްކަމަށް ވެސް ޑރ. އަނާރާ އިންސާނާގެ ނަފްސު ލައްވާފައިވަނީ ތަފާތު އިޙްސާސްތަކާއިއެކުގައި ކަމަށާއި މި އިޙްސާސްތައް ކޮންޓްރޯލްކުރުމަކީ ވަރަށް މުހިންމުކަމެއް ކަމަށެވެ. އެގޮތުން ނަފްސާނީ ޢިލްމުވެރިންނާއި މިފަދަ ފަރާތްތަކުގެ އެހީތެރިކަން އެފަދަ ޙާލަތްތަކުގައި ހޯދޭނެ ކަމަށާއި އިސްލާމްދީނުގައި ތިމާގެ ނަފްސު ކޮންޓްރޯލްކުރުމަށް އަންގަވާފައިވާކަމަށް ވިދާޅުވިއެވެ.\nޑރ. އަނާރާ ވިދާޅުވީ އިންސާނާ އުފެދިފައިވަނީ މައިގަނޑު ތިން ބަޔަކަށް ކަމަށާއި އެއީ ޖިސްމާއި، ރޫޙާއި، ނަފްސުކަމަށެވެ. އިންސާނާގެ ނަފްސާއިބެހޭ ގޮތުން ހިއްސާކުރައްވަމުން ވިދާޅުވީ ކޮންމެ ނަފްސަކަށް ވެސް ހެޔޮގޮތާއި ނުބައިގޮތް އެނގޭ ކަމަށާއި ހެޔޮގޮތަށާއި ނުބައި ގޮތަށް އުޅެނީ އެ އިންސާނާ އަމިއްލައަށް އެނގިހުރެކަމަށެވެ.\nއިންސާނުންނަށް އޮތީ ނަފްސު ޠާހިރުކުރުން ކަމަށާއި އެއީ އެގޮތަށް ކަންކުރުމުން އެ އިންސާނާ ބާއްޖަވެރިންގެ ތެރޭގައި ހިމެނޭތީ ކަމަށް ވެސް ޑރ. އަނާރާ ވިދާޅުވިއެވެ.\nނަފްސަށް އަޅާލާ އޯގާތެރިވުން އެއީ ކޮންމެ މީހެއްގެ މައްޗަށް ވާޖިބެއްކަން ބަޔާންކުރައްވަމުން ޑރ. އަނާރާ ވިދާޅުވީ ނަފްސަށް އަޅާލުމަށާއި ނަފްސަށް އަޅާލުމުގެ މުހިންމުކަމާ ބެހޭ ގޮތުން، ކީރިތި ޤުރުއާނުގައި ބަޔާންކުރައްވާފައިވާއިރު، ސުންނަތުން ވެސް މިކަން ސާފުކޮށް އެނގެން އެބައޮތްކަމަށެވެ. އަދި ޢިލްމުވެރިން ވެސް އެތައް ފޮތެއް މިކަމާ ގުޅޭގޮތުން ލިޔުއްވާފައިވާ ކަމަށެވެ.\nފިޠުރު ޒަކާތް ބަލައިގަތުމުގެ އެންމެ ފަހު ވަގުތަކީ މިއަދުގެ އިރުއޮއްސި6ޖަހަންދެން\nޢީދަށް ހަނދު ސާބިތުކުރުމަށް ބާއްވާ ޖަލްސާ މިރޭ އޮންނާނެ\nމިއަހަރުގެ ފިޠުރު ޢީދު ނަމާދު ބޮޑު ޖަމާޢަތުގައި ވިލިމާލޭގައި ކުރާނީ ފުޓްބޯޅަ ދަނޑުގަ\nއިޙްޔާ ފޯރަމްގެ އެންމެ ފަހު ޕްރޮގްރާމް މިރޭ


Alah Dhivessehge Adun Mulhu Quran Record Kuranee - Vaguthu\nއަލަށް ދިވެއްސެއްގެ އަޑުން މުޅި ގުރުއާން ރިކޯޑު ކުރަނީ\nދިވެއްސެއްގެ އަޑުން މުޅިން އަލަށް ކީރިތި ގުރުއާން ރިކޯޑު ކުރުމުގެ މަސައްކަތް "ބްލައިންޑް އެންޑް ވިޝުއަލީ އިމްޕެއާޑް ސޮސައިޓީ އޮފް މޯލްޑިވްސް" އިން މަސައްކަތް ފަށައިފިއެވެ.\nމި މަސައްކަތް ފެށުމަށް އެ ޖަމިއްޔާ އިން ވަނީ ރާއްޖޭގެ އެންމެ އަލިގަދަ ތަރީގެ މަގާމް ހާސިލްކޮށްފައިވާ އަލް ހާފިޒް އަބްދުލް ރަޝީދު އާއެކު ރޭ އެއްބަސްވުމެއްގައި ސޮއިކޮށްފައެވެ. މިއީ ދިވެއްސެއްގެ އަޑުން މުޅީ ގުރުއާން ރެކޯޑުކޮށް އާންމުންނާއި ހަމަޔަށް ދޫކޮށްލާ ފުރަތަމަ ފަހަރުކަން ފާހަގަކޮށްލެވެއެވެ\nއެ ޖަމިއްޔާގެ މީޑިއާ ކޮޑިނޭޓަރު އަދި މިއުޒިކްގެ ދާއިރާއިންނާއި، ފިލްމީ މަސައްކަތްތަކުން ދިވެހިންގެ ތެރެއަށް ފަރިތަ ފަރާތެއް ކަމަށްވާ އަބްދުﷲ ޒޔާއު "ވަގުތު" އަށް ބުނީ ޑިސެމްބަރުގެ ނިޔަލަށް ގުރުއާން އެއްކޮށް ރެކޯޑުކޮށް ނިންމާލުމަކީ ޓާގެޓު ކަމަށެވެ.\nނަމަވެސް މިއީ އަޑު އެއް ގޮތެއްގައި ހުރެގެން ނޫނީ ނުުކުރެވޭނެ މަސައްކަތެއް ކަމުން އަޑަށް އެއްވެސް މައްސަލައެއް ދިމާވެއްޖެ ކަމުގައިވާ ނަމަ ލަސްވުމުގެ ފުރުސަތު އެބައޮތް ކަމަށް އޭނާ ބުންޏެވެ.\nމިފަދަ މަސައްކަތެއް ކުރުމުގެ މައިގަނޑު މަގްސަދެއްގެ ގޮތުގައި ޒިޔާއު ފާހަގަކުރީ މިހާރު އާންމުކޮށް ދިވެހިންގެ ތެރޭގައި ބޭނުންކުރަމުން އަންނަނީ ބޭރުގެ ގާރީން ކިޔަވާފައި ހުންނަ ރެކޯޑިން ތަކަށް ވެފައި، އެ ރެކޯޑިންތަކުގައި ބައެއް ފަހަރު ކިޔާ އެއްޗެއް ސާފު ނުވާ ފަހަރުތައް އަންނަތީ ކަމަށެވެ. އެހެން ކަމުން އެއީ ހާއްސަކޮށް ލޯފަން ކުދިންނަށް އޮތް ވަރަށް ބޮޑު ދައްޗެއް ކަމަށް އޭނާ ބުންޏެވެ.\n"ރާއްޖޭގެ މި ބްލައިންޑް ކޮމިއުނިޓީ ނުވަތަ މި އަޑު އަހައިގެން ކިޔަވާ ކުދިިންނަށް ވަރަށް ބޮޑަށް އެބަ އުނދަގޫވޭ އެކިއެކި އަކުރުތައް ސާފުވުމާއި ދެން ތަޖުވީދުގެ ކަންކަމުގަ ވަރަށް ބޮޑަށް އެބަ އުނދަގޫވޭ ސާފު ނޫން ކިޔެވުންތައް ހުރީމަ" ޒިޔާއު ވިދާޅުވިއެވެ.\nއަނެއް ކަމެއްގެ ގޮތުގައި އެ ޖަމިއްޔާއަކީ ލޯފަން ކުދިންނަށް ހާއްސަ ޖަމިއްޔާ އަކަށްވެފައި، އެ ކުދިންގެ ތެރޭގައި މިފަދަ މަސައްކަތަކަށް އެންމެ އެކަށޭނެ ކުދިން ތިބުމުން އެކުދިންނަށް ފުރުސަތު ދިނުން ކަމަށް ޒިޔާއު ވިދާޅުވިއެވެ.\nރެކޯޑިން އަށް އަޑުއެޅުމަށް ހަމަޖެހިފައިވާ އަބްދުލް ރަޝީދު އަކީވެސް ލޯފަން ހާފިޒެކެވެ. މި ޖަމިއްޔާގައި ޖުމްލަ 123 މެންބަރުން ތިބެއެވެ. އޭގެ ތެރޭގައި، ގުރުުއާން ހިިތުުދަސް ހާފިޒުންނާއި، ގާރީ ކޯސް ހަދަމުން އަންނަ ފަރާތްތަކާއި، އިސްލާމް ދީނާއި ގުޅުންހުރި އެކި ދާއިރާތަކުން ތައުލީމް ހާސިލްކުރަމުން އަންނަ ފަރާތްތައް ހިމެނެއެވެ.\nނޮވެމްބަރު 30, 2020 13:08\nމީގެ ކުރިން ދިވެހިންނެއް ނޫންތޯ ތަރުޖަމާ ދިވެހިބަހުން ގެނެސް ދީފައިވަނީ؟ "އަލަށް ދިވެއްސެއްގެ އަޑުން މުޅި ގުރުއާން ރިކޯޑު ކުރަނީ" މިހެން ސުރުޙީގައި ޖަހާފައި އޮތީމަ، މުޅި މަހުފޫމް އޮޅިފައި! ހިޔެއް ނުވޭ މިކޮމެންޓް ޖަހާދޭނެހެން.\nނޮވެމްބަރު 30, 2020 13:11\nވަރަށް އުފާވެއްޖެ! ޤާރީ ޢަބްދުއްރަޝީދަށް ރަޙްމަތްލައްވާށި!\nނޮވެމްބަރު 30, 2020 14:07\nޑރ. ޝަހީމްގެ އަޑުން މުޅި ގުރުއާން ރެކޯޑް ނުކުރޭތަ؟


ދުނިޔެ ނިމުމާއި އާޚިރަތުގެ ފެށުން (2) | Sandhaanu\nދުނިޔެ ނިމުމާއި އާޚިރަތުގެ ފެށުން (2)\nޤިޔާމަތުގެ ކުދި ޢަލާމާތްތަކުގެ ތެރެއިން އަނެއް ޢަލާމާތަކީ، ޖާހިލުކަން ފެތުރިގެން ދިއުމާއި، ޢިލްމުވެރިކަން ފިލައި ދިއުމޭ ބުނެވޭ ބަހުގެ މާނައަކީ ކީރިތި ޤުރުއާނާއި ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ސުންނަތުން ސާބިތުވާ ޢިލްމު ފިލައި ދިއުމެވެ. އެހެން ޢިބާރާތަކުން ނަމަ، ޝަރުޢީ ޢިލްމު ފިލައި ދިއުމެވެ. މިއާ ޚިލާފަށް ދުނިޔަވީ ޢިލްމު ދާނީ ކުރިއަށެވެ. ﷲ ރުއްސުންލެއްވި ޢަބްދުﷲ އިބްނު ޢަމްރު ބުނުއްޢާޞް ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވާތީ ތިމަންކަމޭގެފާނު އެއްސެވީމެވެ.\n“إِنَّ ﷲ لاِ يَقْبِضُ الْعِلْمِ اِنْتِزَاعًا يَنْتَزِ عُهُ مِنَ النَّاسِ وَلَكِنْ يَقْبِضُ الْعِلْمَ بِقَبْضِ الْعُلَمَاءِ حَتَّى إِذَا لَمْ يَتْرُكْ عَالِمًا اتَّخَذَ النَّاسُ رُؤُوسًا جُهَّالاً فَسُئِلُوا، فَأَفْتَوا بِغَيْرعِلْمٍ، فَضَلُّوا وَأَضَلُّوا” (رواه مسلم)\nމި ޙަދީޘްގެ މާނައަކީ، ހަމަކަށަވަރުން ﷲ، މީސްތަކުންގެ ކިބައިން ޢިލްމުވެރިކަން ނިގުޅުއްވައި ގެންދަވަނީއެއް ނޫނެވެ. އެހެނެއްކަމަކު ޢިލްމުވެރިކަން ގެންދަވަނީ ޢިލްމުވެރިންގެ މަރުހިއްޕެވުމުންނެވެ. މިމޭރުމުން ޢިލްމުވެރިން ނެތިދިއުމުން މީސްތަކުން ޖާހިލުވެރިންނަށް ތަބާވާނެއެވެ. ފަހެ އެބައިމީހުންނާ ސުވާލުކުރެވިއްޖެނަމަ ޢިލްމަކާ ނުލައި ފަތުވާދޭނެއެވެ. އަދި މަގު ފުރެދިގެން ތިބެ، މީސްތަކުން މަގުފުރައްދާނެއެވެ.\nދެންފަހެ، މަގުފުރެދުމާއި މަގުފުރެއްދުން ވާކަން ކަށަވަރީ އިސްލާމްދީނުގެ ޢިލްމާމެދު ޖާހިލުވުމުންނެވެ. އިސްލާމްދީނުގެ ޢިލްމު ނޭނގުމުންނެވެ. ޙަޤީޤަތުގައި ޢިލްމުވެރިންނަކީ ޢިލްމު އުނގެނި، އެ އުނގެނުނު ޢިލްމާއި އެއްގޮތަށް ޢަމަލުކުރާ މީހުންނެވެ. އަދި ހިދާޔަތުގެ ތެދުމަގަށް މަގުދައްކާ މީހުންނެވެ. ޢަމަލުކުރުމަކާ ނުލައި ޢިލްމަކީ ޢިލްމުވެރިޔާއަށް އެއްވެސް ފައިދާއެއް އޮތް އެއްޗެއް ނޫނެވެ. އިބްލީހަކީވެސް ޢިލްމުވެރިއެކެވެ. ނަަމަވެސް ޢަމަލުގެ މައިދާނުގައި ފަސްޖެހުމުންނާއި މާމޮޅުވެ ބޮޑާވެގަތުމުން، ކީރިތިވަންތަ ﷲ، އޭނާއަށް ލަޢުނަތް ލެއްވީއެވެ. އެއީ، ސަލާމްލެއްވި އާދަމްގެފާނަށް ސަޖިދަކުރުމަށް އެކަލާނގެ ކުރެއްވި އަމުރުފުޅަށް އޭނާ ނުކިޔަމަންތެރި ވުމުންނެވެ. މިވާހަކަ ކީރިތި ޤުރުއާނުގައި ވަރަށް ތަފްޞީލުކޮށް، އެކަލާނގެ ބަޔާންކޮށްދެއްވާފައިވެއެވެ.\nތަޤްވާވެރިކަމާނުލައި ޢިލްމުވެރިޔާއަށް އެއްވެސް މާތްކަމެއް ނުވާކަން ބަޔާންކުރައްވައި، ޅެންވެރިޔަކު ވިދާޅުވެފައި ވެއެވެ.\nلَوْ كَانَ لِلْعِلْم مِنْ دُونِ التُّقَى فَضْلٌ\nلَكَانَ أَفْضَلُ خَلْقِ للهِ إبْلِيْسُ\nމާނައަކީ، ތަޤްވާވެރިކަމާނުލައި ޢިލްމަށް މާތްކަމެއްވާނަމަ، ﷲގެ ޚަލްޤުތަކުންގެ ތެރެއިން އެންމެ މާތްވީހީ އިބްލީހެވެ.\nދެންފަހެ، ފަހުޒަމާނުގައި މާތްވެގެންވާ އިސްލާމްދީނުގެ ފަރްޟުތައްވެސް މީސްތަކުންނަށް އެނގިގެން ނުވާ މިންވަރަށް ޢިލްމުވެރިކަން ފިލައިގޮސް، ޖާހިލުކަން ފެތުރޭނެކަން ޝަރުޢީ ދަލީލުތަކުން ސާބިތުވެއެވެ.\nعَنْ حُذَيْفَةَ ﷺ قَالَ: قَالَ رَسُول للهِ ﷺ: “يَدْرُسُ الإِسْلاَمُ كَمَا يَدْرُسُ وَشْيُ التَّوْبِ حَتَّى لاَيُدْرَى مَا صِيَامٌ، وَلاَ صَلاَةٌ، وَلاَ نُسُكٌ، وَلاَ صَدَقَةٌ، وَيُسْرَى عَلَى كِتَابِ للهِ فِي لَيْلَةٍ فَلاَ يَبْقَى فِي الأَرْضِ مِنْهُ ءَايَةٌ، وَتَبْقَى طَوَائِفُ مِنَ النَّاسِ: الشَّيْخُ الْكَبِيْرُ وَالْعَجُوزُ يَقُولُونَ أَدْرَكْنَا آباءَنَا عَلَى هَذِهِ الْكَلِمَةِ؛ يَقُولُونَ: ” لَا إِلَٰهَ إِلَّا ٱللَّٰهُ “، فَنَحْنُ نَقُولُهَا، فَقَالَ لَهُ صِلَةُ مَا تُغْنِىْ عَنْهُمْ ” لَا إِلَٰهَ إِلَّا ٱللَّٰهُ ” وَهُمْ لاَ يَدْرُونَ مَا صَلاَةٌ، وَلاَ صِياَمٌ، وَلاَ نُسُكٌ، وَلاَ صَدَقَةٌ؟ فَأَعْرَضَ عَنْهُ حُذَيْفَةُ، ثُمَّ رَدَّهَا عَلَيْهِ ثَلاَثًا، كُلَّ ذَلِكَ يُعْرِضُ عَنْهُ حُذَيْفَةُ، ثُمَّ أَقْبَلَ عَلَيْهِ فِي الثَّالِثَةِ فَقَالَ: يَا صِلَةُ! تُنْجِيْهِمْ مِنَ النَّارِ ثَلاَثًا (سنن ابن ماجة: كتاب الفتن، باب ذهاب القرآن والعلم، والحاكم في المستدرك وقال: حديث صحيح على شرط مسلم ولم يخرجاه ووافقه الذهبي)\nމިޙަދީޘްގެ މާނައަކީ، ﷲ ރުއްސުންލެއްވި ޙުޛައިފަތުގެފާނުގެ އަރިހުން ރިވާވެގެންވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ހެދުމުގެ ކުލަ (މަޑުމަޑުން ފިލަމުންގޮސް) ފިލައިގެން ދާފަދައިން އިސްލާމްދީން ފުހެވިގެން ދާނެއެވެ. ރޯދައަކީ ކޮބައިކަން، ޞަދަޤާތަކީ ކޮބައިކަން، ޙައްޖުގެ އަޅުކަމުގެ ކަންތައްތަކަކީ ކޮބައިކަން ނޭނގިއްޖައުމަށް ދާނދެނެވެ. އެއްރެއެއްގައި ﷲގެ ފޮތް، ކީރިތި ޤުރުއާން އަރުއްވައި ގަންނަވާނެއެވެ. ދެން މިބިމުގައި އެފޮތުގެ އެންމެ އާޔަތެއްވެސް ނޯންނާނެއެވެ. ދުވަސްވީ މުސްކުޅި ފިރިހެނުންނާއި މުސްކުޅި އަންހެނުން މީސްތަކުންގެ ތެރޭގައި އުޅޭނެއެވެ. އެމީހުން ބުނެއުޅޭނެއެވެ. އަހަރެމެންގެ ކާބަފައިން لَا إِلَٰهَ إِلَّا ٱللَّٰهُ މިކަލިމަ ކިޔައި އުޅޭތީ އަހަރެމެން ދުށީމެވެ. ވީމާ އަހުރެމެން އެކަލިމަ ކިޔަނީއެވެ. ﷲ ރުއްސުންލެއްވި ޙުޛައިފަތުގެފާނުގެ އަރިހުގައި ޞިއްލަތުގެފާނު ދެންނެވިއެވެ. لَا إِلَٰهَ إِلَّا ٱللَّٰهُ ކިޔުމުން އެމީހުންނަށް ފުދޭނީ ކޮންބޭނުމެއް ހެއްޔެވެ؟ ރޯދައަކީ ކޮބައިކަމާއި، ޞަދަޤާތަކީ ކޮބައިކަމާއި، ޙައްޖުގެ އަޅުކަމަކީ ކޮބައިކަން އެމީހުންނަށް ނޭނގި ތިބޭ ޙާލުގައެވެ. ދެން ޙުޛައިފަތުގެފާނު މޫނުފުޅު އަނބުރުއްވައިލެއްވިއެވެ. ތިންފަހަރު، ޞިލަތުގެފާނު މިވާހަކަ ދެންނެވުމުންވެސް ޙުޛައިފަތުގެފާނު ކޮންމެ ފަހަރަކުވެސް މޫނުފުޅު އަނބުރާލެއްވިއެވެ. ތިންވަނަ ފަހަރު ޞިލަތުގެފާނަށް ކުރިމަތިލައްވައި ވިދާޅުވިއެވެ. އޭ ޞިލަތުގެފާނެވެ! އެކަލިމަ އެމީހުން ނަރަކައިން ސަލާމަތްކުރާނެއެވެ. ތިންފަހަރު މިފަދައިން ވިދާޅުވިއެވެ.\nއިބްނު ތައިމިއްޔާގެ މަޖްމޫޢުލް ފަތާވާ (3/199-198) ގައި އިބްނު ތައިމިއްޔާ ރަޙްމަތުﷲ ޢަލައިހި ވިދާޅުވެފައިވަނީ، ރޭގަނޑެއްގައި، މުޞްޙަފުތަކުންނާއި، ހިތްތަކުން ޤުރުއާން އަރުއްވައިގަންނަވާނޭ ކަމުގައެވެ. ވީމާ، (އެއަށްފަހު) މީސްތަކުންގެ ހިތްތަކުން އެޤުރުއާނުގެ އެއްމެ ކަލިމައެއްވެސް ނުވާނޭ ކަމުގައެވެ. އަދި މުޞްޙަފުތަކުގައިވެސް އެޤުރުއާނުގެ އެއްމެކަލިމައެއްވެސް ނުވާނޭ ކަމުގައެވެ. މިއެވެ.\nފަހެ މިއަށްވުރެވެސް މާބޮޑު ކަމެއް މެދުވެރިވާނެއެވެ. ﷲގެ ނަންފުޅު ކިޔާނޭ މީހަކުވެސް މިބިމުގައި ނެތިދާދުވަސް އަންނާނެއެެވެ. އެދުވަސް އަންނައިރު، މިބިމުގައި ތިބޭނީ ނުބައި ނުލަފާ ކާފިރުންނެވެ. ﷲ ރުއްސުންލެއްވި އަނަސުގެފާނު ވިދާޅުވިއެވެ. ހަމަކަށްވަރުން ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ.\n“لاَ تَقُوُ السَاعَةُ حَتَّى لاَ يُقَالَ فِي الأَرْضِ: ﷲ، ﷲ” (صحيح مسلم: كتاب الإعيان، باب ذهاب الإعيان في آخر الزّمان مع شرح النوي)\nމިޙަދީޘްގެ މާނައަކީ، ﷲ، މިކަލިމަފުޅު ކިޔާނޭ ބަޔަކު ބިމުގައި ނެތިއްޖައުމަށް ދާންދެން ޤިޔާމަތް ނުވާހުއްޓެވެ. (ޔަޢުނީ ބިމުގައި، ﷲގެ ނަންފުޅު ގަނެވޭހައި ހިނދަކު ޤިޔާމަތް ނުވާހުއްޓެވެ.) ވުމާއެކު، އެނގި ކަށަވަރުވަނީ އެޒަމާނެއް އަންނައިރަކު ކީރިތި ޤުރުއާން ބިމުގައި ނޯންނާނެކަމެވެ. އެކަލާނގެ އެޤުރުއާން އަރުއްވައިގަންނަވާނެކަމެވެ. ފަހެ، ކީރިތި ޤުރުއާން އަރުއްވައިގަންނަވާނޭކަމަށް ދަލީލު ލިބޭ ޞައްޙަ ޙަދީޘްތައް ޝަރަޙަ ކުރެއްވުމުގައި އިމާމުވެރި ބޭކަލުން ޙަދީޘް ޢިލްމުގެ އަޞްލު މަރޖިޢުތަކުގައި ބާބުތައް ކަނޑައަޅުއްވާފައިވެއެވެ. މިދެންނެވި އިމާމުވެރި ބޭކަލުންނަކީ ޝައްކެއްނެތް ގޮތުގައި ޞައްޙަ ޢަޤީދާގެ އަހުލުވެރި ބޭކަލުންނެވެ.\nދެންފަހެ، ޤިޔާމަތުގެ ޢަލާމާތްތަކުގެ ތެރޭގައި ހިމެނޭ މިފަދަ ވާހަކަތަކަކީ ދިވެހީންނަށް އާވާހަކަތަކެއް ނޫނެވެ. އަޅުގަނޑުމެންގެ ތެރޭގައި އުފެދުނު ދީނީ ޢިލްމުވެރިން އަޅުގަނޑުމެންނަށް އޮޅުން ފިލުވައިދެއްވާފައި ހުރި މަޢުލޫމާތު ތަކެކެވެ. އެބޭކަލުންގެ ލިޔުއްވުން ތަކުގައިވެސް މިވާހަކަތައް ހިމެނިގެން ވޭމެއެވެ. ޝައިޚުލް އިސްލާމް، ޢަބްދުﷲ ޖަލާލުއްދީން، (ރަޙްމަތުﷲ ޢަލައިހި) ޅެންބަހުން އެކުލަވާލައްވާފައިވާ ޤިޔާމަތުގެ ނާމާގެ އެއްވަނަ ބަޔަކީ ދިވެހިންގެ ތެރޭގައި މަޝްހޫރު ފޮތެކެވެ. މިފޮތުގައި، މިމަތިވެރި ޢިލްމުވެރިޔާ މިވާހަކަ ވިދާޅުވެފައިވަނީ މިފަދައިންނެވެ.\n“ސުލޫކުގެ ރިޔާޟަށް ޚަރީފެއް އައިސްގެން،\nޢުލޫމުގެ ނަހަރުތައް އެކީގައި ހިނދޭނޭ.\nއެކީގައި ހިތާ އަދި ފޮތުން ފުހެވިގެންގޮސް،\nއެ ކީރިތިވި ޤުރުއާން އެކީ އުހުލި ދާނޭ.\nޝަހާދަތު ހަނދާންނެތި ޒަމާނުގެ މިއެންމެން،\nޖަހާލަތުގެ ބޯޖަންގަލީގައި ވެދާނޭ.\nދިޔާނަތުގެ އައުދާނަކަށްގޮސް އޮބައިލާ،\nޤިޔާމަތުގެ ނަންވެސް ހަނދާނުން ފިލާނޭ.\nދެންފަހެ، ކީރިތި ޤުރުއާން އުހުއްލެވުމުގެ މާނައަކީ، އިސްވެ ބަޔާންވެދިޔަ ފަދައިން، ހިތްތަކުންނާއި މުސްޙަފުތަކުން ފުހެވިގެން ދިއުމެވެ.\nފަހުޒަމާނުގައި ކީރިތި ޤުރުއާން އުފުއްލަވައި، ހިތްތަކުންނާއި މުޞްޙަފުތަކުން ފުހެވިގެންދާ ވާހަކައަކީ ޙަދީޘް ޢިލްމުގެ އަޞްލު ފޮތްފޮތުގައި ޢިލްމުވެރިން ބާބުތައް ކަނޑައަޅުއްވާފައިވާ މަޥްޟޫޢެކެވެ.\nﷲގެ އިސްމުފުޅު ކިޔާނޭ މީހަކު މިބިމުގައި ނުހުންނަ ޒަމާން އަންއިރު، ކީރިތި ޤުރުއާން އަރުއްވައިގަތުމަކީ އެޤުރުއާން ރައްކާތެރިކޮށްދެއްވުމަށް އަރަހުށި މާތްﷲ ކުރައްވާފައިވާ ވަޢުދުފުޅާ އެއްވެސް ޙާލެއްގައި ތަޢާރުޟުވާ ކަމެއްނޫނެވެ. އަދި ކިއެއްތަ! އެހިސާބުން އެވަޢުދުފުޅު ފުރިހަމަވީއެވެ. ކީރިތި ޤުރުއާނަށް ކާފިރުން އިހާނާތްތެރިކޮށް ހިތުމާއި، ބޭއިޙްތިރާމް ކުރުމުގެ ފުރުޞަތެއް އެކަލާނގެ އެބައިމީހުންނަކަށް ނުދެއްވާނެއެވެ. ސަލާމަތް ބުއްދި ޤަބޫލުކުރާ ގޮތަކީވެސް މިއީއެވެ.\nﷲގެ އިސްމުފުޅު މިބިމުގައި ކިޔާނެ މީހަކު ނުހުންނަ ޒަމާނަކީ ފަހުޒަމާނުގެ އެންމެ ފަހުޒަމާނެވެ. ޞައްޙަ ހަދީޘުން ސާބިތުވާ ގޮތުގައި، ޢީސާ ޢަލައިހިއްސަލާމް ފައިބައިވަޑައިގަންނަވައި، މިއުއްމަތުގެ ޝަރީޢަތް ޤާއިމުކުރައްވައި، އެންމެހައި މީސްތަކުން މިއުއްމަތުގެ ޝަރީޢަތަށް ތަބާވެ، އެއަށްފަހު އެކަލޭގެފާނު އަވަހާރަވުމުން މީސްތަކުން މަގުފުރެދެން ފަށާފާނެއެވެ. ދެން، މަގުފުރެދެމުންގޮސް ދުނިޔޭގައި ކާފިރުން ގިނަވެ މުއުމިނުން ނުހަނު މަދުވާނެއެވެ. ދެން އެދުވަސްވަރު، ދުނިޔޭގައި ތިބި މަދު މުއުމިނުންކޮޅުގެ ފުރާނަ އެކަލާނގެ ހިއްޕެވުމަށްފަހު ޝަރުޢީ ޢިލްމުގެ ކޯރުތައް ހިނދި، ޖާހިލުކަމުގެ އަނދިރިކަން މުޅި ދުނިޔެއަށް ފެތުރެން ފަށައިފާނެއެވެ. އެހައިރުން، ކީރިތިވަންތަﷲ، ކީރިތި ޤުރުއާން އަރުއްވައިގަންނަވާނެއެވެ. ﷲގެ ނަންފުޅު ކިޔާނެ މީހަކު މިބިމަކު އެހިނދަކު ނުހުންނާނެއެވެ. ޤިޔާމަތް ޤާއިމުވާހުށީ މިނުބައި މީހުންގެ މައްޗަށެވެ.\nއިސްވެ އެދިޔައީ ޤިޔާމަތުގެ ޢަލާމާތްތަކުގެ ތެރެއިން ކުޑަމިންވަރެއްގެ ކުރު ޚުލާޞާއެކެވެ. ޤިޔާމަތުގެ ޢަލާމާތްތައް ނުހަނު ގިނައެވެ. މިޢަލާމާތްތަކުގެ ތެރެއިން އަނެއްކަމަކީ ޒިނޭކުރުން ޢާއްމުވެ، އެކަން ފެތުރިގެން ދިއުމެވެ. ޒިނޭކުރުމަކީ ޙަރާމް ކަމެކެވެ. ބޮޑު ފާފައެކެވެ. މިނުބައި ފާފައަށް އިންސާނާ އަރައިގަންނަނީ އޭނާގެ އަމިއްލަ އިޚްތިޔާރުންނެވެ. ކޮންމެއަކަސް ޒިނޭކުރުން ޢާންމުވުމާއެކު، ޒިނޭކުރުން ހުއްދަކުރާ ބަޔަކުވެސް އުފެދޭނެކަން ޞައްޙަ ޙަދީޘުން ސާބިތުވެއެވެ. އަދި ކިއެއްތަ! ﷲ ޙަރާމްކުރައްވާފައިވާ ކަންތައްތަކުގެ ތެރެއިން އެތައް ގިނަ ކަންތައްތައް ހުއްދަކުރާނޭ ބަޔަކު އުފެދޭނެކަންވެސް ޞައްޙަ ޙަދީޘުން ސާބިތުވެއެވެ.\nހަމަކަށަވަރުން ސަލާމާއި ޞަލަވާތްލެއްވި ނަބީކަލޭގެފާނު ޙަދީޘްކުރައްވާތީ އަބޫ މާލިކުލް އަޝްޢަރީ އެއްސެވިކަމަށް އެކަލޭގެފާނުގެ އަރިހުން ރިވާވެގެން ވެއެވެ.\n“لَيَكُونَنَّ مِنْ أُمَّتِيْ أَقْوَامٌ يَستَحِلُّونَ الْحِرَّ وَالْحَرِيْرَ وَالْخَمْرَ وَالْمَعَازِف ….. الحديث” (ރަވާހުލް ބުޚާރީ)\nމިޙަދީޘުގެ މާނައަކީ، ޒިނޭކުރުމާއި، ފަށުވި ފޭރާންލުމާއި، ބަނގުރާއާއި، މިއުޒިކް ޙަލާލުކުރާނޭ ބަޔަކު ތިމަންކަލޭގެފާނުގެ އުއްމަތުގައި އުފެދޭނެކަން ކަށަވަރެވެ.\nދެންފަހެ، ކީރިތިވަންތަ ﷲ ޙަރާމްކުރައްވާފައިވާ ކަމެއް ހުއްދަކުރުމަކީ އިސްލާމްދީނުން ބޭރުވާ ކަމެކެވެ. އިސްލާމްދީން ފާޅުވެގެން އައިދުވަސްވަރު ޙަރާމް ނުކުރައްވާ އެތައްގިނަ ކަންތައް ހިޖްރައަށްފަހު ކީރިތިވަންތަﷲ ޙަރާމްކުރެއްވިއެވެ. އެހެންކަމުން ޙަރާމް ޙަލާލު ބެލުމުގައި ބަލަންޖެހޭނީ އެކަމެއްގެ އެންމެ ފަހު ޙުކުމަށެވެ. އެހެންކަމުން މަސްއަލާއެއްގެ ޙުކުމް ހޯދުމުގައި ނާސިޙް މަންސޫޚް ފަދަ ޤަވާޢިދުތަކަށް ރިޢާޔަތްކުރަން ޖެހެއެެވެ. މިއީ މަތިވެރި ޢިލްމުވެރިންނަށް މެނުވީ ނުކުރެވޭނެ ކަންކަމެވެ.\nޤިޔާމަތުގެ ކުދި ޢަލާމާތްތައް ނުހަނު ގިނައެވެ. އޭގެތެރެއިން ބައެއް ޢަލާމާތް ދަންނަވައި މިލަނީ އިސްވެ އިޝާރާތްކުރެވުނު ޤިޔާމަތު ނާމާ އިންނެވެ.\nކިޔަން އަދި ވަކިން އޮތްތަ އެއްޗެއް ކިޔާނޭ،\nޤިޔާމަތް މިއެންމެން ކިޔަންވެސް ކިޔާނޭ.\nހިޔަންޏަށް މިދާހުށި ފިލާބަޔަކު ނެއްޓަސް،\nމިޔަށް ބަޔަކު ހެޔޮވިސްނުމެއް ގެންގުޅޭނޭ.\nބަލާ މީހަކަށް ކައިރިވާކަން އެނގޭފަދަ،\nޢަލާމާތްތަކެއް ފުލުފުލުން ފާޅުވާނޭ.\nފަލާޙުގެ މަގަށް އަލިއެޅުއްވެވި ނަބިއްޔާ،\nޢަލާމާތްކަމަށް އެންމެ ފުރަތަމަ ގުނޭނޭ.\nމިއަށްފަހު ހިނގާ އަންނަ ކަންތައް ކުރީކޮޅު،\nމިޔަށް ކުދި ޢަލާމާތްތަކޭ ބުނެ އުޅޭނޭ.\nއިމާމުގެ ފަހަށް ފަހުޒަމާނުގެ އެ މަހްދީ،\nދިމާވާކަމަށް ބޮޑު ޢަލާމާތް ކިޔާނޭ.\nޢަލާމާތްތަކެ ނަންކިޔޭ ކަމުގެ ތެރެއިން،\nމަލާމާތްތަކާ އާޑަ ގިނަވުން ހިނގާނޭ.\nކަޅާދޮން ދެޖިންސުގެތެރޭ ނެތި މަނާއެއް،\nއަޅާ ދަރިވި ސާހިބު ވިހަންވެސް ވިހާނޭ.\nރަހުންނާ ޤުޟާތުންގެ ޢަދްލުގެ މަގާފޭ،\nފަހުން ޒުލްމު އަނިޔާ އެހާގިނަ ވެދާނޭ.\nނިޔާ ކަނޑައަޅާ ޙާކިމުން ޙުކްމު މައްޗަށް،\nކިޔާ ތިޔަ ނުބައި ހޫނު ރިޝްވަތު ހިފާނޭ.\nއިހަށް އުޅުނު މާތްމީހުނާ ޢާލިމުންނަށް،\nކިހައްޑިޔަވި ބަސް ފަހުގެ މީހުން ކިޔާނޭ.\nމަދަދުވެރިވެ ހެޔޮ ޢާލިމުންނާ ޢުލޫމަށް،\nޤަދަރުދީ އުޅޭ ބަޔަކަށްވެސް މަދުވެދާނޭ.\nވަޤީލެއް އެތްތޯ ތަނަކު ބަލަބަލައިގެން،\nފަޤީހުން ރަހުންނަށް ޚުޝާމަދުކުރާނޭ.\nޢުލޫމާ ދިޔާނަތު ނުއަގުގައި އެވިއްކައި،\nސުލޫކުގެ މަގާ އެއްފަރާތަށް ޖެހޭނެ.\nނަގާ ސަފަރުގާވީ ރިޔާތައް އެކީގައި،\nމަގާރިވެތި ތަޤްވާގެ އޮޑި ފޭކުރާނޭ.\nމިބާވަތްވެގެން މަހުޖަނުން ތާޖިރުންވެސް،\nރިބާކައިހަދާ މިނެކިރުން ލުއިކުރާނޭ.\nވިޔާފާރިޔާ އެންމެތަކުގައި މަސައްކަތް،\nޚިޔާނާތްތަކާ މަކަރު ޙީލަތް ހިނގާނޭ.\nކިޔާ ހެޔޮތަކެއްޗާ ކުރާއަޅުކަމެއްގައި،\nރިޔާ ސުމްޢަތާ ދޭތި ބައިވެރިކުރާނޭ (ރިޔާ: ކަންދެއްކުން)\nބަރިއްޔަތުގެ އަޚްލާޤު މާދަށް ދަށަށްގޮސް،\nދަރިން މާބަފައިންނަށް ނުބައިކޮށް ހިތާނޭ.\nތިރިން އަމުރު މައްޗަށް ހިނގާނޭގޮތް ދިމާވެވި،\nފިރިންނަށް އަނބިން ޙުކުމުގައި އިސްނަގާނޭ.\nސަފަރުވެސް ބަޔަށްބައި އެގޮތް މިގޮތުގައި ކޮށް،\nތަފަރުނުޖުވެގެން އަންހެނުންތައް އުޅޭނޭ. (ތަފަރުނުޖުވުން: ފަރަންޖީވުން)\nބައެއް ހައްޤުތައް މިލްކުވާ ފިރިހެނުންނަށް،\nބައެއް އަންހެނުން އެޔަށަ ދަޢުވާކުރާނޭ.\nތަރާނާ ޢުލޫމުގެ ވެގޮސް ރޫޅި ކުނޑިކުނޑި،\nޚަރާމާ ޙަލާލާ އޮޅުން ކައިރިވާނޭ.\nތިބޭ މަދުބަޔަކުވެސް މިދީނަށް ލަބައިބޯ،\nތިބެންވީ ގޮތާމެދު ހިތާމަވެ ސިހޭނޭ.\nމިހާތަނަކު ދުނިޔޭން މިދީނުގެ އެދިދަވެސް،\nއިހާނެތިވެގެން ދިދަދަނޑިން ތިރިވެވޭނޭ.\nކަމެއްވެރި ބިމެއްގައި މިވެސް މުސްލިމާނީ،\nނަމެއްހުރި ގޮތެއްގައި އެވަގުތަކު ނުވާނޭ.\nދެންފަހެ، އިސްވެ ބަޔާންވެދިޔަ ފަދައިން މިމާތް އިސްލާމްދީނުގެ ކަންތައް ފަހުޒަމާނުގައި ދަށަށް ދާނެއެވެ. ދެން އެއަށްފަހު އިސްލާމްދީން ކުރިއަރައި، މިދީނުގެ ދިދަ އާހަށް ހުފުލިގެން ދާހުށީ މަހްދީގެފާނަށް ބައިޢަތު ހިފުމަށްފަހު އެއިމާމުގެ ވެރިކަމުގެ ދަށުންނެވެ. އެއީ ހުރިހައި ގޮތަކުން ކަންތައްތައް ކުރިއަރައިގެންދާ ޒަމާނެކެެވެ. ޢަދްލުވެރިކަން ފެތުރި، މުސްލިމުންނަށް ނަޞްރުލިބި، މުއްސަނދިކަމާއި ތިޔާގިކަން ފެތުރިގެންދާނެ ޒަމާނެކެވެ.\nޤިޔާމަތުގެ ބޮޑެތި ޢަލާމާތްތައް ފާޅުވާން ފަށާނީ މަހްދީގެފާނުގެ ޒަމާނުގައެވެ. ޢީސާ ޢަލައިހިއްސަލާމް ފައިބައިވަޑައިގަންނަވާނީ މަހްދީގެފާނުގެ ޒަމާނުގައެވެ. މަހްދީގެފާނަކީ ފަހުޒަމާނުގައި އުފެދޭ ޢަދުލުވެރި އަމީރެކެވެ. ޢަދުލުވެރި ޙާކިމެކެވެ. ސުއްނަތް ޖަމާޢަތުގެ އީމާންކަމަކީ މިއީއެވެ. މިއީ މަހްދީގެފާނާ ބެހޭގޮތުން ޝިޔަޢީން ދައްކައި އުޅޭ ދޮގު ވާހަކަތާ ޚިލާފު ވާހަކައެކެވެ. (ނުނިމޭ)


Rasoola ﷺ ah Lailathul Qadhri Dhekkevuneve. ރަސޫލުﷲ ﷺ އަށް ލައިލަތުލް ޤަދްރި ދެއްކެވުނެވެ. – Ilm Rasoola ﷺ ah Lailathul Qadhri Dhekkevuneve.\nރަސޫލުﷲ ﷺ އަށް ލައިލަތުލް ޤަދްރި ދެއްކެވުނެވެ.\nރަމަޟާންމަހަކީ އެއްގޮތަށްވުރެ ގިނަ ގޮތުން އެމަހެއްގައި ބަރަކާތް ލެއްވިގެންވާ މަހެކެވެ. އެމަހަކީ މާތް ވެގެންވާ ކީރިތި ޤުރުއާން އެމަހެއްގައި ބާވާލެއްވުނު މަހެވެ. އެޤުރުއާން ބާވާލެއްވުނީ ޤަދްރި ވިލޭރޭގައެވެ. މާތް ﷲ ކީރިތި ޤުރުއާނުގައި ވަޙީކުރެއްވިއެވެ.\n( إِنَّا أَنزَلْنَاهُ فِي لَيْلَةِ الْقَدْرِ ) (ސޫރަތުލް ޤަދްރި 1)\nމާނައީ: “ހަމަކަށަވަރުން، ތިމަންރަސްކަލާނގެ އެ قرآن ބާވައިލެއްވީ ليلةالقدرގައެވެ.”\nއަދި އެރޭ އެއްހާސް މައްސަރަށްވުރެ ހެޔޮކަން ބޮޑުވެގެންވާކަންވެސް މާތް ﷲ ވަނީ އަންގަވާފައެވެ.\nއެކަލާނގެ ވަޙީކުރެއްވިއެވެ. (لَيْلَةُ الْقَدْرِ خَيْرٌ مِّنْ أَلْفِ شَهْرٍ) (ސޫރަތުލް ޤަދްރި 3)\nމާނައީ: “ليلةالقدر، އެއްހާސް މައްސަރަށްވުރެ ހެޔޮކަން ބޮޑެވެ.”\nރަސޫލުﷲ صلى الله عليه وسلم ގެ ޙަދީޘްތަކުން އެނގޭގޮތުގައި އެކަލޭގެފާނަށް އެރޭ ދެއްކެވުނެވެ. އަބޫ ސަޢީދު(ރަޟިޔަﷲ ޢަންހު)ގެ އަރިހުން ރިވާވެގެންވެއެވެ. އެކަލޭގަފާނު ވިދާޅުވިއެވެ. ރަމަޟާންމަހުގެ ވިހިވަނަދުވަހު ހެނދުނު ޚުޠުބާއެއް ދެއްވަމުން ޙަދީޘްކުރެއްވިއެވެ.\n“ إِنِّي أُرِيتُ لَيْلَةَ الْقَدْرِ فَأُنْسِيتُهَا فَالْتَمِسُوهَا فِي الْعَشْرِ الأَوَاخِرِ فِي الْوَتْرِ” (ޞަޙީހުލް ބުޚާރީއާއި މުސްލިމް މި ޙަދީޘް އައިސްފައިވެއެވެ.)\nމިޙަދީޘުން އެނގޭ ގޮތުގައި ލައިލަތުލް ޤަދްރި ވަނީ ރަމަޟާން މަހުގެ ފަހުދިހައިގެ އޮނަހިރި ރޭތަކުން ރެއެއްގައެވެ. އޮނަހިރި ރޭތަކަކީ 21،23،25،27،29 ވިލޭރޭއެވެ. އަޅުގަނޑުމެންނަށް އޮތީ މިރޭތަކުގައި އެއްހާސް މައްސަރުގެ ޘަވާބާއި ދަރުމަ ހޯދުމަށް ހިތްވަރާއެކު ގަދައަޅައި މަސައްކަތްކުރުމެވެ.\nމާތް ﷲ، އަޅުގަނޑުމެންގެ ތެރެއިން ހަމައެކަކުވެސް އެރޭގެ ދަރުމައާއި ޘަވާބުން މަޙްރޫމު ނުކުރައްވާށިއެވެ. އާމީން!


K. Gaafaru | Mihaaru\nއެޗްޕީއޭގެ އަމުރާ ހިލާފުވެގެން ދެ މީހަކު ހައްޔަރުކޮށްފި\nހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ދެ އަމުރަކާ ހިލާފުވި ދެ މީހަކު ރޭ ހައްޔަރުކޮށްފި އެވެ.\nބީއެމްއެލްގެ "އަހަރެންގެ ބޭންކް ކޮމިއުނިޓީ ފަންޑު"ގެ އެހީގައި ކ. ގާފަރުގައި ސްޕެޝަލް އެޑިއުކޭޝަން ނީޑްސް (ސެން) ކްލާހެއް ހުޅުވައިފި އެވެ.\nގެސްޓްހައުސް އާއި ރެސްޓޯރަންޓަށް ޖާބިރު ކުލި ނުދައްކާ!\nރައްޔިތުންގެ މަޖިލިހުގެ ކާށިދޫ ދާއިރާގެ މެމްބަރު އަބްދުﷲ ޖާބިރުގެ ހަރަދުގައި ކ. ގާފަރުގައި އިމާރާތް ކުރަމުން އަންނަ ގެސްޓް ހައުސް އާއި ރެސްޓޯރަންޓް ޚާއްސަ ކުރާނީ ދިވެހިންގެ އިތުރުން އަރަބި ޓޫރިސްޓުންނަށް ކަމަށް އޭނާ މިއަދު ވިދާޅުވެއްޖެ އެވެ.\nކޭބަލް ކާރު އަޅަން ކާށިދޫ ދާއިރާއަށް ބޭރުގެ ތަޖުރިބާކާރެއް\nކާށިދޫ ދާއިރާގެ ރަށްތައް ކޭބަލް ކާރުން ގުޅާލުމުގެ މަސައްކަތް ދިރާސާކުރުމަށް އިޓަލީ ކުންފުނީގެ ތަޖުރިބާކާރުންތަކެއް އެ ދާއިރާގެ ދެ ރަށަށް މިއަދު ހިނގައްޖެ އެވެ.\nގާފަރު ކައިރިން ދޯންޏެއް ބަންޑުން ޖަހާލައިފި\nފަސް މީހުންނާ އެކު ދަތުރުކުރި ދޯންޏެއް ކ. ގާފަރު ކައިރިއަށް ބަންޑުން ޖަހާލައިފި އެވެ.\nގައްބެގެ ދަތުރުގެ ހަނދާން އާކޮށްފި\nމީގެ ދެ އަހަރު ކުރިން، އެކަނިމާއެކަނި ކެޓަމަރާންޏެއްގައި އަބްދުލްޣަފޫރު އަލީ (ގައްބެ) ރާއްޖެ ވަށާ ކުރި ދަތުރުގެ މަތިން އަދި އެކަކު ވެސް ހަނދާން ނުނެތޭނެ އެވެ. މާކަނޑުތަކުގައި ވާރެއާ އަތްވަށް ބެލުމެއް ނެތި ދޮޅު މަހެއްހާ ދުވަހު އޭނާ ކުރި ދަތުރު ކުރި، އަދިވެސް ގިނަ މީހުން ސިފަ ކުރަނީ އާދަޔާހިލާފުކަމެއްގެ ގޮތުގަ އެވެ. އެ ދަތުރުގައި...\nJanuary 05, 2018 12\nމެމްބަރު ފައިސަލް ނަސީމްގެ އެހީގައި ދަތުގެ ކޭމްޕެއް\nކ. ގާފަރާއި އެ އަތޮޅު ކާށިދޫގައި، ރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު ފައިސަލް ނަސީމްގެ އެހީއާ އެކު ދަތުގެ ކޭމްޕެއް ކުރިއަށް ގެންދަން ފަށައިފި އެވެ.\nDecember 24, 2017 6\nމެމްބަރު ފައިސަލް ގާފަރަށް ޑަސްބިންތަކެއް ހަދިޔާކޮށްފި\nކ. ގާފަރު ރައްޔިތުންނަށް ރައްޔިތުންގެ މަޖިލީހުގެ ކާށިދޫ ދާއިރާގެ ޖުމްހޫރީ ޕާޓީގެ މެމްބަރު ފައިސަލް ނަސީމްގެ ފައިސަލް ފައުންޑޭޝަނުން ޑަސްބިންތަކެއް މިއަދު ހަދިޔާކޮށްފި އެވެ.\nމެމްބަރު ފައިސަލްގެ ގިނަ އެހީތަކެއް ދާއިރާގެ މީހުންނަށް\nކ. ކާށިދޫ އާއި ގާފަރު ރައްޔިތުންނަށް ރައްޔިތުންގެ މަޖިލީހުގެ ކާށިދޫ ދާއިރާގެ ޖުމްހޫރީ ޕާޓީގެ މެމްބަރު ފައިސަލް ނަސީމްގެ ފައިސަލް ފައުންޑޭޝަނުން ގިނަ އެހީތަކެއް ދީފި އެވެ.\nއާއިލީ ދަތުރުގައި "ހަބޭސް" ގާފަރުގައި ފޯރި ނަގަައިފި\nރާއްޖޭގެ އެންމެ މަޝްހޫރު ބޮޑުބެރު ބޭންޑް ހަބޭހަކީ އަބަދުވެސް އެ މީހުންގެ ފޭނުންނަށްޓަކައި ތަފާތު ކަންތައްތައް ކުރާ ބައެކެވެ. އެގޮތުން ކޮންމެ އަހަރަކު ވެސް ހަފުތާ ބަންދެއްގައި ކޮންމެވެސް ރަށަކަށް ގޮސް، ސަޕޯޓަރުންނާ އެކު ގިނަ ހަރަކާތްތަކެއް ހިންގައި، ފޯރި ނަގަ އެވެ.\nMarch 04, 2017 7\nގާފަރު ދޯނި އެނދުމުން ލިބުނު ގެއްލުން ފަސް ލައްކައަށް\nކ. ގާފަރު ކައިރީގައި މަސް ބާނަން އޮއްވައި އިއްޔެ ރޯވި އެ ރަށު ދޯންޏަށް ލިބުނު ގެއްލުން ފަސް ލައްކައެއްހާ ރުފިޔާ އަށް އަރާނެ ކަމަށް އެ ދޯނީގެ ވެރި ފަރާތުން މިއަދު ބުނެފި އެވެ.\nގާފަރު ދޯންޏެއްގައި ރޯވެ ބޮޑު ބައި އަނދާ ހުލިވެއްޖެ\nކ. ގާފަރު ކައިރީގައި މަސް ބާނަން އޮތް އެ ރަށު ކަންނެލި ދޯންޏެއްގައި މިއަދު ރޯވެ ބޮޑު ބައި އަނދާ ހުލިވެއްޖެ އެވެ.\nކާށިދޫ އާއި ގާފަރުގައި ބޮޑު މެޑިކަލް ކޭމްޕެއް\nކ. ކާށިދޫ އާއި ގާފަރުގައި ބޮޑު މެޑިކަލް ކޭމްޕެއް ބާއްވައިފި އެވެ.\nބައްޕަ ހައްޔަރުކޮށް، ދަރިން ދައުލަތުގެ ބެލުމުގެ ދަށަށް\nދަރިންނަށް އިހުމާލުވުމުގެ ތުހުމަތުގައި ކ. ގާފަރުގައި ބައްޕަ ހައްޔަރުކޮށް، އޭނާގެ ހަތަރު ދަރިން ދައުލަތުގެ ބެލުމުގެ ދަށަށް ގެންގޮސްފި އެވެ.


މިކުންފުނީގެ މެރިން ޓްރާންސްޕޯރޓް ޑިވިޜަންގެ ތިރީގައި މިދަންނަވާ މަޤާމަށް ހީވާގި، މަސައްކަތަށް ޝައުޤުވެރިކަން ހުންނަ ދިވެހި މުވައްޒަފަކު ބޭނުންވެއެވެ.\nއެސިސްޓެންޓް ކަސްޓަމަރ ސާވިސް އޮފިސަރ\nޑިއުޓީ ޝެޑިއުލްއާއި އެއްގޮތަށް – ދުވާލަކު 08 ގަޑިއިރު ހަފްތާއަކު6ދުވަހު\nއެމް.އެން.ކިޔު.އެފް ލެވެލް3ގެ ސަނަދެއް ހާސިލްކޮށްފައިވުން ނުވަތަ؛\nއޯ'ލެވެލް3މާއްދާއިން ދަށްވެގެން "ސީ" ފާސް ހާސިލްކޮށްފައިވުން.\nވީމާ, މިމަޤާމަށް ޝައުޤުވެރިވެލައްވާ ފަރާތްތަކުން އެމްޓީސީސީގެ އޮންލައިން ޖޮބް އެޕްލިކޭޝަން ޕޯޓަލް މެދުވެރިކޮށް 06 ޖެނުއަރީ 2022 ވަނަ ދުވަހުގެ ކުރިން އެޕްލިކޭޝަން ހުށަހަޅަންވާނެއެވެ.\n30 ޑިސެންބަރު 2021\nނަންބަރު: MTCC-HRD /IU/2021/533\nޕަބްލިޝްކުރި ތާރީޚު: 30 ޑިސެންބަރު 2021\nޕަބްލިޝްކުރި ގަޑި: 09:49\nސުންގަޑި: 06 ޖަނަވަރީ 2022 00:00


ކޭއެފްސީ ވުޖޫދަށްގެނައި ކާނަލް، އެތައް ފަހަރަކު ނާކާމިޔާބާއި ކުރިމަތިލި\nFebruary 20, 2020 17:40:24\nއާންމުންގެ ލޯތަކަށް ފެންނަން ހުންނަނީ ކާމިޔާބު މީހެއްގެ ކާމިޔާބީ އެކަންޏެވެ. އެމީހާ ކާމިޔާބީ އަަށް ވާސިލްވާން ކޮށްފައިވާ މަސައްކަތާއި އުފުލާފައިވާ ތަކްލީފް އަކީ ފޮރުވިފައިވާ އެއްޗެއްކެވެ. އެތައް ފަހަރަކު ނާކާމިޔާބީ އާ ކުރިމާތިލާން ޖެހި، ކުރަން އުޅޭ ކަންތައް ތައް ނުވުމުން ނާއުންމީދުވެ، އުންމީދު ކަނޑާލުމަށްފަހު ބޭނުންވާ ލަނޑުދަނޑިއަށް ވާސިލް ވުމުގެ މަސައްކަތްތައް ހުއްޓާލާފައިވާ އެތައް ބަޔަކު ތިބެއެވެ.\nމިފަހަރު ގެނެސްދޭން މިއުޅެނީ އެތައް ފަހަރަކު ނާކާމިޔާބީ އާއި ކުރިމަތިލުމަށްފަހު، ހިތްވަރާއިއެކު މަސައްކަތްކޮށް ކާމިޔާބީއާއި ހަމައަށް ވާސިލްވި ނަމޫނާ މީހެއްގެ ވާހަކައެވެ.\nކާނަލް ހާރލަންޑް ސޭންޑަރސްއަކީ ދުނިޔޭގެ އެކި ކަންކޮޅުތަކުގައި އާ މޫނަކަށް ނުވާނެއެވެ. ހުދު ކޯޓެއް ލައިގެން ކަޅު ޓައިއެއް ކަރުގައި އަޅައިގެން އުފާވެރި ހިނިތުންވުމަކުން ފެނިގެންދާ ކާނަލް ސޭންޑަރސް އަކީ ކޭ އެފް ސީ އުފެއްދި މީހާއެވެ. ކޭ އެފް ސީ އޭ ބުނުމުން އެއީ މިއަދު އާ ތަނަކަށް އަޅުގަނޑުމެން ދިވެހީންނަކަށްވެސް ނުވާނެއެވެ.\nއިންޑިއާނާގެ ހެންރީވިލް އާ3މޭލު ދުރުގައިވާ އަވަށަކަށް ހަރލަންޑް ޑޭވިޑް ސޭންޑަރސް ގެ ނަމުގައި ކާނަލް އުފަން ވެފައިވަނީ9ސެޕްޓެމްބަރ 1890 ވަނަ އަހަރުއެވެ. މެދު ފަންތީގެ އާއިލާއަކަށް އުފަން ވެފައިވާ ސޭންޑަރސް ގެ ބައްޕަ އަކީ ދަނޑުވެރިއެކެވެ. ސޭންޑަރސް ގެ އުމުރުން5އަހަރުގައި ބައްޕަ ނިޔާވިއެވެ. އާއިލާއަށް ކާންދީ ބެލެހެއްޓުމަށް ހެންރީވިލްގެ ޓޮމާޓޯ ފެކްޓަރީ އެއްގައި ސޭންޑަރސް ގެ މަންމަ މަސައްކަތް ކުރަން ފެށިއެވެ. އިތުރު ވަގުތު އަވަށު މީހުންނަށް ހެދުން ފަހައިދިނުމުގެ މަސައްކަތްވެސް ކުރިއެވެ. މަންމަ މަސައްކަތުގައި ގިނަ ވަގުތު އުޅެން ޖެހުމުން ސޭންޑަރސްގެ ހަގަށް ތިބި ދެކުދިންނަށް ކާންދީ ބެލެހެއްޓުމުގެ ޒިންމާ އުފުލީ ސޭންޑަރސްއެވެ. އެހެންކަމުން ވަރަށް ކުޑައިރު ސޭންޑަރސްއަށް ވަނީ ކައްކަން ދަސްވެފައެވެ.\n1902 ވަނަ އަހަރު ސޭންޑަރސްގެ އުމުރުން 12 އަހަރުގައި ސޭންޑަރސް ގެ މަންމަ އެހެން ކައިވެންޏެއް ކުރުމަށްފަހު އިންޑިއާނާގެ ގްރީންވުޑްގައި ހުންނަ ފިރިމީހީގެ ގެއަށް 8 ކުދިން ގޮވައިގެން ބަދަލުވެއްޖެއެވެ. އުފާވެރި އާދިރިއުޅުމެއްގެ އުންމީދުގައި އެހެން ގެއަކަށް ބަދަލުވީ ނަމަވެސް ދިރިއުޅެން ޖެހުނީ ވަރަށް ހިތްދަތިކޮށެވެ. ދޮންބައްޕަ ކަންތައް ކުރަމުން އައީ ވަރަސް އިހާނެތިކޮންނެވެ. އެއްއަހަރު އެގޭގައި އުޅުމަށްފަހު ސޭންޑަރސް ގެ ފިރިހެން ކޮއްކޮއާއިއެކު އެގެއިން ނިކުމެގެން ދިޔައެވެ. ސޭންޑަރސްގެ ކޮއްކޮ އަލަބާމާގައި އުޅޭ ބޮޑުދައިތައެއް ކައިރިއަށް ދިއުމުން ސޭންޑަރސް ނިންމީ އަމިއްލައަށް މަސައްކަތް ކޮށްގެން ދިރިއުޅުމެއް ހޯދުމަށެވެ.\nގެއިން ނިކުމެގެން ދިއުމަށްފަހު ސޭންޑަރސް އުޅުނީ އަސްގާޑިއާތަކުގައި ކުލަލާ ދޭށެވެ. އެއަށްފަހު އުމުރުން 14 އަހަރުގައި ގްރީންވުޑްގެ ދަނޑުވެރިއެއްގެ އެހީތެރިއެއްގެ ގޮތުގައި މަސައްކަތް ކުރަން ފުރުސަތު ލިބުނެވެ. ދަނޑުގެ ވަޒީފާއިން ސޭންޑަރސް އަށް 15 ޑޮލަރުގެ މުސާރައެއް މަހަކު ލިބުނެވެ. ނިދާނެ ތަންކޮޅަކާއި ބަނޑުފުރާނެ ކާއެތިކޮޅެއް ލިބެން ފެށިއެވެ.\nސްކޫލްއަކަށް ކިޔަވަން ދަމުން ދަނޑުގައި މަސައްކަތް ކުރުމުން ދިރިއުޅުމަށް ކުރަން ޖެހުން މަސައްކަތް ވަރަށް ބުރައެވެ. ފަތިސް ވުމުގެ ކުރިން ހޭލައިގެން ޖަނަވާރުތަކަށް ކާން އެޅުމަށްފަހު ސްކޫލްގައި އުޅެފައި އެނބުރި ދަނޑަށް އައިސް ކުކުޅަށް ކާންދިނުމާއި ދަނޑުގެ އެހެނިހެން މަސައްކަތްތައް ކުރަމުންދިޔައެވެ.\nގްރޭޑް ހަޔަކާ ހަމައަށް ކިއެވުމަށްފަހު ސްކޫލުން ވަކިވާން ނިންމީ ހުރިހާ ވަގުތެއްގައި ދަނޑުގައި މަސައްކަތް ކޮށްގެން އާމްދަނީ ހޯދާށެވެ. މިގޮތަށް އުމުރުން 15 އަހަރު ވަންދެން ދަނޑުވެރިކަމުގައި އުޅުނެވެ.\nދަނޑުގައި މަސައްކަތް ކުރުން ހުއްޓާލުމަށްފަހު ސޭންޑަރސް އުމުރުން 16 އަހަރުގައި 1906 ވަނަ އަހަރު އެމެރިކާގެ ސިފައިންގެ އާމީގައި އުމުރު އޮޅުވާލައިގެން ބައިވެރިވިއެވެ.\nސިފައިންގެ އާމީ އިން ވަނީ ސޭންޑަރސް ކިއުބާއަށް ފޮނުވާލުމަށްފަހު އަހަރެއް ވަންދެން ކިއުބާގައި ބެހެއްޓުމަށްފަހު އާމީ އިން ވަކި ކޮށްދީފައެވެ. ސޭންޑަރސްއަށް ކާނަލް ގެ ލަގަބް ލިބިފައިވަނީ އާމީގައި މަސައްކަތް ކުރި ކުޑަ ދުވަސް ކޮޅަކު ތެރެއަކު ނޫނެވެ. ދަ ކާނަލް ގެ ލަގަބް ސޭންޑަރސް އަށް ލިބުނީ ކެންޓަކީގެ ދެ ގަވަރނަރސް ކަމުގައިވާ، ގަވަރނަރ ރޫބީ ލަފޫން 1935 ވަނަ އަަހަރު އަދި ގަވަރނަރ ލޯރަންސް ވެދަރބައި 1950 ވަނަ އަހަރު ފުރިހަމަ އިއްޒަތާއެކު އެލަގަބް ސޭންޑަރސްއަށް ދިނުމުންނެވެ.\nއަސްކަރިއްޔާއިން ވަކިވުމުމަށްފަހު ސޭންޑަރސް ގެ ބޮޑުބޭބެގެ އެހީއާއި އެކު ރެއިލްވޭ ސްޓޭޝަންގެ ލޭބަރެއްގެ ވަޒީފާ ހޯދިއެވެ. އަދި އެއަށްފަހު ފަޔަރ މޭންއެއްގެ މަގާމަށް އޭނާ ވަނީ ޕްރޮމޯޓްވެފައެވެ. ރެއިލްވޭގައި މަސައްކަތް ކުރިއިރު ޖޯސަފީން ނަމަކަށް ކިޔާ މީހަކާއި ދިމާވެ ސޭންޑަރސް ވަނީ ކައިވެންޏެއް ކޮށްފައެވެ. މި ކައިވެނިން ސޭންޑަރސްއަށް ވަނީ ފިރިހެން ކުއްޖަކާ2އަންހެން ކުދިން ލިބިފައެވެ. ރުންކުރު ގޮތެއްހުންނަ މީހަކަށް ވެފައި، އެކުގައި މަސައްކަތް ކުރާ މީހަކާ ޖެހުނު މައްސަލަ އެއްގައި ސޭންޑަރސް ރެއިލްވޭ ފަޔާރމަން މަގާމުން ވަކި ކުރިއެވެ.\nރެއިލްވޭގައި މަސައްކަތް ކުރި ދުވަސްވަރު ސޭންޑަރސްވަނީ ލަސާލް އެކްސްޓެންޝަން އުނިވަރސިޓީއިން ގާނޫނީ ވަކީލް ކަމުގެ ޑިގްރީ ހާސިލް ކޮށްފައެވެ. ވަޒީފާއިން ވަކި ކުރުމުން އާރކެންސަސްގެ ޖަސްޓިސް އޮފް ދަ ޕީސް ކޯޓްގަ ލޯޔަރެއްގެ ވަޒީފާ އަދާކުރަން ފެށިއެވެ. ވަކީލެއްގެ ގޮތުގައި ތިންއަހަރު ވަންދެން އުޅުމަށްފަހު ކްލައެންޓަކަށް އަތްއިސްކުރުމުން ވަނީ ލޯޔަރުގެ މަގާމުން ވަކިކޮށް ކޮށްފައެވެ.\nއެއަށްފަހު އަނެއްކާވެސް ސޭންޑަރސް އެނބުރި އޭނަގެ މަންމަ ގާތަށްގޮސް ޕެންސިލްވޭނިއާގެ ރެއިލްރޯޑްގެ ލޭބަރެއްގެ ވަޒީފާ އަދާކުރަން ފެށިއެވެ.\nދުވަސް ކޮޅަކަށްފަހު ސޭންޑަރސް މަންމައާއެކު ޖެފަރސަންވިލަށް ބަދަލުވެ އިންޝުއަރަންސް ސޭލްސްމަންއެއްގެ ވަޒީފާ އަދާކުރަން ފެށިއެވެ. މިފަހަރުވެސް ސޭންޑަރސް އަށް ކަންދިމާވީ ވަރަށް ދެރަކޮށެވެ. ކުންފުނީގެ ބޮޑުންގެ އަމުރުތަކަށް ކިޔަމަންތެރި ނުވާތީ ސޭންޑަރސްގެ ވަޒީފާ އަނެއްކާ ގެއްލުނެވެ. އަނެއްކާވެސް އެހެން ކުންފުންޏަކުން ވަޒީފާއެއް ހޯދުމަށްފަހު އޮހާޔޯ ކޯރުގައި ދުއްވާނެ ފެރީއެއްގެ ހިދުމަތް ފެށޭވަރަށް ފައިސާ ރައްކާކޮށް، ފެރީގެ ހިދުމަތްދޭ ކުންފުންޏެއް އަމިއްލައަށް ހުޅުވިއެވެ. ކުންފުނީގެ ޝެއަރ ވިއްކުމަށްފަހު ކުންފުނީގެ ސެކްރެޓަރީއެއްގެ މަގާމުގައި ހުއްޓެވެ. މީގެ އިތުރުން ކޮލަމްބަސް ޗެމްބަރ އޮފް ކޮމާސްގެ ސެކްރެޓަރީގެ މަގާމުވެސް ސޭންޑަރސް ވަނީ އަދާކޮށްފައެވެ. ނަމަވެސް އަހަރެއްހާ ދުވަހު އެމަގާމުގައި ހުރުމަށްފަހު ވަޒީފާ ދޫކޮށްލިތާ މާގިނަ ދުވަހެއް ނުވެ އޮހާއޯ ކޯރުގަ ބްރިޖެއް އެޅުމުން ފެރީ ހިދުމަތުގެ ޑިމާންޑް ގެއްލި ވިޔަފާރި ދަށްވިއެވެ. ސޭންޑަރސް ފެރީ ކުންފުނި 22،000 ޑޮލަރަށް ( މިހާރުގެ ފައިސާ އިންނަމަ 324،000 ) ވިއްކާލިއެވެ. އަދި އެއަށްފަހު އެފައިސާއިން ދަނޑުވެރިންނަށް އެސެޓިލީން ބައްތި ވިއްކުމުގެ އުންމީދުގައި އެސެޓިލީން ބައްތި އުފައްދަން ނިންމިއެވެ. ނަމަވެސް މިފަހަރު ވެސް ނަސީބު ދިމާވީ މާރަނގަޅަކަށް ނޫނެވެ. ކަރަންޓާއި، ބޮކި ބޭނުންކުރުން ގިނަވަމުން ދިއުމުން ސޭންޑަރސް ގެ ބައްތިތައް ވިއްކޭ ގޮތްނުވެ އެއްވެސް ފައިސާއެއް ލިބޭނެ ގޮތެއްނުވިއެވެ.\nބައްތީގެ ވިޔަފާރި ނުހިނގުމުން އަނެއްކާވެސް ސޭންޑަރސް ވަޒީފާއެއް ހޯދިއެވެ. މިފަހަރު ކެންޓަކީގެ ވިންޗެސްޓަރގެ މިޝެލިންގ ޓަޔަރ ކުންފުނީގެ ސޭލްސްމަން އަކަށެވެ. ނަމަވެސް މިޝެލިންގ ކުންފުނީގެ ނިއު ޖަރސީގެ ކާރުހާނާ ބަންދުކުރުމުން އަނެއްކާވެސް ސޭންޑަރސްގެ ވަޒީފާ ގެއްލުނެވެ.\nމިހުރިހާ ނާކާމިޔާބީއަކާއި، ދަތި ދުވަސްތަކާއި ސޭންޑަރސް ކުރިމަތިލަމުން ދިޔައިރު ވަޒީފާއެއްގައި ހަރުނުލުންފަދަ ސަބަބުތައް ތަކުރާރުވަމުން ދާތީ، ސޭންޑަރސް ރަށުން ބޭރުގައިވީ ވަގުތު ބަލާފަ ސޭންޑަރސްގެ އަނބިމީހާގެ ހުރިހާ އެއްޗެއްވިއްކާލުމަށްފަހު ދަރިން ގޮވައިގެން ސޭންޑަރސް ދޫކޮށް ދިޔައެވެ. ސޭންޑަރސް އަނބިމީހާއަށް އެތައްގޮތަކުން ވިސްނައިދިނުމުން، އަންހެނުން އެނބުރި އައިކަމުގައިވިޔަސް 1947 ވަނަ އަހަރު ސޭންޑަރސް އާއި އޭނާގެ އަންހެނުންވަނީ ވަކިވެފައެވެ.\nސޭންޑަރސް ގެ އުމުރުން ދުވަސް ވަމުން ދިޔަވަރަކަށް ސޭންޑަރސް ދިރިއުޅުމުގައި ހޯދަން ބޭނުންވި ކާމިޔާބީއަށް ވާސިލްވާން ކުރަން ޖެހުނު ހުރިހާ ކަމެއް ކުރުމަށް ސޭންޑަރސް މެދުކެނޑުމެއްނެތި މަސައްކަތް ކުރިއެވެ.\nޓަޔަރު ކުންފުނީގައި މަސައްކަތް ކުރިއިރު ސޭންޑަރސް އަށް ވަނީ ކެންޓަކީގެ ސްޓޭންޑަރޑް އޮއިލް ކުންފުނީގެ ޖެނެރަލް މެނޭޖަރާއި ބައްދަލުވެފައެވެ. އެމީހާ ހޯދައިދިން ފުރުސަތެއްގައި ސޭންޑަރސް ވަނީ އަނެއްކާވެސް ނިކޮލަސްވިލްގެ ސަރވިސް ސްޓޭޝަންގައި މަސައްކަތް ކުރަން ފަށާފައެވެ. އެކަމަކު ގްރޭޓް ޑިޕްރެޝަންގެ ދުވަސްވަރު އައުމުން އެ ކުންފުނިވެސް ބަންދުކުރިއެވެ. ދެން ސޭންޑަރސް އަށް ލިބުނީ އެއްވެސް ކުއްޔަކާނުލާ، ލިބޭ ފައިދާގެ ޕަރސަންޓެއް ކުންފުންޔައް ދޭގޮތަށް ޝެލްއޮއިލް ކުންފުނީގެ ގޮތްޕެއް ހިންގުމުގެ ފުރުސަތެވެ.\nމި ސްޓޭޝަން ހިންގަމުން ސޭންޑަރސް ވަނީ ތަފާތު އެކި ކާބޯތަކެތި ތައްޔާރުކޮށް އެތަނަށް ޒިޔާރަތްކުރާ ދަތުރުވެރިންނަށް ވިއްކަން ފަށާފައެވެ. ޕޭންފްރައިޑް ޗިކަން، ހޮޓް ބިސްކަޓް، ހެމް، އޮކްރާ، ސްޓްރިންގ ބީންސް ފަދަ ކާއެއްޗެއްހި ވިއްކަން ފެށުމުން މި ކާއެއްޗެހީގެ މީރު ކަމުގެ ވާހަކަ ރަށުތެރޭ ވަރަށް ބާރަށް ފެތުރިގެން ދިޔައެވެ. ސޭންޑަރސް ވިއްކާ ކާއެއްޗެހީގެ ޑިމާންޑު ބޮޑުވުމުން ސްޓޭޝަން ދޫކޮށްލުމަށްފަހު އަމިއްލަ ރެސްޓޯރެންޓެއް ހުޅުވިއެވެ. މިރެސްޓޯރެންޓް ގެ މަޤްބޫލްކަން އިތުރުވެ، މަޝްހޫރު ފުޑް ކްރިޓިކް ޑަންކަން ހައިންސްވެސް އެތަނަށް ޒިޔާރަތްކޮށް، އޭނަގެ ރެސްޓޯރެންޓް ގައިޑްގައި ސޭންޑަރސްގެ ރަހަމީރު ރެސްޓޯރެންޓް ވަނީ ހިމަނާފައެވެ. މިފަހަރުވެސް ކަންވީގޮތުން ސޭންޑަރސްގެ ބަދުނަސީބު އަތުގައި ހިފިއެވެ. 1939 ވަނައަހަރު ސޭންޑަރސްގެ ރެސްޓޯރެންޓްގައި އަލިފާނުގެ ހާދިސާއެއް ހިނގައި ރެސްޓޯރެންޓް އެނދިއެވެ.\nއަނެއްކާވެސް އާ ހިތްވަރަކާއި ގިނަ މަސަތްކަތްތަކަކަށްފަހު ރެސްޓޯރަންޓް އަލުން ހުޅުވިއެވެ. އޭރު ސޭންޑަރސް ދިޔައީ މިއަދާ ހަމައަށްވެސް ރަހައަށް ބަދަލެއް ނާންނަ ކޭއެފްސީ ޗިކަންގެ ރެސިޕީ ތައްޔާރުކުރަމުންނެވެ. ނަމަވެސް އޭރު ދިމާވި މައްސަލައަކީ ކުކުޅު ތައްޔާރު ކުރަން 30 މިނެޓްގެ ވަގުތު ނަގާތީ ، ކަސްޓަމަރުން ގިނައިރުތަކެއް މަޑުކޮށްގެން ތިބެން ޖެހުމެވެ. މިއީ ސޭންޑަރސް މިކަންކުރަން ބޭނުންވާ ގޮތްނޫން ކަމުން އެހެން ގޮތެއް ފެނޭތޯ ވަރަށް ގިނަ އީޖާދުތައް ކުރަން ފެށިއެވެ.\n1939ވަނަ އަހަރު ކާމިޔާބުކަމާއެކު ސޭންޑަރސް ބޭނުން ވިގޮތަށް، ޕްރެޝަރ ކުކަރ ބޭނުން ކޮށްގެން، 8 މިނެޓް ތެރޭގައި ކުކުޅު ތައްޔާރު ކޮށްލެވޭނެ ގޮތެއް ހޯދުނެވެ. ސޭންޑަރސް ގެ މި އުފެއްދުމާއެކު އަނެއްކާވެސް ކާމިޔާބުކަމާ އެކު އަހަރުތަކެއް ވަންދެން ރެސްޓޯރެންޓް ހިންގަމުން ގޮސް ނާކާމިޔާބީ އައިސް ސޭންޑަރސްގެ ދޮރުގައި ޓަކި ދިނެވެ. އަލަށް ހެދި ހައިވޭ އަދި ހައިވޭ ޖަންކްޝަންއަށް ގެނެވުނު ބަދަލު ތަކާއިއެކު ރެސްޓޯރެންޓަށް އަންނަމީހުން މަދުވެ ވިޔަފާރި ދައްވަމުންގޮސް ރެސްޓޯރެންޓްގެ ހުރިހާ މުދަލާއި ތަން ވިއްކާލަން މަޖުބޫރުވިއެވެ.\nއާމްދަނީ ހޯދާނެ އިތުރު މަގެއް ނެތުމުން ބާކީ އޮތް ދުވަސްތައް ސޭންޑަރސް ހޭދަކުރީ އަތުގައި ރައްކާކޮށްފައިވާ ފައިސާ އަދި ސޯޝަލް ސެކިއުރިޓީގެ ގޮތުގައި ލިބޭ 105 ޑޮލަރުގެ އެހީގައެވެ.\nދެން ކަންކުރަންވީ ގޮތަކާ މެދު ވިސްނަމުން ދަނިކޮށް ސޭންޑަރސް ގެ ހިޔާލަށް އައީ އޭނާ ތައްޔާރު ކުރަމުން ދިޔަ ކުކުޅުގެ ރެސިޕީ، ރެސްޓޯރެންޓެއް ހިންގަމުން އަންނަ ސޭންޑަރސްގެ އެކުވެރިއެއްކަމަށްވާ ޕީޓް ހަރމަންއަށް ދަސްކޮށް ދިނުމަށްފަހު އެ ރެސްޓޯރެންޓުގައި ފްރައިޑް ޗިކަން ވިއްކުމެވެ.\nކާނަލްސް ޗިކަންގެ ނަމުގައި މި ކުކުޅު ވިއްކަން ފެށުމުން އެތަނުގެ ވިޔަފާރި އިތުރުވެ އެހެން ރެސްޓޯރެންޓު ތަކުގައިވެސް ކާނަލްސް ޗިކަން ވިއްކަންބޭނުންވެ ކާނަލް ސޭންޑަރސް އާ ބައްދަލުކޮށް މަޝްވަރާ ފެށިއެވެ. 1956ވަނަ އަހަރު ޖުމްލަ 8 ރެސްޓޯރެންޓެއްގައި ކާނަލްސް ޗިކަން ވިއްކަން ފެށިއެވެ.\n1956 ވަނަ އަހަރު އާ ހިތްވަރަކާ އެކު ކާނަލް ސޭންޑަރސް އޭނަގެ ކާރަށް ޕްރެޝަރ ކުކަރ، އަދި ކުކުޅު ތައްޔާރު ކުރަން ބޭނުންވާ އެހެން ސާމާނު އަރުވައިގެން އެކި އެކި ރެސްޓޯރެންޓުތަކަށް ކާނަލްސް ޗިކަންގެ ރަހަ ދެއްކުމުގެ ގޮތުން ޒިޔާރަތްކޮށް ރެސްޓޯރެންޓު ތަކުގެ މުވައްޒަފުންނާ ވެރިންނަށް ކުކުޅު ތައްޔާރު ކޮށްދިނުމަށްފަހު ކަމުގޮއްސިނަމަ، ރެސްޓޯރެންޓުގެ ކަސްޓަމަރުންނަށް ކުކުޅު ތައްޔާރު ކޮށްދޭން ފުރުސަތެއް ދިނުމަށް އެދެއެވެ. ކަސްޓަމަރުންނަށް ކުކުޅު ކަމުގޮއްސިނަމަ ރެސްޓޯރެންޓުގެ ވެރިންނާއެކު ފްރެންޗައިސް އުސޫލުން ކުކުޅު ވިއްކުމުގެ މަޝްވަރާ ކުރެއެވެ. މިގޮތަށް އެތައް ރެސްޓޯރެންޓަކަށް ޒިޔާރަތްކޮށް ސޭންޑަރސް ފްރެންޗައިސް ވިއްކުމުގެ މަސައްކަތް ފެށިއެވެ. 1964 ވަނަ އަހަރަށް އެޅިއިރު މިލިއަން ޑޮލަރުގެ އަގުހުރި ކުންފުންޔެއް ކާނަލް ސޭންޑަރސް ގެ މިލްކިއްޔާތުގައި ހުއްޓެވެ . އެމެރިކާ އަދި ކެނެޑާގެ 600އަށް ވުރެން ގިނަ ރެސްޓޯރެންޓުގައި ކާނަލްސް ޗިކަން ވިއްކަން ފެށުނެވެ.\nސޭންޑަރސްގެ މަސައްކަތުގެ އެންމެ އަޖައިބު ކުރަނިވި ކަމަކީ އިތުރު މީހެއްގެ އެހީ އަކާ ނުލާ އަމިއްލަ މަސައްކަތުން މިހާގިނަ ރެސްޓޯރެންޓަށް މިގޮތުށް ފްރެންޗައިސް ވިއްކުމެވެ. އަދި މި ވިޔަފާރީގެ ޑިމާންޑު ބޮޑުވެ ރެސްޓޯރންޓުތަކުން ކާނަލް ސޭންޑަރސްގެ ކައިރިއަށް ފްރެންޗައިސް ގަތުމަށް އަންނަން ފެށިއެވެ. އެދުވަހާއި ހަމައަށްވެސް ކެންޓަކީ ފްރައިޑް ޗިކަން ނުވަތަ ކޭއެފްސީ ވުޖޫދަށް އައިސްފައެވެ ނުވެއެވެ. ހަމައެކަނި އުފެދިގެން ދިޔައީ ކާނަލްސް ޗިކަން ވިއްކަމުން ދިޔަ ތަފާތު އެކި އެކި ރެސްޓޯރެންޓް ތަކެކެވެ.\nސޭންޑަރސް ގެ އުމުރުން 74 އަހަރުގައި، ކެންޓަކީ ގެ ޒުވާން ލޯޔަރެއްކަމުގައިވާ ޖޯން ވައި ބްރައުން އަދި ޕެޓްރަން ޖެކް މަސޭ ކިއާ މިލިއަނަރެއް ސޭންޑަރސްގެ ކުންފުނި ގަންނަން ބޭނުންވެގެން ހުށައެޅިއެވެ. ނަމަވެސް އެ ކުންފުންޔަކީ ސޭންޑަރސް ވަރަަށް ދުވަހުން އަދި އެހާމެ ބުރަ މަސައްކަތުން އުފައްދާފައިވާ ކުންފުންޔެއްކަމުން ވިއްކާލަން ސޭންޑަރސް ދެކޮޅު ހެދިއެވެ. ހަފްތާތަކެއް ވަންދެން މެސޭ އަދި ބްރައުން ވަނީ ކުންފުނި ވިއްކާތޯ ސޭންޑަރސް އާ މަޝްވަރާ ކޮށްފައެވެ. ސޭންޑަރސްގެ ފްރައިޑް ޗިކަން ރެސިޕީ އެންމެ މަތީ ކޮލިޓީ ގައި ހިފަހެއްޓުމަށާއި، ރެސިޕީ ދުވަހަކުވެސް ބަދަލު ނުކުރާނެކަމަށް ވައުދުވެ ކުންފުނި ގަތުމަށް ވަރަށް ގިނަ މަޝްވަރާ ކުރިއެވެ.\nއާޢިލާއާ އެކުވެރިންގެ ހިޔާލާ ވެސް އެކީގައި ސޭންޑަރސް ނިންމީ ކުންފުނި ވިއްކާލާށެވެ. ސަބަބަކީ ކާނަލް ސޭންޑަރސް އެކަނި ހިންގޭ ވަރަށް ވުރެއް ކުންފުނީގެ ވިޔަފާރި ވަނީ ފުޅާވެފައެވެ. 1964 ވަނަ އަހަރު2މިލިއަން ޑޮލަރަށް ( މިހާރުގެ ފައިސާގެ އަދަދުން ނަމަ 15.3 މިލިއަން )އަށް ސޭންޑަރސް ކުންފުނި ވިއްކާލިއެވެ. ކުންފުނި ވިއްކާލި ކަމުގައިވިޔަސް ކާނަލް ސޭންޑަރސްގެ ދައުރު އެހާ ހިސާބުން ނިމުނީކީ ނޫނެވެ. ކޭއެފްސީގެ އާ އޯނަރުން ޤަބޫލްކުރިގޮތުގައި ކުންފުނީގެ އެންމެ ބޮޑު އެސެޓަކީ ކާނަލްގެ މޫނެވެ. އެހެންކަމުން ކުންފުނީގެ ބްރޭންޑް އެމްބަސެޑަރ އަށް ކާނަލް ސޭންޑަރސް ހެދުމަށްފަހު ކުންފުނީގެ ސްޕޯކްސް ޕަރސަންގެ ގޮތުގައި ޓީވީ ޕްރޮގްރާމް ތަކާ، ޝޯތަކާ ކޭއެފްސީގެ އައުޓްލެޓްތަކަށް ކާނަލް ސޭންޑަރސް ވަނީ ޒިޔާރަތް ކޮށްފައެވެ.\nކޭއެފްސީގެ ސޯޕްރކްސް ޕަރސަން އަދި އެމްބަސެޑަރ ކަމުން ސޭންޑަރސް އަށް މުޅި އުމުރު ދުވަހު 40000 ޑޮލަރުގެ މުސާރައެއް ލިބޭގޮތަށް ކަނޑައެޅުނެވެ.\nކޭއެފްސީ7އަހަރު ހިންގުމަށްފަހު 1971 އެއްވަނަ އަހަރު ބްރައުން ވަނީ ހިއުބްލިން އިންކްއަށް ކުންފުނި ވިއްކާލާފައެވެ. ހިއުބްލިން އިންކުން ވަނީ ކުންފުނި ހިންގަމުން ދިޔަ ގޮތްތަކަށް ބަދަލު ގެނެސްފައެވެ . މިކަމާ އުފެދުނު ދެބަސް ވުމުގެ ސަބަބުން ކާނަލް ސޭންޑަރސް ވަނީ ކޯޓުގައިވެސް މިމައްސަލަ ކުރިއަށް ގެންގޮސްފައެވެ. އޭރުވެސް ކާނަލް ހުރީ ކޭއެފްސީގެ ބްރޭންޑް އެމްބަސެޑަރ ގެ ގޮތުގައެވެ. ސޭންޑަރސް ހަޔާތުގެ އެންމެފަހު ދުވަހާ ޖެހެންދެންވެސް މީހުންނަށް ސޭންޑަރސް ފެނިފައިވާނި މިއަދު ވެސް ކޭއެފްސީ ލޯގޯ އިން ފެންނަ ހުދު ކޯޓުލައިގެން ކަރުގައި އަޅާފައިވާ ޓައީއާ އެކުގައެވެ.\n16 ޑިސެމްބަރ 1980 ވަނަ ދުވަހު އުމުރުން 90 އަަހަރުގައި ބޮޑުބައްޔެއްގައި އުޅުމަށްފަހު ކާނަލް ސޭންޑަރސް ވަނީ މިދުނިޔެއާ އަލްވަދާއު ކިއާފައެވެ. ނަމަވެސް މިއަދުވެސް ދުނިޔޭގެ އެކި ކަންކޮޅުތަކުގެ އެކި އެކި އަވަށުގައި ކާނަލް ސޭންޑަރސް ގެ އުފެއްދުން މިލިއަނުން މީހުން ގަންނަމުން ދެއެވެ. ކާނަލް ސޭންޑަރސް ގެ ދިރިއުޅުމުން އަޅުގަނޑުމެނަށް ކެތްތެރިކަމާ އެކު މަސައްކަތް ކުރަމުން ގޮސްފިނަމަ ކާމިޔާބީއަށް ވާސިލްވާނެކަން މިވަނީ އަންގައިދީފައެވެ. ދިރިއުޅުމުގައި ކިތަންމެ ފަހަރަކު ފެއިލްވިނަމަވެސް އާހިތްވަރަކާއެކު މަސައްކަތް ކުރުމަކީ މުހިންމު ކަމެކެވެ. ކިތަންމެ ކުޑަ މަސައްކަތެއް ފެށިކަމުގައިވިޔަސް ހިތްވަރާ ހީވާގި ކަމާއެކު މަސައްކަތް ކޮށްފިނަމަ ކުރިއަރައިގެން ދާނެކަން މިވަނީ ދައްކުވައިދީފައެވެ.\n13.9 % އުފާވި\n5.6 % ރުޅިއައި\n80.6 % މައުލޫމާތު މުއްސަނދިވި\nމީހުން ކޭއެފްސީ ކާނަލް ސޭންޑަރޒް


ދަރިފުޅަށް ތިން މަސްވީތަނާ ޖެނެޓާއި ވިސާމް ވަރިވެއްޖެ\nޖެނެޓް އަދި ވިސާމް\nޖެނެޓާއި ޖެކްސަން ވަރިވިއިރު އެދެމީހުންގެ ކައިވެންޏަށް ވީ5އަހަރު\n11 އޭޕްރިލް 2017 | އަންގާރަ 15:30\nމަޝްހޫރު ލަވަކިޔުންތެރިޔާ އަދި މިއުޒިކް ލެޖެންޑް މައިކަލް ޖެކްސަންގެ ކޮއްކޮ ޖެނެޓް ޖެކްސަން އާއި އޭނާގެ ފިރިމީހާ ވިސާމް އަލް މަނާ ވަރިވެއްޖެއެވެ.\nއެ ދެމީހުން ވަރިވެފައި ވަނީ ދެމީހުންގެ ދަރިފުޅު އެއިޝާއަށް ތިންމަސް ވެފައިވަނިކޮށެވެ.\nމިދެ މީހުން ވަރިވިއިރު އެދެމީހުންގެ ކައިވެންޏަށް ވީ ފަސް އަހަރެވެ. ޖެނެޓާއި ވިސާމަށް އެދެމީހުންގެ ފުރަތަމަ ދަރިފުޅު ލިބުނީ ޖެނެޓްގެ އުމުރުން 50 އަހަރުގައެވެ. އެއިޝާ ލިބުނީ މިއަހަރުގެ ޖެނުއަރީ މަހުގެ ތެރޭގައެވެ.\nއެދެމަފިރިން ވަރިވާން ދިމާވި ސަބަބެއް ހާމަކޮށްފައިވާއިރު ރިޕޯޓްތައް ބުނާ ގޮތުން އެދެމީހުން ވަރިވީ ދެމީހުން އެެކަކު އަނެކަކަކަށް ވަގުތު ނުދެވޭތީއެވެ. އަދި ވިޔަފާރީގެ ކަންތައްތަކުގައި ވިސާމް ގިނަ ވަގުތު އުޅެންޖެހުމުގެ ސަބަބުން ޖެނެޓް ބޭނުންވާ ވަރަށް ވަގުތު ނުދެވޭތީ ކަމަށް ވެއެވެ.\nޖެނެޓް ބަނޑުބޮޑު ވުމުގެ ކުރިންވެސް ވަނީ ދެމަފިރިން ވަކިވާން އުޅެފައެވެ. އެފަހަރު ވެސް ބުނެފައި ވަނީ ކައިވެންޏަށް އެކަކު އަނެއްކަކަށް ވަގުތު ނުދެވުމަކީ ސަބަބު ކަމަށެވެ. އެހެންނަމަވެސް ޖެނެޓް ބަލިވެއިންކަމުގެ ޚަބަރު ލިބުމުން ދެމީހުން އެކުގައި އުޅުމަށް އަލުން މަސައްކަތް ކުރުމަށް އަޒުމު ކަނޑައެޅި ކަމަށް ބުންޏެވެ.\nޖެނެޓް އާއި ވިސާމް އެންމެކުރިން ދިމާވީ 2010 ވަނަ އަހަރުގައެވެ. އެއީ ޖެނެޓް ދުބާއީއަށް ޓުއާއަށް ގޮސް އުޅުމުގެ ތެރޭގައެވެ. ޖެނެޓާއި ވިސާމް ކައިވެނި ކުރުމަށް ފަހު ޖެނެޓް އިސްލާމްވި ކަމަށް އަޑުތައް ފެތުރުނެވެ.\nއެހެން ނަމަވެސް ޖެނެޓް އެކަމާ މެދު ކޮމެންޓް ކޮށްފައެއް ނުވެއެވެ.


މިއަދު ކޮވިޝީލް2ވަނަ ޑޯޒް ޖަހަން 100 އަށް ވުރެ ގިނަ އެޕޮއިންޓްމެންޓް ދީފި – Mikal News\nމިއަދު ކޮވިޝީލް2ވަނަ ޑޯޒް ޖަހަން 100 އަށް ވުރެ ގިނަ އެޕޮއިންޓްމެންޓް ދީފި\nމިއަދު ވެކްސިން ޖަހަން ގޮސް ޏ.އޭއީސީ ޙޮލުގަިއ ތިބި މީހުން. ފޮޓޯ؛ އަލީ ޝަރީފު\nކޮވިޝިލްޑް ދެވަނަ ޑޯޒް ޖެހުން އަލުން ފަށާއިރު މިއަދު ވެކްސިން ޖެހުމަށް 103 މީހަކަށް އެޕޮއިންޓްމެންޓް ދީފައި ވާކަމަށް ފުވައްމުލަކު ހޮސްޕިޓަލުގެ ޕަބްލިކް ހެލްތު ޔުނިޓުން ހާމަކުރައްވައެވެ.\nފުވައްމުލައް ސިޓީގައި މިއަދު ކޮވިޝީލްޑް ދެވަނަ ޑޯޒް ޖެހުމަށް ހަމަޖެހިފައި ވަނީ ޏ.އަތޮޅު ތައުލީމީ މަރުކަޒުގެ ހޯލުގައި މެންދުރުފަހު 2:00 އިން ހަވީ 5:00 އަށެވެ. ދެވަނަ ޑޯޒް ޖެހުމުގައި އިސްކަންދެނީ ފުރަތަމަ ޑޯޒް ކުރިން ޖެހި މީހުންނަށެވެ.\nއެގޮތުން މިއަހަރު ފެބްރުއަރީ މަހު ކުރީކޮޅު ފުވައްމުލައް ސިޓީއިން ކޮވިޝީލްޑްގެ ފުރަތަމަ ޑޯޒް ޖަހާފައިވާ ފަރާތްތަކަށް އެޕޮއިންޓްމެންޓް ހަމަޖައްސަމުން އަންނަކަމަށް ހޮސްޕިޓަލުން ހާމަކުރައްވައެވެ. ނަމަަވެސް ބައެއް ފަރާތްތަކުން ދީފައިވާ ނަމްބަރަށް ނުގުޅުމުގެ ސަބަބުން އެޕޮއިންޓްމެންޓް އެންމެނަށް ތަރުތީބުން ދިނުމުގައި ދަތިތަކެއް ހުރިކަން ފާހަގަ ކުރައްވައެވެ. ފެބްރުއަރީ މަހު ކުރީކޮޅު ފުވައްމުލައް ސިޓީއިން ކޮވިޝީލްޑް ފުރަތަމަ ޑޯޒް ޖަހައި، ދެވަނަ ޑޯޒް ޖެހުމަށް އެޕޮއިންޓްމެންޓް ހަމަނުޖެހޭ މީހުން ފުވައްމުލަކު ހޮސްޕިޓަލަށް ގުޅައި މައުލޫމާތު ހިއްސާކޮށްދެއްވުމަށް ހޮސްޕިޓަލުން އެދެއެވެ.\nހޮސްޕިޓަލުން އެޕޮއިންޓްމެންޓް ދިނުމަށް ގުޅާނީ ހަވީރު 6:00 އާއި ރޭގަޑު 10:00 އާއި ދެމެދުގައި ކަމަށް ހާމަކޮށްފައި ވެއެވެ. އަދި އެޕޮއިންޓްމެންޓާއި ނުލައި ވެކްސިން ޖަހައި ދިނުމަށް ހަމަޖެހިފައި ނުވާކަމަށް ވެއެވެ.\nކޮވިޝީލްޑް ވެކްސިން ދެވަނަ ޑޯޒް ޖަހަން ގޮސް. ފޮޓޯ އަލީ ޝަރީފު\nފުވައްމުލައް ސިޓީ ނޫން ތަނަކުން ކޮވިޝީލްޑްގެ ފުރަތމަ ޑޯޒް ޖަހާފައިވާ ފަރާތަކުން ފުވައްމުލައް ސިޓީގައި ދެވަނަ ޑޯޒް ޖެހުމަށް ފުވައްމުލަކު ހޮސްޕިޓަލުގެ 6862070 ނަމްބަރަށް ގުޅުމަށް އެދިފައި ވެއެވެ.\nފެބްރުއަރީ މަހު ކުރީކޮޅު (5-17 ފެބްރުއަރީ 2021) ފުވައްމުލައް ސިޓީިއިން ކޮވިޝީލްޑް ވެކްސިން ފުރަތަމަ ޑޯޒް ޖަހާފައިވަނީ 424 މީހުންނެވެ. މީގެތެރެއިން ގިނަ ބަޔަކު މިހާރު ވާނީ ކޮވިޝިލްޑް2ވަނަ ޑޯޒް ޖަހާފައި ކަމަށް ބެލެވެއެވެ. ވެކްސިންގެ ހިސާބުތައް ދައްކާގޮތުން ކޮވިޝީލްގެ ދެވަނަ ޑޯޒް ޖަހަން ޖެހޭ 2800 އެއްހާ މީހުން ފުވައްމުލައް ސިޓީގައި ތިބޭނެ ކަމަށް ވެއެވެ.\nފުވައްމުލައް ސިޓީ ކޮވިޑް-19 އަޕްޑޭޓް4މެއި 20\nކޮވިޝިލްޑް ދެވަނަ ޑޯޒް ޖެހުން މެދުކަނޑާލިއިރު 5703 މީހުންނަށް ވެކްސިންގެ ފުރަތމަ ޑޯޒް ދީފައި ވެއެވެ. އެއީ މުޅިންވެސް ކޮވިޝީލްޑް ވެކްސިނެވެ. ސިނޮފާމް ވެކްސިންގެ ފުރަތަމަ ޑޯޒް ދޭން ފެށި5މެއި 2021 ގައެވެ. އަދި5މެއި 2021 އަށް ކޮވިޝީލްޑްގެ ދެވަނަ ޑޯޒް ޖަހާފައިވަނީ 2821 މީހުންވެ. ވުމާއެކު ބާކީ ކޮވިޝީލްޑްގެ ދެވަނަ ޑޯޒް ޖަހަން ޖޭހޭ 2882 މީހުން ތިބޭނެ ކަމަށް ބެލެވެއެވެ.\nފުވައްމުލައް ސިޓީއިން ފުރަތަމަ ޑޯޒް ޖެހި ޖުމްލަ 5،875 މީހުންގެ ތެރެއިން 3،275 މީހަކު މިވަނީ2ވަނަ ޑޯޒް ޖަހާފައެވެ. މީގެ ތެރޭގައި ސިނޮފާމް ވެކްސިންގެ ފުރަތަމަ ޑޯޒް އާއި ދެވަނަ ޑޯޒް ޖެހި މީހުންވެސް ހިމެނެއެވެ. ބާކީ2ވަނަ ޑޯޒް ނުޖެހި ތިބޭނެކަމަށް ބެލެވެނީ 1500 އެއްހާ މީހުންނެވެ.\nމިއަހަރު ފެބްރުއަރީ މަހަކީ ފުވައްމުލައް ސިޓއިން އެނެމް ގިނަ މިހުން ވެކްސިން ޖެހި މަހެވެ. އެމަހުގައި 3164 މީހުން ވެކްސިން ޖަހާފައި ވެއެވެ.\nމި އަދަދުތަކަށް ބަލާއިތު ފުވައްމުލައް ސިޓީއިން ސިނޮފާމް ވެކެސިން ޖާހާފައި ވާނީ 200 އެއްހާ މީހުންނެވެ. މީގެ ތެރެއިން ބައެއް މީހުންނަށް ވަނީ2ވަނަ ޑޯޒް ވެސް ޖަހާފައެވެ.\nފުވައްމުލައް ސިޓީގައި ކޮވިޝީލްޑް ދެވަނަ ޑޯޒް ޖެހުން މެދުކަނޑާލީ5ޖޫން 2021 ގައެވެ.\n4 މާރިޗު 2021 ގެ ކުރިން ކޮވިޝިލްދް ފުރަތަމަ ޑޯޒް ޖަހާފައިވާ މީހުން\nކޮވިޝީލްޑް2ވަނަ ޑޯޒް ޖެހުމަށް ފުވައްމުލަކު ހޮސްޕިޓަލުން ހުޅުވާލަމުން ގޮސްފައިވާ ގޮތް\nފުވައްމުލައް ސިޓީގައި ކޮވިޝީލްޑް2ވަނަ ޑޯޒް ޖަހަން ފަށާފައިވަނީ7އޭޕްރީލް 2021 ގައެވެ. އެންމެ ފުރަތަމަ ޖެހޭ ސިއްޙާދީއިރާގައި މަސައްކަތް ކުރާ މީހުންނާއި ކުރީސަފުގައި މަސައްކަތް ކުރާ މީހުންނަށެވެ.7އޭޕްރީލްގައި 82 މީހުނަށް2ވަނަ ޑޯޒް ޖަހާފައި ވެއެވެ. އަދި އޭޕްރީލް 11 -12 އަށް އާއްމުންނަށް2ވަނަ ޑޯޒް ޖެހުމަށް ހުޅުވާލިއެވެ.


ރައީސް މުޙައްމަދު ނަޝީދު މިލަދުންމަޑުލު ދެކުނުބުރީ ހެނބަދޫ، މާޅެންދޫ، ލަންދޫ އަދި ކުޑަފަރީއަށް ވަޑައިގަންނަވައިފި – Maldivian Democratic Party\nދިވެހިރައްޔިތުންގެ ޑިމޮކްރަޓިކް ޕާޓީގެ ރިޔާސީ ކެންޑިޑޭޓް ރައީސް މުޙައްމަދު ނަޝީދު މިލަދުންމަޑުލު ދެކުނުބުރިއަށް ކުރައްވަމުން ގެންދަވާ ދަތުރުފުޅުގައި އެންމެ ފުރަތަމަ ވަޑައިގަތީ އެއަތޮޅުގެ ހެނބަދޫއަށެވެ. ރައީސް ނަޝީދު ހެނބަދޫއަށް ވަޑައިގެންނެވުމުން ހެނބަދޫގެ ރައްޔިތުން ވަނީ ރައީސް ނަޝީދުއަށް ހޫނު މަރުޙަބާއެއް ދަންނަވާފައެވެ. އަދި ރައީސް ނަޝީދު އެރަށަށް ވަޑައިގެން ރައްޔިތުންނާއި ބައްދަލު ކުރައްވާ ރައްޔިތުންގެ ޙާލުއަހުވާލު އޮޅުންފިލުއްވިއެވެ. އަދި އެމްޑީޕީ ސަރުކާރުން ފެއްޓެވި އިޖްތިމާޢީ ރައްކާތެރި ކަމުގެ ޕްރޮގްރާމް ތަންފީޒުވެފައިވާ މިންވަރު ބައްލަވައި އެމްޑީޕީގެ ތަރައްޤީގެ ސިޔާސަތާއި ބެހޭގޮތުން މައުލޫމާތު ދެއްވިއެވެ. އަދި އެމްޑީޕީން މިހާރު ރައްޔިތުންނަށް ހުށަހަޅުއްވާފައިވާ ސިޔާސަތު ތަކާއިބެހޭ މަޢުލޫމާތު ރައްޔިތުންނާއި ހިއްސާ ކުރެއްވިއެވެ.\nރައީސް ނަޝީދު ހެނބަދޫއަށް ކުރެއްވި ދަތުރުފުޅުގައި ހެނބަދޫގައި އެމްޑީޕީގެ ހަރުގެއެއް ހުޅުއްވައިދެއްވިއެވެ.\nރައީސް ނަޝީދު ދެން ވަޑައިގަތީ ނ. މާޅެންދޫއަށެވެ. މާޅެންދޫއަށް ރައީސް ނަޝީދު ވަޑައިގެންނެވުމުން މާޅެންދޫ ރައްޔިތުން ރައީސް ނަޝީދަށް ވަނީ ހޫނު މަރުޙަބާއެއް ދަންނަވާފައެވެ. ރައީސް ނަޝީދު މާޅެންދޫ ރައްޔިތުންނާއި ބައްދަލު ކުރައްވާ އެރަށުގެ ރައްޔިތުންގެ ހާލުއަހުވާލު ބައްލަވާލެއްވިއެވެ.\nރައީސް ނަޝީދު ދެން ވަޑައިގެންނެވީ ނ. ކުޑަފަރީ އަށެވެ. ކުޑަފަރީއަށް ރައީސް ނަޝީދު ވަޑައިގެންނެވުމުން ކުޑަފަރީ ރައްޔިތުން ރައީސް ނަޝީދުއަށް ވަނީ ހޫނު މަރުޚާބާ އެއް ދަންނަވާފައެވެ.\nރައީސް ނަޝީދު ނ. އަތޮޅަށް މިހާރު ކުރައްވަމުން ގެންދަވާ ދަތުރުފުޅުގައި ރައްޔިތުންގެ މަޖިލީހުގެ ވެލިދޫ ދާއިރާގެ މެންބަރު ޢަލީ މުޙައްމަދު އާއި ރައްޔިތުންގެ މަޖިލީހުގެ މަނަދޫ ދާއިރާގެ މެންބަރު މުޙައްމަދު ޠޯރިޤް އާއި ރައްޔިތުންގެ މަޖިލީހުގެ މިލަންދޫ ދާއިރާގެ މެންބަރު ޢަލީ ރިޒާ ބައިވެރިވެ ވަޑައިގެންނެވިއެވެ. އަދި ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެންބަރު އަލްއުސްތާޛް އިމްތިޔާޒް ފަހުމީ އާއި ރައްޔިތުންގެ މަޖިލީހުގެ ހިތަދޫ މެދުދާއިރާގެ މެންބަރު މުޙައްމަދު ރަޝީދު އާއި އެމްޑީޕީ ސަރުކާރުގެ ފޮރިން މިނިސްޓަރ އަޙްމަދު ނަސީމް އާއި އެމްޑީޕީ ސަރުކާރުގެ ޔޫތު މިނިސްޓަރ އަލްއުސްތާޛް ޙަސަން ލަޠީފް ބައިވެރިވެ ވަޑައިގެންނެވިއެވެ. ރައީސް ނަޝީދު އާއިއެކު މިދަތުރުފުޅުގައި އެމްޑީޕީ ޤައުމީ މަޖިލިސްގެ ބައެއް މެންބަރުން ބައިވެރިވެވަޑައިގެންނެވިއެވެ.


2013 | އަލިނޫރު\nގަހަށް ނެތްކުލުނު ފަތަކަށް ހުރުމަކީ އޭ މުސްތަޙީލުކަމެއް\nބަހަށްނެތް ލޯބި ޤައުމަށް ކުރުމަކީވެސް ނޭކަށޭނަކަމެއް\nމަލެއްނެތްނަމަ ފޮޅެންފަރިވާ ގަހަށް ފިނިފެންމަލުގެ ތިރިވާ\nވަލެއްގައިވެސް ކޮކާ މާބުރު އައިސްއުޅުމީ ނުވާނެކަމެއް\nބަލާލާއިރު ލިލީމަލަކާއި ތަފާތުނުވާ އެހެން މާތައް\nހަލާކެއްނެތި ފޮޅުނު ނަމަވެސް ވަހެއްގާ ވޭހެ މީރުކަމެއް\nގުރުޑުފިޔަ ހޯދަނީވިއްޔާ ފެނޭ ފިނިފެންމަލުން އަދިވެސް\nދުރުން ދާއިރު ނުވިސްނޭހޭ ޢަބީރެއް އޭގެ ވާނެކަމެއް\nގަހުން އަލަ ކެޔޮ ނިރެއް ޖެހުމީ އެއަށް ފެންދީ ހަދާ އުޅުނަސް\nފަހުން ޤަރުނެއްވެ މަރުވެ ދިޔަސް އެއީ އަމުދުން ނުވާނެކަމެއް\n(ރީތިޅެން:9 – ޔޫސުފު އަލިފުޅު)\nއަންނަ މަތިވެރި ތިޔަ ޚިޔާލަށް ހިތްމަތާ މިންނަތްކުރޭ!\nކަންތަކަށް ލަސްނުވެ އެކުން ހަރަކާތްތެރިވެ ފިކުރެއްކުރޭ!\nރޫޙު ނެތިގެން ގެއްލިފައި މުޅިދިރިއުޅުން ހީނަރުކުރަން\nނޫޅެތިޔަހެން ޢަޒުމް ޢަމަލީ ޒާރުގައި ސާބިތުކުރޭ!\nނޫރު ކެނޑިގެން ހިތުގެ ދާހިނދު ވިސްނުމެއް ފިކުރެއްނުކޮށް\nހޫރުމަށްވުރެ ލާޒިމީ ރޫޙެއް ގެނައުމޭ ހަމަދިރޭ!\nރީތި ކުދިކުދި ފިޔަޖަހާ ނަލަތަރިތަކާ ގުޅުވާލަމުން\nރީތި ފުރިހަމަ ޤުދުރަތީ އެކިމަންޒަރުން ހިތްފަރިކުރޭ!\nކޮންމެފަދަ ގިލަނެއް ޖެހުނު ނަމަވެސް އެއަށް ކެތްކޮށް ނިކަން\nކޮންމެ ފުން ކަނޑަކުންވިޔަސް ރޫޙަށް ޣިޛާ ހޯދަން އެރޭ!\n(ރީތިޅެން:8 – އާމިނަތު ފާއިޒާ)\nމިނިވަންކަމުން ލިބެވޭއުފާ ޢަޒުމެއްކަމަށް ހަދާނަމޭ\nދިނިގެން މުޅިން ހިނގޭނެހާ މަގުތައް އަލުން ކޮށާނަމޭ\nމިނިވަންކަމުގެ އުހަލާއެކީ ބާޣުގެ އެތަންމިތަނުން އިވޭ\nފިނިފިނި އެތައް އާރާގަކުން ރޫޙަށް ދިރުން ގެނުވާނަމޭ\nހިނިތުންވެގެން ހުރިހާ އަޚުން ނަލަކަންމަތީ މިހިނގާ ދުވަހު\nމިނިވަންކަމާއި މެދަށް ޚިޔާލު ހިންގަންފަށަން ގޮވާނަމޭ\nފިނިފިނި ނަސީމުގެ ރޯޅިތައް ތާޒާކުރާ ޚިޔާލަކުން\nމިނިވަންކަމުގެ ފުންމަޢުނައަށް ދުރުމީއަޅަން ފަށާނަމޭ\nމިނިވަންކަމުގެ މަތިވެރި ނަމުން ލިބުނަސް ނަމެއް ސިޔާސަތުން\nމިނިވަންކަމުގެ ޙަޤީޤަތީ ކެރިފޯރުމޭ ގޮވާނަމޭ\n(ރީތިޅެން:7 – މުޙަންމަދު އަމީން)\nއާދަނަކީ އާދައިގެ ދިރިއުޅުމެއް އުޅެމުންދާ ވަރަށް "ސީރިއަސް" މިޒާޖެއްގެ މީހެކެވެ. އާދަނު ފަތީލާއާއި ކައިވެނިކޮށްގެން އުޅޭތާ ދިހައަހަރު ވެފައިވާއިރު ދެކުދިން ތިބެއެވެ. އާދަނަކީ ދީނީ ކަންތައްތަކަށް ވަރަށް ފަރުވާތެރި މީހެކެވެ. މިހާރު ކުރިއަށްދަނީ ރަމަޟާންމަސް ކަމަށްވާތީ ނަމާދު ކުރުމާއި ޤުރުއާން ކިޔެވުމަކީ އާދަނު އެންމެ ބޮޑު އިސްކަމެއްދީގެން ކުރިއަށްގެންދާ ދެކަންތަކެވެ. އަނބިމީހާއާއި ދަރިންނަށްވެސް އަޅުކަންތައް ގިނަގިނައިން ކުރުމަށް އާދަނު، ބުނެދީ ހަދައެވެ. އެހެންކަމުން އާދަނުގެ ދެކުދިންނަކީވެސް ރަނގަޅު އަޚުލާޤުން ތަރުބިއްޔަތުވެފައިވާ ދެކުދިންނެވެ.\nދިވެހި ބަހަކީ މަދަރުސާތަކުގެ ދަރިވަރުންނަށް މަޖުބޫރު މާއްދާއެއްގެ ގޮތުގައި އަބަދުވެސް ކިޔަވައިދެމުން ގެންދާ މާއްދާއެކެވެ. ދިވެހި ބަސް ކިޔަވައިދިނުމުގައި ދިވެހި ތާރީޚާއި ޘަޤާފަތާޢި އާދަކާދައާއި ޅެންވެރިކަމާއި އަދަބިއްޔާތު ހިމަނާފައިވެއެވެ. ނަމަވެސް ހުރިހައި ބައިތަކެއް ފުރިހަމައަށް ހިމެނިފައެއް ނުވެއެވެ. ހިމެނިފައިވާ ބައިތަކުގެ ތެރެއިންވެސް ދިވެހި ތާރީޚު ހިމެނިފައިވަނީ ވަރަށްވެސް ކުޑަކޮށެވެ. ދިވެހި ތާރީޚު ވަކިމާޢްދާއެއްގެ ގޮތުގައި މަތީސާނަވީގެ ދަރިވަރުންނަށް ކިޔަވައިދޭނަމަ ތާރީޚުގެ ބޮޑުބައި އޮޅުންފިލައި ކާބަފައިންގެ ޝަޚްޞިއްޔަތު އޮޅުންފިލުމާއި ދިވެހިބަސް ކުރިއެރުމާއި ފަދަ އެތަކެއް ފައިދާތަކެއްކުރާނެއެވެ.\nދޫ ލިބުމުން ތުޅާ (ތުޅާދޫ ލިބުމުން)\nދޫވާށިތޯ ފަހެ ކިހާ (ފަހެ ކިހާދޫ ވާށިތޯ)\nދޫމިލްކު ނުވިޔަސް ހިތާ (ހިތާދޫ މިލްކުނުވިޔަސް)\nދޫނި ދޫވެސް ނެތީމާ (ދޫނިދޫވެސް ނެތީމާ)\nދޫ ގޮއިގޮޔާ އުޅޭހިރުނު (ގޮއިދޫ ގޮޔާ ނުރުހިއުޅޭ)\nދޫމަތި މީހުތާހިރުނު (ދޫމަތި ނުތާހިރު މީހުން)\nމީގޮނަށް ވުމުން ގެރި (ގެރި މީގޮނަށް ވުމުން)\nމީހުވެތިފައި ހުތުރުވެރި (ރިވެތި މީހުން ހުތުރުވެފައި)\nމީމަބުނިދޭ ފިސާތެރި (މީމަބުނިފިސާރިތެދޭ)\nމީދަލެއް ބުޅަލަށް ނުމެރި (ބުޅަލަށް މީދަލެއް ނުމެރި)\nމީރަކު އަނާނެޔޭ ނުފެން (އަމީރަކު ނުފެންނާނެޔޭ)\nމީރު ލޮނު ޒަމާނުފެން (މީރުފެން ލޮނުޒަމާން) (ކަންޒުން އަދަބު) ލަކުޑިފޮތް،21ވަނަރައިވަރު\nހއ.އިހަވަންދޫ އާހިޔާ އަލްފާޟިލް އަޙުމަދު ރަޝީދަކީ ހއ.އިހަވަންދޫ ނެދުންގޭ އަލްމަރުޙޫމާ ޖަމީލާ އާދަމާއި ހއ.ހޯރަފުށީ އަލަނާސިގޭ އަލްމަރުޙޫމް މުހަންމަދު ޔޫސުފުގެ ހުރިހަމައެކަނި ފިރިހެންދަރިފުޅެވެ. އަލްފާޟިލް އަހުމަދު ރަޝީދު އުފަންވެފައިވަނީ 1974 ފެބުރުއަރީ2ގައެވެ. އަލްފާޟިލް އަހުމަދު ރަޝީދުގެ އެއްބަނޑު އެއްބަފާ ތިން އަންހެން ކޮއްކޮއިންނާއި ތިން ދައްތައިން ތިއްބަވައެވެ. އެގޮތުން އަލްފާޟިލް އަހުމަދު ރަޝީދު ނިސްބަތްވަނީ އަލިބެ އާއިލާއަށް ކަމުގައި ވެއެވެ. އިހަވަންދޫގެ ރަތްޔިތުންނަށް އަލްފާޟިލް އަހުމަދު ރަޝީދު މަޝްހޫރުވެފައިވަނީ ދޮންބެގެ ނަމުންނެވެ.


Saithatteh Boan Hulhumale Ah Meehehgge Saikaluge Logandu Nagaigen? - Vaguthu\nސައިތައްޓެއް ބޯން ހުޅުމާލެއަށް މީހެއްގެ ސައިކަލެއްގެ ލޯގަނޑު ނަގައިގެން؟\nލޯގަނޑު ގެންދިޔަ މީހާ ސައިކަލުގައި ތަތްކުރި ކަމަށް ބުނާ ނޯޓު\nމާލެ އާއި ހުޅުލެ އަދި ހުޅުމާލެ ގުޅުވައިދޭ ބުރިޖާއެކު އެތައް ޒުވާނުންނަށް މިއަދު އުފާވެރިކަން ލިބެމުން އެދަނީ، ދުރުގައި ތިބި އެ މީހުންގެ ރަހުމަތްތެރިން ކައިރިކޮށްދިނީތީއެވެ. މާލޭގައި އާއި ހުޅުމާލޭގައި ތިބި ރައްޓެހިން ގޮވައިގެން އެންމެން އެކު ސައިކަލު ދުއްވާލަފައި ގޮސް ކޮފީއެއް ބޯލަން ދިއުމެވެ. ސީދާ މާލެއިން އޯޑަރު ކޮށްގެން ކާތަކެތި ހުޅުމާލެއަށް ގެންދެވޭހާ ފަސޭހަވުމެވެ.\nބުރިޖް ހުޅުވުމާއެކު ޓްރެފިކް ގަވާއިދުއަކަށް ވަރަށް ބޮޑަށް ބޯލަބަން ޖެހެއެވެ. ނުރައްކާތެރި އެކްސިޑެންޓްތަކުން ސަލާމަތްވުމަށްޓަކައެވެ. އެހެންވެ މިއަދު އެތައް ޒުވާނުންނެއް އެ މީހުންގެ ސައިކަލުތައް ގަވާއިދަށް ފައްތަމުން އެބަދެއެވެ. އެހެން ނޫނީ އެ މީހުންނަށް ބުރިޖު ހުރަސް ނުކުރެވިދާނެއެވެ. ދާން ބޭނުންވާ މަންޒިލަށް ނުދެވިދާނެއެވެ.\nމަތިން ފެންނަ ފޮޓޯއަކީ އެތައް ބަޔަކު ވާހަކަދެއްކި ފޮޓޯއެއްގެ ވާހަކައެވެ. ސައިކަލެއްގެ ދެ ލޯގަނޑު ނެގުމަށްފަހު ސައިކަލް މަތީގައި ތަތްކޮށްފައި އޮތީ ލިޔުން ކޮޅެކެވެ. ކޮންމެ ގޮތެއް ހަދާފަވެސް އެއީ ސައިކަލު ވެރިމީހާއަށް ނޭގި ކޮށްފައިވާކަމެއްކަމަށް ބެލެވެއެވެ.\nއެ ނޯޓުގައި ބުނެފައި ވަނީ "މިދަނީ ހުޅުމާލެއަށް ސައިތައްޓެއް ބޯލަން! މަގޭ ސައިކަލުގެ ލޯގަނޑު ނެތީމަ މީގެ ލޯގަނޑު ހިފައިގެން މި ދިޔައީ. ނިމުނުހާ އަވަހަކަށް ގެނެސްދޭނަން". މިހެންނެވެ. އެ ސައިކަލުގެ ވެރިމީހާ އެ ނޯޓާއެކު އެ ސައިކަލުގެ ފޮޓޯ މީސް މީޑިއާގައި ހިއްސާކުރުމާއެކު އެތައް ބައެއްގެ ސަމާލުކަން އެ ފޮޓޯއަށް ލިބުނެވެ.\nމީސް މީޑިއާގައި ހިއްސާކޮށްފައިވާ ފޮޓޯތަކަށް ބަލާއިރު، އެ ސައިކަލުގެ ލޯގަނޑު ގެންދިޔަ މީހާ އެ ލޯގަނޑު އަނބުރާ ގެނެސް ސައިކަލުގައި ހަރުކުރިކަމަށް ވެސް ވެއެވެ.\nލޯގަނޑު ގެންދިޔަ ކަމަށް ބުނާ ސައިކަލުގައި ލޯގަނޑު ހަރުކޮށްފައި\nމިއީ ބަޔަކު މަޖަލަކަށް ކުރިކަމެއް ނަމަވެސް ގިނަ ބައެއްގެ ސަމާލުކަން ލިބުނު ކަމެކެވެ. އެހެން ނަމަވެސް މިއީ ކުރުން އެހާ ރަނގަޅު ކަމަކަށް ނުވެދާނެއެެވެ. އެއީ ކޮންމެ ގޮތެއް ހަދާފައިވެސް ކުރެވެނީ ވައްކަމެކެެވެ. ފުރަތަމަ އެ އެއްޗެއް ނެގުނީ ވެރިމީހާއަށް ނޭގިއެވެ. ވެރިމީހާއަށް އެކަން އެނގުނީ އެ ނޯޓު ކިޔާލުމުންތާއެވެ. އެ ނޯޓު ނެތްނަމަ ޔަގީނުންވެސް އެ ވެރިމީހާ ހީކޮށްގެން ހުންނާނީ އޭނާގެ ސައިކަލުގެ ލޯގަނޑު ވަގަށް ގެންދިޔައީ ކަމަަށެވެ.\nޓްރެފިކް ގަވާއިދަށް ގެނައި ހަރުކަށި ބަދަލާއެކު ލޯގަނޑު ޖަހައިގެން ސައިކަލު ދުއްވަން މާލޭގައި މަޖުބޫރުކޮށްފިއެވެ. އެހެން ނޫނީ ދާން ބޭނުންވާ މަންޒިލަށް ނުދެވެއެވެ. ފުލުހަކަށް ފެނިއްޖެނަމަ ހުއްޓުވައެވެ. އަދި ސުވާލު ކުރެއެވެ. އަދި ބައެއް ފަހަރު ނަސޭހަތް ދީފައި ފޮނުވާލި ނަމަވެސ،ް ކޮންމެ ފަހަރަކު އެހެން ނަހަދާނެއެވެ.\nބައެއް ފަރާތްތަކުން މިހާރުވެސް ކުރަމުންދާ އެއް ޝަކުވާއަކީ އެމީހުންގެ ސައިކަލުތަކުގެ ލޯގަނޑުތައް ވަގަށް ގެންދާކަމުގެ ޝަކުވާއެވެ. މިއީ ކުރަން ހެޔޮވާވަރުގެ ކަމެއް ނޫނެވެ. އަމިއްލަ އެއްޗެއް ގެންގުޅުމުން މާ އުފާ ވާނެއެވެ. މާ ހިތްހަމަ ޖެހުންވެސް ލިބޭނެއެވެ.\nޓްރެފިކް ގަވާއިދުތަކަށާއި، ވަގުތީ އުފާލަކަށްޓަކައި ކުރެވޭ ފާފަތަކަށް ވިސްނާލަމާތޯއެވެ. އަދި ރަނގަޅު ފިޔަވަޅެއް އެކަމަށް އަޅާލަމާ ތޯއެވެ.\nކަރަންޓީން ކުރީމަ ވިރާޓްގެ ބޯކޮށާ ދޭން ޖެހުނި އަނުޝްކާއަށް\nރައްކާވެ ތިބުމަށް ޕައިލެޓަކު ދިން ތަފާތު މެސެޖަށް ދުނިޔޭގެ ސަމާލުކަން!\nއައިސީޔޫ ގައި އޮތް ކަމަށް ބުނެ ފަތުރަނީ ދޮގެއް، މިހާރު ނިޝާންތަކެއް ނުފެނޭ - އިޑްރިސް\nސެޕްޓެމްބަރު 14, 2018 15:41\nމާ ފަހުން ތި ލީ. ކުރިން ދުވަހު ގެ\nސެޕްޓެމްބަރު 14, 2018 16:44\nސެޕްޓެމްބަރު 14, 2018 17:15\nވަރައް ފަހަތަުގަ ވަގުތު ތިއުޅެނީ\nސެޕްޓެމްބަރު 15, 2018 14:23\nވައްކަމަށް ހުއްޓުމެއް ނާންނަންޏާ މިވާހަކަ ކިތަންމެވަރަކަށް ލިޔުނަސް ރަނގަޅެއްނު ވައްކަންކުރާ މީހުންނަށް ހޭއަރާ މިފާފަކުރުން ހުއްޓައިފިއްޔާ\nސެޕްޓެމްބަރު 14, 2018 19:04\nމަގޭ ސައިކު ލޯގަނޑުވެސް ރޭގެ ވަގުތެއްގަ ވަނީ ވަގައް ނަގާފަ. ޢަޅެ ނެގި ކުއްޖަކު އެ ބޭނުންކޮށް ނިމުނީމަ ގެނެސް ޖަހާދޭނަމަ ދޯ???\nސެޕްޓެމްބަރު 14, 2018 19:15\nގައުމުގަ ހުސް ވަގުން\nސެޕްޓެމްބަރު 14, 2018 19:22\nރީޢާނޫ.. ހަބަރަކަށް ވާ ކަހަލަ ހަބަރެއް ލިޔެބަލަ\nސެޕްޓެމްބަރު 14, 2018 22:04\nވަރަށް ބޮޑަށް ދަސްކުރަން ރިޢާނު އެބަޖެހޭ.\nސެޕްޓެމްބަރު 15, 2018 06:22\nރިޢާނުގެ ޢިބާރާތްކުރުން ރަނގަޅު ކުރަން އެބަ ޖެހޭ!!


Roadha mahu fiyaa, alhuvi, bis vihkun industrial villagegai\nއެސްޓީއޯ އިން ރޯދަމަހު ފިޔާ، އަލުވި، ބިސް ވިއްކުން އިންޑަސްޓްރިއަލް ވިލެޖުގައި\nއެސްޓީއޯއިން ފިޔާ އަލި އަދި ބިސް ވިއްކަން އިންޑަސްޓްރިއަލް ވިލެޖުގައި ހެދި ގުދަންތައް- އަވަސް ފޮޓޯ\nއެސްޓީއޯ އިން މި އަހަރުގެ ރޯދަ މަހު ފިޔާ އަލުވި އަދި ބިސް ވިއްކަން މާލެ އިންޑަސްޓްރިއަލް ވިލެޖުގައި ހާއްސަ ގުދަނެއް ހަދައިފި ހުޅުވައިފި އެވެ. ކޮންމެ އަހަރެއްގެ ރޯދަ މަހު ވެސް އެންމެ ބޮޑަށް ޑިމާންޑް މަތިވެގެންދާ އެއް ބާވަތް ކަމަށްވާ ފިޔާ، އަލުވި އަދި ބިސް ރޯދަ މަހު އެންމެ ގިނަ އިން އެތެރެކުރަނީ އެސްޓީއޯ އިންނެވެ.\nމި އަހަރުގެ ރޯދަ މަހަށް ހާއްސަކޮށްގެން މާލެ އިންޑަސްޓްރިއަލް ވިލެޖު (ސިނާއީ އަވަށު) ގައި އެސްޓީއޯ އިން ވަނީ "ޕްރީ-ފެބް" މެޓީރިއަލް ބޭނުންކޮށްގެން ބޮޑު ގުދަނެއް ހަދާފަ އެވެ. ފިޔާ، އަލުވި އަދި ބިސް ފަދަ ތަކެތި ގުދަން ކުރަން ހާއްސަ ސަހަރައްދަކާއެކު ތައްޔާރުކޮށްފައިވާ މި ތަނުގައި މި ތަކެތި ގަންނަން އަންނަ މީހުންނަށް ހިދުމަތް ދޭން ހާއްސަ ކައުންޓަރުތަކެއްވެސް ހަދާފައިވެ އެވެ.\nރޯދަ މަހު އެންމެ ޑިމާންޑް ބޮޑުވާ އެއް ބާވަތަކީ ފިޔާ، އަލުވި އަދި ބިހެވެ. މިދިޔަ ރޯދަ މަހު ފިޔާ ބަސްތާއެއް ވިއްކީ 170 ރުފިޔާ އަށެވެ. އަދި އަލުވި ބަސްތާއެއް 220 ރުފިޔާއަށް ވިއްކިއިރު، ބިސް ކޭހެއް ވިއްކީ 270 ރުފިޔާ އަށެވެ.\nއެސްޓީއޯ އިން ބަސް ސްޓޮޕްއަކާއި ޕާކެއް ހަދައިދީފި


Riyaasee Dhauru Ninman Jeheynee November 11 Ah - Mahloof - Vaguthu\nރިޔާސީ ދައުރު ނިންމަން ޖެހޭނީ ނޮވެމްބަރު 11 އަށް - މަހުލޫފު\nނޮވެމްބަރު 11 އަށް ރިޔާސީ ދައުރު ނިންމުމަށް ގަލޮޅު ދެކުނު ދާއިރާގެ މަޖިލިސް މެންބަރު އަހުމަދު މަހުލޫފް ގޮވާލައްވައިފިއެވެ.\nމިހާރުގެ ރިޔާސީ ދައުރު ނިމި އަންނަ ރިޔާސީ ދައުރު ފެށޭނެ ދުވަހަކާމެދު ބަހުސްކުރެވެމުންދާ ދަނޑިވަޅެއްގައި މަހުލޫފު ކުރެެއްވި ޓުވޯޓެއްގައި ވިދާޅުވީ 17 ނޮވެމްބަރު 2013 ގައި ރިޔާސީ ދައުރު ފެށުމަކީ ހެދުނު ބޮޑު ގޯހެއް ކަމަށެވެ. އަދި އެންމެ6ދުވަސް އިތުރަށް ވެރިކަމުގައި ހުންނެވުމުގެ ބަދަލުގައި 11 ނޮވެމްބަރު 2018 ގައި އާ ފެށުމަކުން ރިޔާސީ ދައުރު ފެށުމަށް ޖާގަ ދެއްވުމަށް ރައީސް ޔާމީންއަށް ގޮވާލާކަމަށެވެ.\nAlhugandumennah hedhunu goahehge natheejaa akee, 17 November 2013 ga riyaasee dhauru feshun. Emme6dhuvas ithurah verikamuga hunnevumuge badhaluga, 11 November 2018 ga aafeshumakum riyaasee dhauru feshumah jaaga dhevvumah Yameen ah govaalan. #RiyaaseeInthkhaab2018\n— ????? ??????? (@AhmedMahloof) July 7, 2018\nރިޔާސީ ދައުރާއި ގުޅޭގޮތުން އިލެކްޝަން ކޮމިޝަންގެ ރައީސް ޝަރީފް ވިދާޅުވީ، ކޮމިޝަންގެ ބައެއް މެންބަރުން ދެކިވަޑައިގަންނަވަނީ ރިޔާސީ ދައުރު ނިމޭނީ، 17 ނޮވެމްބަރުގައި ކަމަށެވެ. އަދި އަނެއް ބައި މެންބަރުން ދެކެވަޑައިގަތީ ރިޔާސީ ދައުރު ނިމޭނީ ގާނޫނީ އަސާސީގައި ބުނެފައިވާ ގޮތަށް 11 ނޮވެމްބަރުގައި ކަމަށެވެ. ނޮވެމްބަރު 11 އަކީ އާންމު ގޮތެއްގައި ރާއްޖޭގެ ރިޔާސީ ދައުރު ފަށާ ދުވަހެވެ. ނަމަވެސް 2013 ވަނަ އަަހަރު އިންތިޚާބު ތެރޭގައި ދިމާވި ކަންތައްތަކަށް ފަހު އިންތިޚާބު ބާއްވާ ރައީސް އަށް ހުވައި ކުރެވޭ ވަރުވީ ނޮވެމްބަރު 17 ގައެވެ.\nއިލެކްޝަންސް ކޮމިޝަނުން ވަނީ ރިޔާސީ ދައުރު ނިމި އާ ރިޔާސީ ދައުރެއް ފެށޭނެ ދުވަހަކާމެދު ހިޔާލުތަފާތުވުން އުފެދި، އެކަމުގެ ލަފައަށް ބަންޑާރަ ނައިބްގެ އަރިހުން އެދިފައެެވެ. އެހެންނަމަވެސް މިކަމާ ގުޅޭ ލަފައެއް ބަންޑާރަ ނައިބް އަދި ދެއްވާފައެއް ނުވެއެވެ.\nގާނޫނުއަސާސީގެ 110 ވަނަ މާއްދާ ބުނާ ގޮތުން ހިނގަމުންދާ ރިއާސީ ދައުރު ހަމަވުމުގެ 120 ދުވަހާއި 30 ދުވަހާ ދެމެދު ރިއާސީ އިންތިހާބު ބާއްވަން ޖެހޭނެ އެވެ. ރިއާސީ އިންތިހާބުގެ ގާނޫނުގެ ފަސް ވަނަ މާއްދާގެ (ހ) ގައި ބުނެފައިވާ ގޮތުގައި ހިނގަމުންދާ ރިއާސީ ދައުރުގެ މުއްދަތު ހަމަވާން 120 ދުވަހަށް ވުމާ އެކު ގިނަވެގެން 10 ދުވަހުގެ ތެރޭގައި، ރިއާސީ އިންތިހާބަށް ކުރިމަތިލުމުގެ ފުރުސަތު ހުޅުވާލައި އެކަން އިއުލާން ކުރަންޖެހޭނެ އެވެ.\nރާއްޖޭގައި އަމަލު ކުރަމުން އަންނަ ގޮތުން ރިއާސީ ދައުރު ގުނަން ފަށަނީ ރިއާސީ އިންތިހާބު ބާއްވާ އަހަރުގެ ނޮވެމްބަރު މަހުގެ 11 ވަނަ ދުވަހުން ފެށިގެންނެވެ. އެހެންކަމުން މިހާރު ހިނގަމުންދާ ރިއާސީ ދައުރު ހަމަވުމުގެ 120 ދުވަސް ގުނަން ފަށާނީ އަންނަ ޖުލައި މަހުގެ 14 ވަނަ ދުވަހުން ފެށިގެންނެވެ.\nއިލެކްޝަންސް ކޮމިޝަނުން ބުނެފައިވަނީ އިންތިހާބަށް ކުރިމަތިލާން ހުޅުވާލާނީ މިމަހުގެ 15 ވަނަ ދުވަހުއެވެ. އަދި މި ތާރީހު ފަސްވެދާނެކަމަށްވެސް އިލެކްޝަންސް ކޮމިޝަނުން ވަނީ ބުނެފައެވެ.\nޖުލައި 7, 2018 - 11:24\n6 ދުވަސް ހަމަނުވެއޮތަސް މަހުލޫފު ބުނާނީ ތިމަމެން ދައުރު ހަމަނުވަނީސް ވެރިކަން ބަދަލުކޮށްފީމޭ.\nޖުލައި 7, 2018 - 11:25\nމަހުލޫޓުއައް އެނގޭނެ ހުރިހާ އެއްޗެއްވެސް އޭނާ ބުނާ ގޮތެއް ހަދާ. ޢޭނާއަކީ ބަންޑާރަނާއިބު. ޢެންމެންގެ ބަންޑާރަ ނައިބު. ދުނިޔޭގެ ބަންޑާ ނައިބު. ރީލޯޑު.\nޖުލައި 7, 2018 - 11:26\nތީ ކާކު؟ ގޮތް ކިޔަން\nޖުލައި 7, 2018 - 11:53\nބަލަގަ މަހުލޫފައް ދޯ އިގޭނީ ނިންމިއްވާދުވަހެން ތުންތުނާ މަޑުންހުރޭ\nޖުލައި 7, 2018 - 12:01\nމަހުލޫފައްތަ ތިޔަކަން އެނގެނީ..\nޖުލައި 7, 2018 - 15:58\nކަލޯ ވިހެއި ދުވަހަށް ނިންމާނީ.\n2 ހަފްތާ ކުރިން 7\nމިނިސްޓަރު ކޮމެޓީ އުފެއްދި މަޤުޞަދާއި މެދު މާޒިޔާ އިން ސުވާލު އުފައްދައިފި


އާ އަހަރު ފާހަގަކުރުމުގެ ގޮތުން މިޔުޒިކު ޝޯއެއް ބޭއްވި ރެޔެކެވެ. އެ ޝޯގައި އާސިމް ލަވަކިޔައެވެ. ޝޯ ބަލަން ދާނަމެކޭ އަހަރެން ނުބުނަމެވެ. އެކަމަކު އަހަރެން ދިޔައީމެވެ. ޝޯ ފެށިތާ އިރުކޮޅެއް ފަހުންނެވެ. އަހަރެން ހުރީ އިސްޓޭޖާ ވަރަށް ދުރުގައެވެ. ކުޅިބަލަން އަހަރެން ހުރިކަމެއް، އަހަރެން ހިތުން އާސިމަކަށް ނޭނގޭނެއެވެ. އަހަންނަށް ހަދާފައިވާ ލަވައެއް އެ ރޭ އާސިމް ކިޔެވެ. އަހަރެންގެ އަސްލު ނަމެއް ނުކިޔައެވެ. އެކަމަކު ދެ މާނަ ލައިގެން “ރީތި ނާނާއެއްގެ” ވާހަކަ ކިޔެވެ. އަހަރެންނަށް އާސިމް ފޮނުވާ ލަވަތަކުގައި ހުންނަ ބައެއް ތަންތަންކޮޅު އެ ލަވައިގައި ހިމެނިއެވެ. އެއީ އަހަންނަށް ކުރި އިޝާރާތެކެވެ. އެ ވަރު އަހަންނަށް އެނގެއެވެ. އާސިމްގެ ހިތުގައި އަހަންނާ ދޭތެރޭ ކޮންމެވެސް އެއްޗެއް އޮތްކަން ކަށަވަރުވުމުން، ޝޯބަލަން ހުރެފައި އަހަރެން ފޮޓޯއެއް އިންސްޓަގްރާމަށް ލީމެވެ. އަހަރެން އެ ތަނުގައި ހުރިކަން އަންގާލަން ބޭނުންވެގެންނެވެ. ހޭލާހުންނަ ހުރިހާ ވަގުތެއްގައި އާސިމް އިންސްޓަގްރާމް ބަލައެވެ. އިސްޓޭޖު މަތިން ފޭބުމާއެކު އޭނަ ފުރަތަމަ ކަމަކަށް ކުރާނެކަމަކީ އެކައުންޓު ޗެކުކުރުންކަން އަހަންނަށް އެނގެއެވެ.\n“ވަރަށް ރީތި އިނގޭ އެ ލަވަ!” ފުރަތަމަ ފަހަރަށް އާސިމްގެ ލަވަޔަކަށް އަހަރެން ތައުރީފުކުރީމެވެ. “ލިރިކްސް ވެސް އަޑު ވެސް ރީތި. އަމިއްލަ ރާގެއްތަ؟”\nރާއްޖޭގަ އިސްލާމް ދީން ނިކަމެތިކުރަން ރައީސް ނަޝީދު ކުރެއްވި3ކަމެއް ޝައިޚް ޒަމްޒަމް ފާރިޝް ހާމަކުރައްވައިފި\nއަންހެނުންނަށް ގޮނޑި ހާއްސަކުރުމުގެ ފައިދާ ފެންނާނެ: ރައީސް


އިސްރާއީލުގެ ލޮބީ އިން ތިޔަބޭފުޅުންނަށް ފެންނަން ބޭނުން ނުވި ފިލްމު ބައްލަވައިލައްވާ | Sandhaanu\nއިސްރާއީލުގެ ލޮބީ އިން ތިޔަބޭފުޅުންނަށް ފެންނަން ބޭނުން ނުވި ފިލްމު ބައްލަވައިލައްވާ\nއިސްރާއީލުން ޔުންއިޓެޑް ސްޓޭޓްސް ގައި ހިންގި ސިއްރު ކެމްޕެއިންއެއްގެ މައްޗަށް ބިނާ ކޮށް އަލް ޖަޒީރާއިން4ބަޔަކަށް ބަހައިގެން ހިންގި ތަހުގީގެއް ކަމަށް ވާ “ދަ ލޮބީ” ގެ ކޮޕީ އެއް “ދަ އިލެކްޓްރޯނިކް އިންޓަފާޑާ” އަށް ލިބިއްޖެ އެވެ.\nނަމަވެސް އަލް ޖަޒީރާއަށް ފަންޑު ފޯރުކޮށްދޭ މުއްސަނދި ޤައުމެއް ކަމަށްވާ ޤަތަރަށް އިސްރާއީލުގެ ލޮބީއިން ބޮޑެތި ފިއްތުންތައް ކުރިމަތި ކުރުވުމުން އެފިލްމުގެ ބައިތަކެއް ވަނީ އުނިކޮށް، ބަދަލުކޮށްފައެވެ.\nދަ އިލެކްޓްރޯނިކް އިންޓަފާޑާއިން ވަނީ އެފިލްމުގެ ހަތަރު ބައި ވެސް ލިބުނުކަމަށް އިޢުލާން ކޮށްފައެވެ.\nތިރީގައި، އަދި މަތީގައި އެވާ ވީޑިއޯ ތަކުން ފިލްމުގެ ފުރަތަމަ ދެ ބައި ފެނިގެނަދާނެ އެވެ.\nއިސްރާއީލުގެ ލޮބީގެ އެތެރޭގެ މަސައްކަތުގައި އުޅުމަށްޓަކައި އަންޑަރކަވަރ ރިޕޯޓަރެއް ކަމަށްވާ “ޓޯނީ”، ޕްރޯ-އިސްރާއީލުގް ވޮލަންޓިއަރެއްގެ ގޮތުގައި ވޮޝިންގްޓަންގައި އުޅުނެވެ.\nމި ފިލްމުން އެނގިގެން ދާ ގޮތުގައި އިސްރާއީލުގެ ސެމީ ކޮވާރޓް ބްލެކް-އޮޕްސް ސަރުކާރުގެ އެޖެންސީ އެއްކަމަށް ވާ، މިނިސްޓްރީ އޮފް ސްޓްރެޓެޖިކް އެފެޔާޒް އިން މި މަސއްކަތްތައް ކުރިޔަށް ގެންދަމުން ދަނީ ވަރަށް ގިނަ ޔޫއެސް ބޭސްޑް ޖަމިއްޔާ ތަކާ ގުޅިގެންނެވެ.\nމީގެ ތެރޭގައި އިސްރާއީލް އޮން ކެމްޕަސް ކޯލިޝަން، ދަ އިސްރާއީލް ޕްރޮޖެކްޓް އަދި ފައުންޑޭޝަން ފޯރ ޑިފެންސް އޮފް ޑިމޮކްރެސީސް ހިމެނެއެވެ.\nޤަތަރުން ސިއްރު ކޮށްފައި\nމި ފިލްމުގައި އެބައެއްގެ ނުފޫޒާއި ގޮތްތައް ފެނިގެންދިޔަ ލޮބީގެ ފަރާތުން ޤަތަރުގެ ސަރުކާރަށް ބޮޑެތި ފިއްތުންތަކާ ކުރިމަތި ކޮށް، އެފިލްމު ނުނެރުމަށް ޕްރެޝަރު ކުރުމުން، އެސަރުކާރުން އެފިލްމު އާންމުންނަށް ދެއްކުން މަޑުޖައްސާލިއެވެ.\nސިއްްރުގައި ހިނގި މަސައްކަތްތައް\nދަ އިލެކްޓްރޯނިކް އިންޓަފާޑާ އިން މިހަފްތާގެ ކުރީކޮޅުގައި ނެރުނު ކްލިޕް އަކުން ހާމަވާ ގޮތުގައި، މި ފިލްމުން ފެނިގެން ދަނީ އޭރުގެ އިސްރާއީލީ އެމްބަސީގެ މުވައްޒަފެއްކަމަށްވާ ޖޫލިއާ ރިފްކިންޑްގެ މަސައްކަތުގެ ދުވަހެއްގައި ކަންތައް ހިގާ ގޮތެވެ. މިގޮތުން މަޢުލޫމާތު ހޯދައި، އެމަޢުލުމާތު އިސްރާއީލަށް ފޮނުވައި، މިނިސްޓްރީ އޮފް ފޮރިން އެފެއާޒްއާއި، މިނިސްޓްެރީ އޮފް ސްޓްރެޓެޖިކް އެފެއާޒްއަށް ރިޕޯޓް ކުރުމެވެ.\nއިސްރާއީލްގެ ސަރުކާރުން އެގައުމުގެ އިސްސަފުގައި ހަރަކާތްތެރިވާ ގްރޫޕްތަކަށް އެމީހުންގެ ސަޕޯޓް ސިއްރު ގޮތުގައި މަޢުލޫމާތު ފޯރުކޮށްދިނުމާއި ބެހޭ ގޮތުން އޭނާ މަޝްވަރާކުރެއެވެ.\nފަލަސްތީނުގެ އިސްސަފުގައި ހަރަކާތްތެރިވާ ސިޔާސީ މީހުންގެ މަޢުލޫމާތު ހޯދުމަށް ފޭސްބުކް އިން ވަގު އައިޑީ ބޭނުންކޮށްގެން އޭނާ މަސައްކަތް ކުރާކަމަށް އޭނާއަށް ބުނެވެއެވެ.\nޔޫއެސް ބޭސްޑް ގުރޫޕު ތަކުން އިސްރާއީލުގެ ސަރުކާރާއި، ވަކިން ހާއްސަ ކޮށް މިނިސްޓްރީ އޮފް ސްޓްރެޓެޖިކް އެފެއާރޒް އާއި ވަރަށް ގާތުން މަސައްކަތް ކުރަމުންދާ ކަން ވެސް މި ފިލްމުން ހާމަ ވެގެން ދެއެވެ.\nކުރީގެ މިލިޓަރީ އިންޓެލިޖެންސް އޮފިސަރަކު ހިންގަމުންދާ މިމިނިސްޓްރީ އަކީ ފަލަސްތީނުގެ ބީޑީއެސް މޫވްމެންޓާ ދެކޮޅަށް އިސްރާއީލުން ހިންގަމުންދާ ކެމްޕޭނެއް ހިންގުމުގައި އިސްކޮށް އުޅޭ ފަރާތެކެވެ.\nމި ފިލްމުން ކުރީގެ މިލިޓެރީ އިންޓެލިޖެންސް އޮފިސަރު، ސީމާ ވެކްނިން-ގިލް ގެ ފުޓޭޖެއް ފެނިގެން ދެއެވެ. މި ފުޓޭޖުގައި އޭނާ ބުނާ ގޮތުގައި، ޔޫއެސް އާއި، ކެމްޕަސް ތަކާއި ލޭބާ ޔޫނިއަން ތަކާއި ފައްޅި ތަކުގައި ވެސް ހިންގަމުންދާ ފަލަސްތީނުގެ ކަންކަން ވަނީ ރިކޯރޑު ކުރެވިފައެވެ.\nއަދި މިމައުލޫމާތުތައް ފަލަސްތީނުގެ އިސްސަފުގައި އުޅޭ މީހުންނާ ދެކޮޅަށް ބޭނުން ކުރާނޭ ކަމަށް އޭނާ ހުވާ ކޮށްފައި ވެއެވެ.\nއިސްރައީލް އޮން ކެމްޕަސް ކޯލިޝަން ގެ އެގްޒެކިއުޓިވް ޑައިރެކްޓަރ، ޖޭކޮބް ބެއިމް މި ފުޓޭޖްގައި ބުނާގޮތުގައި، ކިޔަވާ ކުދިން ކެމްޕަހުގައި ހިންގާ ފަލަސްތީނާ ގުޅުންހުރި އިވެންޓްތައް، ގިނަވެގެން 30 ވަރަކަށް ސިކުންތުގެ ތެރޭގައި ލިސްޓުކުރެވޭ، “ކޯޕަރޭޓް ލެވެލް، އެންޓަރޕްރައިސް-ގްރޭޑް ގެ ސޯޝަލް މީޑިއާ އިންޓެލިޖެންސް ސޮފްޓްވެއާ” އެއް އެމީހުން ބޭނުން ކުރެ އެވެ.\nއަދި ފޮރުވިފައިވާ ކެމެރާގައި ކުރެވިފައިވާ ވީޑިއޯ ގައި، އޭނަގެ ގުރޫޕުން އިސްރާއީލުގެ މިނިސްޓްރީ އޮފް ސްޓްރެޓެޖިކް އެފެއާޒްއާ “ކޯޑިނޭޓު” ކުރާ ކަމަށް ބެއިމަށް ބުނެވެއެވެ.\nބެއިމް ބުނާ ގޮތުގައި އޭނާގެ ރިސާޗަރުން އެމީހުންގެ ޕާޓްނަރުންނަށް، ކުރިން ވާރނިންގް އެލާރޓްތައް ފޮނުވައެވެ. މީގެ ތެރޭގައި އިސްރާއީލުގެ މިނިސްޓްރީތައް ވެސް ހިމެނެއެވެ.\nބެއިމާ އެކު މަސައްކަތް ކުރާ އިއާން ހާރޝް އެފިލްމުގައި ބުނާ ގޮތުގައި، އޭނާ މިނިސްޓރީ އޮފް ސްޓްރެޓެޖިކް އެފެއާޒްއަށް އެމީހުންގެ އޮޕަރޭޝަންތަކާ ބެހޭގޮތުން މައުލޫމާތު ދީފައި ވެއެވެ.\nބެއިމް އެގުރޫޕުން ސިއްރު ވެބްސައިޓުތައް ބޭނުން ކޮށްގެން އެކްޓިވިސްޓުންނަށް އަމާޒު ކުރި ގޮތް ކިޔައި ދީފައި ވެއެވެ:\n“އިސްރާއީލާއި ދެކޮޅު މީހުންނަށް އެންމެ ބޮޑަށް އަސަރު ކުރާ ކަމަށް އަހަރެމެންނަށް މިދިޔަ އަހަރުގެ ތެރޭގައި ފާހަގަ ކުރެވިފައިވަނީ، އިދިކޮޅު މީހުންނާ ދެކޮޅަށް މަޢުލޫމާތު ތަކެއް ހޯދައި، ސިއްރު ވެބްސައިޓެއް އެކުލަވާލުމަށް ފަހު ޓާރގެޓް ކުރެވިފައިވާ ފޭސްބުކް އެޑް ތައް އެކުލަވާލުމެވެ.” ފިލްމުގެ ތިންވަނަ ބައިގައި އޭނާ ކިޔައިދެއެވެ.\n“ކެނެރީ މިޝަން އަކީ ރަނގަޅު މިސާލެކެވެ،” އޭނާ ބުންޏެވެ.” އެއީ ނަފްސާނީ ހަނގުރާމައެކެވެ.”\nމި ފިލްމުން ޓެކްސް މައްސަލައެއްގައި ހުކުމް ކުރެވިފައިވާ އެޑަމް މިލްސްޓެއިނަކީ، ސްޓޫޑެންޓް އެކްޓިވިސްޓުންނަށް އަމާޒު ކުރެވުނު ސިއްރު ސްމިއާ ސައިޓެއް ކަމަށް ވާ ކެނެރީ މިޝަން އުފެއްދި މަލްޓިމިލިޔަނަރު ކަން ވަނީ ހާމަ ވެފަ އެވެ.\nއާންމުންނަށް ނުދައްކައި، ސިއްރު ކުރެވުނު ފިލްމު\nމާރިޗު މަހުގައި ދަ އިލެކްޓްރޯނިކް އިންޓަފާޑާ އިން ވަނީ ފިލްމުގެ މައުލޫމާތުތައް ފުރަތަމަ ފަހަރަށް އާންމުންނާ ހިއްސާ ކޮށްފައެވެ.\nއަހަރެމެންނަށް މައުލޫމާތު ލިބޭ ގޮތުގައި މި ފިލްމުން ސީމާ ވެކްނިން-ގިލް، ފައުންޑޭޝަން ފޯ ޑިފެންސް އޮފް ޑިމޮކްރެސީސް އަކީ އެމިނިސްޓްރީގެ ދަށުން މަސައްކަތް ކުރާ ބައެއްގެ ގޮތުގައި ހެދިކަން އެނގިގެން ދެއެވެ.


ތަޢުޒިޔާ: ކުޅުދުއްފުށީ ކަނބުރު އަބްދުއްރަހްމާން ނިޔާވެއްޖެ\nހދ. ކުޅުދުއްފުށި ސިޓީ އަބްދުއްރަހްމާން ޢަލީ، ދޯދި، (ކަނބުރު އަބްދުއްރަހްމާން)، ނިޔާވެއްޖެ އެވެ.\nކަނބުރު އަބްދުއްރަހްމާން ނިޔާވީ މިއަދުގެ ވަގުތެއްގަ އެވެ. އަބްދުއްރަހްމާންގެ މައްޗަށްކުރެވުނު ކަށުނަމާއު އޮތީ މިއަދު މައްރިބް ނަމާދުގެ ފަހުގައި މަސްހިދު ތަޢާވުން (އާސަހަރާ މިސްކިތް) މާލޭގަ އެވެ. އަބްދުއްރަހްމާން ނިޔާވި އިރު އުމުރަކީ 61 އަހަރެވެ.\nއަޅުގަނޑުމެންނާއި މިއަދު ކުއްލިގޮތަކަށް ވަކިވެ ދެމިއޮތުމުގެ ޢާލަމަށް ދަތުރުކޮށްފައިވާ އަބްދުއްރަޙުމާންބެއަކީ ކުޅުދުއްފުއްޓާއި ބޮޑުތިލަދުންމަތި ފަހުރުވެރިވާ ނުހަނު އަގުހުރި ދަރިއެކެވެ. އޮޑި ދޯނި ފަހަރުގައި އެންޖީނު އެޅުމާ އެފަދަ ބޮޑެތި މުހިންމު އެތައް މަސައްކަތެއް ކުޅުދުއްފުއްޓަށް ތާރަފް ކޮށްދިން ޚިދުމަތްތެރި އެކެވެ.\nއަޅުގަނޑުމެންނާއި މިއަދު ވަކިވެ ދެމިއޮތުމުގެ ޢާލަމަށް ދަތުރުކޮށްފައިވާ އަލްމަރްޙޫމް ޢަބްދުއްރަޙްމާން ޢަލީ (ކަނބުރު އަބްދުއްރަހްމާން) އަކީ ކުޅުދުއްފުށީ ރައްޔިތުން ފަހުރުވެރިވާ, މިރަށް ދުއް އެންމެ ފުންނާބު އުސް އެއް އިންޖިނިއަރު. އަބްދުއްރަޙްމާނުބެގެ ޙިދުމަތް އުތުރުގެ ގިނަ އަތޮޅުތަކަކުން ގިނަ ބަޔަކުވަނީ ލިބިގެންފައި. އަޅުގަނޑުގެ ދުޢާއަކީ މަރްޙޫމްގެ ފުރާނައަށް ރަޙްމަތްލައްވައި ސުވަރުގޭގެ މަތިވެރި ނިޢުމަތް މިންވަރުކުރެއްވުން އަދި އާއިލާއަށް ކެއްތެރިކަންދެއްވުން.\nކުޅުދުއްފުށީ އުތުރު ދާއިރާގެ މެންބަރު ޔާސިރު ޢަބްދުއްލަތީފް މީސް މީޑިޔާގައި ކުރެއްވި ޕޯސްޓެއްގައި ވިދާޅުވެފައިވެއެވެ.\nއަބްދުއްރަޙްމާނުބެގެ ޙިދުމަތް އުތުރުގެ ވަރަށްގިނަ ރަށްތަކާއި އަތޮޅުތަކުން ގިނަ ބަޔަކުވަނީ ހޯދާއި ލިބިގެންފައެވެ.\nއަޅުގަނޑުމންނާއި މިއަދު ވަކިވެ ދެމިއޮތުމުގެ ޢާލަމަށް ދަތުރުކޮށްފައިވާ އަލްމަރްޙޫމް ޢަބްދުއްރަޙްމާން ޢަލީ (ކަނބުރު...\nPosted by Yasir Abdul Latheef on Friday, March 12, 2021\nއަލްމަރުހޫމް އަބްދުއްރަހްމާން ޢަލީގެ ފުރާނަފުޅަށް މަތިވެރިވެގެންވާ ޖަންނަތުލް ފިރުދައުސްގައި ލެއްވުން އެދި މާތް ﷲ ގެ ހަޟުރަތަށް ދުޢާ ދަންނަވަމެވެ. އެބޭފުޅާގެ ބޭފުޅުންނަށާއި ޢާއިލާގެ އެންމެހައި ބޭފުޅުންނަށް ތަޢުޒިޔާ ދަންނަވަމެވެ. އެންމެހައި ބޭފުޅުންނަށް ކެތްތެރިކަން މާތް ﷲ މިންވަރު ކުރައްވާށިއެވެ. އާމީން!\nޔާސިރު ޕްރޮމޯޓްކުރަން ޖަހާޅި ލިޔުމެއް\nޔާސިޔުވެސް މަރުވީތަ އަނެއްކާ.


Gamuga mas fen gandakah vetti kuda kujjaku serious haalathugai | Mihaaru\nގަމުގައި މަސް ފެންގަނޑަކަށް ވެއްޓި ކުޑަ ކުއްޖަކު ސީރިއަސް ހާލަތުގައި\nލ. ގަމުގައި ކުއްޖާ ވެއްޓުނު މަސް ފެންގަނޑު.\nލ. ގަމުގެ ގެއެއްގެ ތެރޭގައި ހުރި މަސް ފެން ގަނޑަކަށް ވެއްޓި ދެ އަހަރުގެ ފިރިހެން ކުއްޖެއްގެ ހާލު ސީރިއަސްވުމާ ގުޅިގެން އެ ކުއްޖާ އަށް މިއަދު ފަރުވާދޭން ފަށައިފި އެވެ.\nގަމު ކައުންސިލް މެމްބަރު އިސްމާއިލް ޒަކީ "މިހާރު" އަށް ވިދާޅުވީ އެ ކުއްޖާ ދިރިއުޅޭ ގޭގެ ގޯތި ތެރޭގައި ހުރި ޕޮންޑު ތެރޭގައި އޮއްވައި ނެގި އިރު، ވިންދު ވެސް ނެތް ކަމަށެވެ. އަދި ލ. ގަމު ރީޖަނަލް ހޮސްޕިޓަލަށް ގެންދިޔަ އިރު ވެސް އެ ކުއްޖާގެ ހާލު ސީރިއަސް ކަމަށް އޭނާ ވިދާޅުވި އެވެ.\nބެލެވޭ ގޮތުގައި އެ ކުއްޖާގެ ހާލު ސީރިއަސްވީ ފެން ބޮވި، ގިނަ އިރު، އެތަނުގައި އޮންނަން ޖެހުމުންނެވެ.\n"އެ ގޭގައި މާމައާ އެއްކޮށް ކުއްޖާ ހުރި ކަމަށް ވަނީ ގޭގައި. އެ ކުއްޖާގެ މަންމަ އުޅުނީ ބޭރުގައި. ގެއްލިގެން އެ ކުއްޖާ ހޯދަނިކޮށް ފެނުނީ. އޭރު އެއްވެސް ވިންދެން ނެތް. ފެންގަނޑު ތެރެއިން ނެގި އިރުގައި ހޮޑު ވެސް އެ ކުއްޖާލި ކަމަށްވަނީ،" އިސްމާއިލް ވިދާޅުވި އެވެ.\nއެނގިފައިވާ ގޮތުގައި އެ ކުއްޖާ އަށް ފަރުވާ ދެމުން ދަނީ ވެންޓިލޭޓަރެއްގެ އެހީގަ އެވެ. ހޮސްޕިޓަލަށް ގެންދިޔަ ފަހުން، އެ ކުއްޖާގެ ވިންދު ހުރި ކަމަށް ވެސް އިސްމާއިލް ވިދާޅުވި އެވެ. އެކަމަކު، ނޭވާލުމުގައި ކުއްޖާ އަށް ދަތިތަކެއް ދިމާވުމުން ވެންޓިލޭޓަރުގެ އެހީގައި ފަރުވާ ދެނީ ކަމަށް އޭނާ ވިދާޅުވި އެވެ.\nއިސްމާއިލް ވިދާޅުވި ގޮތުގައި އެ ކުއްޖާ ވެއްޓުނު ފެންގަނޑުގެ ފުން މިނުގައި ގާތްގަނޑަކަށް ފަސް ފޫޓު ބައި ހުންނާނެ އެވެ.\n"ދެ އަހަރުގެ ކުއްޖަކަސް އެއީ އިސްކޮޅުން ކުރު ކުއްޖެއް،" އިސްމާއިލް ވިދާޅުވި އެވެ.\nއިސްމާއިލް ވިދާޅުވީ އިތުރު ފަރުވާ އަށް މާލެ ގެންދިއުމަށް ޑޮކްޓަރުން ލަފާ ދެއްވުމާ ގުޅިގެން ޗާޓަރު ފްލައިޓެއްގައި އެ ކުއްޖާ މާލެ ގެންދިއުމުގެ މަސައްކަތް ކުރަމުންދާ ކަމަށެވެ.\nލ. ގަން އެކްސިޑެންޓް ލ. އަތޮޅު ގެނބުން\n6 ކޮމެންޓް, 72 ރިއެކްޝަންސް\nހިތާމަވެރި ޚަބަރެކެވެ. އަވަސްޝިފާއަކަށް އެދި ދުއާކުރަމެވެ. ގެއެއްގެ ތެރެއަކު ނޫނެވެ. ގޯއްޗެއްގެ ތެރޭގައެވެ. މަސްފެންގަނޑު ތިހާ ފުންވެދާނެކަމަށް ގަބޫލު ނުކުރެވެއެވެ. ތިޔަ ފުންމިނުގައި ހުންނަ ތަނެއް ހުންނަންޖެހޭނީ ވަޅުތައް ހުންނަންޖެހޭ ގޮތަށް އުސްކޮށްފައެވެ. ގޯތި ތެރޭގައި ތިލަކޮށް މަސްފެންގަޑު ހަދާފައި ހުންނަ ހުރުމަކީވެސް ކުޑަކުދިންނަށް ރައްކާތެރި ގޮތެއް ނޫނެވެ. ސަމާލުވުން މުހިންމު ކަމެކެވެ.\nފެންގަނޑުގެ ގަރަނބުކަމާ އަދި އެވަރު ކުދިން ވެއްޓޭ ގޮތުން ގެނބިގެން ނޫނަސް ފެން ބޮވި ގެއްލުންވާނެ. އެހެންވީމަ ފެންގަނޑުގެ ފުންމިނޭ ކިޔާނެކަމެއްނެތް، ނުބެލެހެއްޓޭ ވަރުން މަސް ފެންގަނޑާ ދޫނިކޮށްޓާއި ބުޅާތަކާ އެއްޗހިހި ނުގެންގުޅޭނީ\nވަރަށް ޑެވަސްޓޭޓިންގް ނިއުސްއެއް.02 އަހަރުގެ ކުއްްޖެއްގެ ހުންނާނެ ސިޔާސަކަން އަހަރުމެން ބޮޑެތި މީހުންނަށް ނުވިސްނުނުކަން އެއީ ހިތާމައެއް.ރަދީފްގެ ދުޢާއަކީ ކުޑަކުއްޖާއަށް އަވަަސް ޝިފާއެއް މިންވަރުކުރެއްވުން.އާއިލާއަށް ލިބިފައިވާ ހިތާމައިގަ ބައިވެރިވަން.ވ.ވެދުން\nއާނ ، ދެން5ފޫޓް ހަމަ ނުވާ2އަހަރުގެ ކުދިން ވަރަށް މަދު ވާނެ މިހާރު\nތިހާ ފުން ފެންގަނޑެއް ކުޑަކުދިންނަށް ގާތްވެވޭގޮތަށް ހާމައަށް ބެހެއްޓުމަކީ ކޮންފަދަ ނުރައްކާތެރި ކަމެއް! އެކުއްޖާއަށް އަވަސް ޝިފާ ދެއްވާށި.\nހާދަ ހިތްދަތި ޚަބަރެކޭ...ކުޑަކުއްޖާޔަށް އަވަސް ޝިފާއެއް މިންވަރު ކުރެއްވުންއެދި ދުޢާކުރަން! ފެންގަޑުގެ ފުންމިނުގައި ފަސްފޫޓްބައި؟ މިއީ ރަގަޅު މިންގަޑެއްބާ ...ވަރަށް ހީނުވޭ ޕޮންޑެއްގެ މިހާ ފުންމިން ހުރެދާނެހެން...ކިތަންމެ ތިލަޔަސް އެއުމުރެ ކުއްޖަކަށް ނުރައްކާހަމަ.


Bodu thafaatahkun Balivumuge eh sababaki defence dholhalhi vun: Suzain\nބޮޑު ތަފާތަކުން ބަލިވުމުގެ އެއް ސަބަބަކީ ޑިފެންސްގެ ދޯހަޅިކަން: ސުޒޭން\nއޭއެފްސީ ކަޕުގެ ފުރަތަމަ މެޗުގައި ރޭ އިންޑިޔާގެ ވަރުގަދަ މޯހަން ބަގާން އަތުން 5-2އިން މާޒިޔާ ބަލިވުމުގެ އެއްސަބަބަކީ ޑިފެންސް ދޯހަޅިވުން ކަމަށް ކޯޗު އަލީ ސުޒޭން ބުނެފި އެވެ.\n"އަހަންނަށް ހީވަނީ މިއަދު ހުރިހާ ގޮތަކުން ވެސް މޮޅު ޓީމަކީ މޯހަން ބަގާންހެން. އަހަރުމެންނަށް އަހަރުމެންގެ ގޭމް ނުކުޅެވުނު. އަހަރުމެންގެ ޑިފެންސް ލައިނަށް ރަނގަޅަށް މާކް ނުކުރެވުނުތާގައި ފޯވަޑުންނަށް ރަނގަޅު ބޯޅަތަކެއް އަހަރުމެންނަށް ނުދެވުނު،" ސުޒޭން ބުންޏެވެ.\nމި މެޗުގައި މާޒިޔާ ކޮޅަށް ބޯހަން ބަގާންގެ ފުރަތަމަ ލަނޑު ޖެހީ މެޗުގެ 19 ވަނަ މިނިޓްގައި ސޮނީ ނޯޑްރޭ އެވެ. އޭނާ މި ލަނޑު ޖެހީ ހާފުގެ މެދަކާ ހަމައިން ލިބުނު ހިލޭ ޖެހުން ކީޕަރު އިމްރާން މުހައްމަދު ބަލަހައްޓަމުންދިޔަ ގޯލުގެ މަތީ ކަނަށް ފޮނުވާލައިގެންނެވެ.\nއިންޑިޔާގެ ގައުމީ ފޯވަޑް ޖޭޖޭ ލަލްޕެކޫލާ އާއި ޓްރިނިޑާޑް އެންޑް ޓޮބެކޯގެ ފޯވަޑް ކޯނެލް ގްލެން ޖެހި ދެ ލަނޑާ ވެސް އެކު ފުރަތަމަ ހާފު މޯހަން ބަގާން ނިންމާލީ 3-0އިންނެވެ. އެ ޓިމުގެ ހަތަރު ވަނަ ލަނޑާއި ފަސް ވަނަ ލަނޑު ޖެހީ ވެސް ފމި ދެ ކުޅުންތެރިންނެވެ.\nއިންޑިޔާގެ ގުވަހަޓީގައި ކުޅުނު މި މެޗުގައި މާޒިޔާގެ ފުރަތަމަ ލަނޑު ޖެހީ އަހުމަދު އިމާޒް (އާއްކޮ) އެވެ. ދެ ވަނަ ލަނޑަކީ މޯހަން ބަގާން ފަސް ލަނޑު ޖެހި ފަހުން އެ ޓީމު ކުޅުންތެރިއަކު އަތުން ބައިކޮޅަށް ވަން ލަނޑެކެވެ.\nޖިނާއީ ކުށެއްގެ ތުހުމަތުގައި ފޯވަޑް އަސްއަދު އަލީ (އަޑުބަރޭ) ހައްޔަރުކޮށްފައި ހުރުމުން އޭނާ ނުލައި މާޒިޔާ ކުޅުނު މި މެޗުން ބަލިވިއިރު އެ ޓީމުގެ ދެ ވަނަ މެޗުގައި އަޑުބަރޭ އަށް ކުޅެވޭނެ ކަމުގެ އުއްމީދެއް ނެތެވެ. މާޒިޔާގެ ދެ ވަނަ މެޗުގައި ބައްދަލުކުރާނީ އަންނަ މަހުގެ ނުވަ ވަނަ ދުވަހު ބައްދަލުކުރާނީ މިޔަންމާގެ ޔަންގޮން ޔުނައިޓެޑާ އެވެ. މި މެޗު ކުޅޭނީ މާލޭގަ އެވެ.\nރޭގެ މެޗަށް ފަހު މޯހަން ބަގާންގެ ކޯޗު އޭނާގެ ޓީމު ދެއްކި ކުޅުމާއި ނަތީޖާއާ މެދު ވެސް ހިތްހަމަޖެހޭ ކަމަށެވެ. އަދި ޖޭޖޭ ދައްކަމުން އަންނަ ކުޅުމާމެދު ވެސް ވަރަށް ބޮޑަށް ހިތްހަމަޖެހޭ ކަމަށެވެ.\nވަރުގަދަ ސްކޮޑެއް އޮތް މާޒިޔާ ފުރަތަމަ މެޗުން ބަލިވިއިރު އާދައިގެ ސްކޮޑަކާއެކު މި އަހަރުގެ އޭއެފްސީ ކަޕުގައި ކުޅޭ ރާއްޖޭގެ ނިއުރޭޑިއަންޓް ވަނީ ފުރަތަމަ މެޗުގައި ސިންގަޕޫރުގެ ބެލަސްޓިއާއާ ވާދަކޮށް 2-2އިން އެއްވަރުކޮށް ޕޮއިންޓެއް ހޯދައިފަ އެވެ.


ހއ. ދިއްދޫ ކައުންސިލްގެ އިދާރާއަށް ފުލުހުން ވަދެ ފާސްކުރުން ކުށްވެރިކުރަން – Maldivian Democratic Party\nހއ. ދިއްދޫ ކައުންސިލްގެ އިދާރާއަށް ފުލުހުން ވަދެ ފާސްކުރުން ކުށްވެރިކުރަން\nފާއިތުވީ ހަފްތާގައި ހއ. ދިއްދޫ ކައުންސިލްގެ އިދާރާއަށް ކޯޓު އަމުރެއްގެ ދަށުން ފުލުހުން ވަދެ އެތަން ފާސްކޮށްފައިވަނީ ދިއްދޫ ރައްޔިތުން އިންތިޚާބުކޮށްފައިވާ ކައުންސިލަރުންނަށް ފުރައްސާރަކޮޮށް، ކައުންސިލްގެ ބާރުތައް ކަނޑުވައި ކަނޑައެޅިގެން ޤާނޫނުތަކާ ޚިލާފަށް ސިޔާސީ ބޭނުމެއްގައި ކަމަށްވާތީ އެކަން ދިވެހިރައްޔިތުންގެ ޑިމޮކްރަޓިކް ޕާޓީން ކުށްވެރިކުރަމެވެ.\nބަލަމުން އަންނަ މައްސަލައެއް ކަމަށް ބުނެ ކައުންސިލްގެ އިދާރާ ފާސްކޮށްފައިވީނަމަވެސް އެއީ ކޮން މައްސަލައެއް ކަމެއްވެސް ފުލުހުން ހާމަކޮށްފައިނުވާތީ މިއީ އެއްވެސް އުސޫލެއް ނެތި ސިޔާސީ ބޭނުމެއްގައި ހިންގާ ދެކޮޅު ނުޖެހޭ ކަމެއްކަން ވަރަށް ސާފުކޮށް އެނގެއެވެ.\nފާއިތުވީ ފަސްއަހަރުތެރޭ ސަރުކާރުގެ ޢަމަލުތަކުން ތަކުރާރުކޮށް ފެންނަމުން އަންނަނީ ލާމަރުކަޒީ ނިޒާމް ނައްތާލައި ކައުންސިލަރުންގެ ބާރުތައް ހަނިކޮށް ދައުލަތުގެ ހިންގުން މަރުކަޒީ ކުރަމުން އަންނަ މަންޒަރެވެ. ޤާނޫނު އަސާސީއާ ޚިލާފަށް ޤާނޫނުތައް ބަދަލުކޮށް މުޅި ނިޒާމު މިވަނީ ގަޑުބަޑުކޮށްފައެވެ. އެއަށްފަހުވެސް ކައުންސިލްތައް ސަރުކާރުގެ ބާރުގެ ދަށަށް ނުގެނެވުމުގެ ސަބަބުން ޤާނޫނާ ޚިލާފަށް ކައުންސިލަރުން ސަސްޕެންޑްކޮށް އެ ކައުންސިލްތަކުގެ އިދާރާއާށްވެސް މިހާރު ވަންނަމުން އަންނަކަމީ ނުހަނު ކަންބޮޑުވާ ކަމެކެވެ.\nދިއްދޫ ރައްޔިތުންނާއި ކައުންސިލަރުންނަކީ އިސްލާޙީ މަސައްކަތުގެ އެންމެ ކުރީ ސަފުގައި ސާބިތުކަމާއެކު ފެށުނީއްސުރެ ތިބޭ ބައެއްކަން ފާހަގަ ކުރަމެވެ. އަދި ދައުލަތުގެ މިފަދަ ބިރުދެއްކުމަށް ފަހަތަށް ނުޖެހޭނެ ބައެއްކަންވެސް އަންނަނީ ދައްކުވައިދެމުންނެވެ. ރައްޔިތުން އިންތިޚާބުކޮށްފައިވާ ކައުންސިލަރުން ސަސްޕެންޑްކޮށް ޖިނާޢީ ކުށުގެ ތުހުމަތުކޮށް މިފަދަ ކަންކަން ކުރުމުން ރައްޔިތުންގެ އެތައް ޚިދުމަތްތަކެއް ފޯރުކޮށްދިނުމަށް މިވަނީ ހުރަސްއެޅިފައެވެ. އެހެންކަމުން ސިޔާސީ ގޮތުން ހިންގާ މިފަދަ ނާތަހުޒީބު ކަންކަމުގައި ފުލުހުންވެސް ބައިވެރިނުވުމަށް އިލްތިމާސްކުރަމެވެ. އަދި ސަރުކާރުގެ މިފަދަ ޢަމަލުތަކުގެ ސަބަބުން ދެމެހެއްޓެނިވި ތަރައްޤީއަށް ހުރަސްއެޅި، މުޅި ރާއްޖެއަށް އިއާދަ ނުކުރެވޭނެ ފަދަ ބޮޑެތި ގެއްލުން ލިބިގެންދާނެ ކަމުގައި ތަކުރާރުކުރަމެވެ.


Dhiraagu Amilla Postpaid: Mihaaru mobile plan customize kohleveyne\nދިިރާގު އަމިއްލަ ޕޯސްޓްޕެއިޑް – މިހާރު މޮބައިލް ޕްލޭން ކަސްޓަމައިޒް ކޮށްލެވޭނެ!\n16 ފެބްރުއަރީ 2021 - 10:35:38\nދިރާގު އަމިއްލަ ޕޯސްޓެޕެއިޑް ތައާރަފުކުރުމަށް ދިރާގުން ވަނީ ރޭ ވާޗުއަލް އިވެންޓެއް ބާއްވާ، ދިރާގު ފޭސްބުކް ޕޭޖުގައި ލައިވްކޮށް ދައްކާފައެވެ. ދިރާގުން ބުނީ "އަމިއްލަ ޕޯސްޓްޕެއިޑް" މެދުވެރިކޮށް ކަސްޓަމަރުންނަށް އެމީހެއްގެ ބޭނުންތަކަށް ހާއްސަކޮށް ވަރަށް ފަސޭހަކަމާއެކު ކަސްޓަމައިޒް ކޮށްލެވޭނެ ކަމަށެވެ. މި އާ ޕްލޭން މެދުވެރިކޮށް މިހާރު ކަސްޓަމަރުންނަށް ފަސޭހަކަމާއެކު ޑޭޓާ، ވޮއިސް ބޭނުންވާ ގޮތަކަށް ސެޓްކޮށްލެވޭނެއެވެ. އަދި މީގެ އިތުރުން މުޅިން އަލަށް ތައާރަފުކޮށްފައިވާ "ވެލިއު ޕްކެސް" އިން އެ ކަސްޓަމަރެއްގެ މޮބައިލް ޔޫސޭޖަށް ބިނާކޮށް، މި ވެލިއު ޕެކްސްތަކުން ބޭނުންވާ ޕެކެއް ހިޔާރު ކުރެވޭނެ ކަމަށް ދިރަގުން ބުނެއެވެ.\nވެލިއު ޕްކެސްތަކުގެ ތެރޭގައި ޗެޓް، ސޯޝަލް މީޑިއާ، ވޮއިސް، ޑޭޓާ އަދި މުޅިން އާ ސްޓްރީމިން އެޑްއޮންސް ދިރާގު ޓީވީ، ދިރާގު ޕްލޭ، ނެޓްފްލިކްސް، އެމޭޒަން ޕްރައިމް، ޔޫޓިއުބް އަދި ޓިކްޓޮކް ހިމެނިގެންދާނެއެވެ. މީގެ އިތުރުން ރާއްޖެއިން ބޭރަށް ގުޅުއްވާ ކަސްޓަމަރުންނަށް ހާއްސަކޮށް އައިޑީޑީ ވެލިއު ޕްކްސްވެސް ވަނީ ހިމަނާފައެވެ.\nދިރާގުގެ ކޮންސިއުމާ ޕޯސްޓްޕެއިޑް މެނޭޖާ އެފްބީބީ ޖަނާ އިބްރާހިމް ވިދާޅުވީ، ދިރާގުން އަބަދުވެސް ދަނީ ކަސްޓަމަރުންނަށް އެންމެ ރަނގަޅު މޮބައިލް ތަޖުރިބާއެއް ފޯރުކޯށްދިނުމަށް ކަސްޓަމުރުންގެ ފީޑްބެކް އަޑުއަހައި، ކަސްޓަމަރުންގެ މޮބައިލް ޔޫސޭޖް ބިހޭވިޔާ ވަރަށް ގާތުން ބަލަމުން ކަމަށެވެ. އެގޮތުން ފަސޭހަކަމާއެކު އަމިއްލައަށް މޮބައިލް ޕްލޭންތައް އެ ކަސްޓަމަރަކު ބޭނުންވާ ގޮތަކަށް ޕާސަނަލައިޒް ކޮށްލުމަކީ ވަރަށް ގިނަ ކަސްޓަމަރުންގެ އެދުމެއްކަން ފާހަގަކުރެވިފައިވާ ކަމަށާއި އެހެންކަމުން މިހާރު ދިރާގު އަމިއްލަ ޕޯސްޓްޕެއިިޑަށް ގެނައި އާ ފީޗާސްތަކާއެކު ކަސްޓަމަރުންނަށް ފަސޭހަކަމާއެކު މޮބައިލް ޔޫސޭޖް މެނޭޖްކޮށް، ދިރާގު ކަސްޓަމާ ސެންޓަރަކަށް ޒިޔާރަތް ނުކޮށް، ދިރާގު މޮބައިލް އެޕް މެދުވެރިކޮށް ޕެކޭޖު ބަދަލު ކޮށްލެވޭނެ ކަމަށް ޖަނާ ވިދާޅުވިއެވެ.\nދިރާގު ޕޯސްޓްޕެއިޑް ހިދުމަތަށް ބަދަލުތައް ގެނެސްފައިވަނީ ހޯމް ފައިބާ ބްރޯޑްބޭންޑް، ބިޒް ފައިބާ ބްރޯޑްބޭންޑް އަދި ދިރާގު ޕްރީޕެއިޑް ޕްލޭންތަކަށް ބޮޑެތި ބަދަލުތަކެއް ގެނެސްފައިވާ ދަނޑިވަޅެއްގައެވެ. ދިރާގުގެ އެކި އެކި ހިދުމަތްތަކަށް ގެންނަމުންދާ ބަދަލުތަކަކީ ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމުގެ ގޮތުން ކުރަމުން އަންނަ މަސައްކަތްތަކުގެ ތެރެއިން ކުރަމުން އަންނަ މުހިންމު މަސައްކަތްތަކެކެވެ. "ދިރާގު އަމިއްލަ ޕޯސްޓްޕެއިޑްގެ ޕްރޮމޮޝަނަލް އޮފާ" އާ ބެހޭ އިތުރު މައުލޫމާތު ދިރާގު ވެބްސައިޓްއިން ލިބެން ހުންނާނެ ކަމަށް ދިރާގުން ބުނެއެވެ.


5 Aharuge Kokkoh Rape Nuvumun Aniyaaveri Gothakah Maraalaifi - Vaguthu\nފަސް އަހަރުގެ ކޮއްކޮ ރޭޕް ނުވުމުން އަނިޔާވެރި ގޮތަކަށް މަރާލައިފި\nފަސް އަހަރުގެ އަންހެން ކޮއްކޮ ރޭޕް ނުވުމުން އަނިޔާވެރި ގޮތަކަށް އޭނާ މަރާލި މައްސަލައެއްގައި މީހަކު ހައްޔަރުކޮށްފިއެވެ.\nއިންޑިޔާގެ ޖަމްޝިދްޕޫރުގައި ހިނގި މި ހާދިސާއާ ގުޅިގެން ހައްޔަރުކޮށްފައިވަނީ އެ ކުއްޖާގެ އުމުރުން 19 އަހަރުގެ ބޭބެ އެކެވެ.\nއިންޑިޔާގެ ރިޕޯޓުތައް ބުނާގޮތުން މި ފިރިހެންމީހާ މީހުން ނޫޅޭ ބިލްޑިންގް އަކަށް އެ ކުއްޖާ ގެންދިޔުމަށްފަހު ވަނީ ރޭޕް ކުރުމަށް މަސައްކަތް ކޮށްފައެވެ. ނަމަވެސް އެކަމަށް އެ އަންހެން ކުއްޖާ ދެކޮޅު ހެދުމުން އެ ފިރިހެންމީހާ އެކުއްޖާގެ ކަރަށް ވަޅި ހަރާ މަރާލީ ކަމަށް ރިޕޯޓުތައް ބުނެއެވެ.\nމިކަން ހިނގާފައިވަނީ މި މަހުގެ ހަތަރުވަނަ ދުވަހު ކަމަށްވާއިރު ވީނުވީއެއް ނޭނގި މި ކުއްޖާ ގެއްލުމާ ގުޅިގެން އާއިލާ އާއި އެކުވެރިކަން އަދި ފުލުހުން ވަނީ އެ ކުއްޖާ ހޯދުމުގެ މަސައްކަތް ފަށާފައެވެ. އެ ކުއްޖާ ހޯދުމަށް ކުރި މަސައްކަތުގައި 19 އަހަރުގެ އެ ފިރިހެންމީހާ ވެސް ބައިވެރިވި ކަމަށްވެއެވެ.\nއެ ކުއްޖާ ހޯދުމަށް ކުރި މަސައްކަތުން އެ ކުއްޖާގެ އަތުގައި ހުރި ބައެއް ގަހަނާތަކާއި ވަޅިއެއް އެ ބިލްޑިންގް އިން ފުލުހުންނަށް ވަނީ ފެނިފައެވެ. އަދި އެ ބިލްޑިންގް އިން އެ ފިރިހެންމީހާ ނިކުތްތަނުން މި ހާދިސާ ހިނގި ދުވަހު އެ ސަރަހައްދުގައި އުޅުނު މީހަކަށް ވެސް ވަނީ ފެނިފައެވެ.\nއެއާއެކު އެ ފިރިހެންމީހާ ފުލުހުންގެ ބެލުމުގެ ދަށަށް މިހާރު ވަނީ ގެންގޮސްފައެވެ.\nއިންޑިއާގައި ކުޑަކުދިންނަށް މިފަދަ އަނިޔާތައް ދިނުމަކީ ވަރަށް ބޮޑަށް އާންމުވެފައިވާ ކަމެކެވެ. މި ކަންކަން ހުއްޓުވުމަށް އެކަށީގެންވާ ގޮތެއްގައި މަސައްކަތް ކަމާބެހޭ ފަރާތްތަކުން ނުކުރާތީ އެގައުމުގެ އާއްމުން އަންނަނީ ނުރުހުން ފާޅުކުރަމުންނެވެ.\nއޭޕްރީލް 14, 2018 16:45\nއިންޑިޔާއަށް ޔޫއެންގެ ވަފުދެއް ފޮނުވަން ޖެހޭ. އިންސާނި ހައްގުތަށް ހައްލު ކުރުމަށް އެގައުމު ނުކުޅެ ދިފަ ވަކަން މިއަހަރު އެކަނިވެސް ފުދޭ.އިންސާނަކަށް ވުރެ\nމިގައުމަށް ފުއްލައެއް މާމުހިންމު ކަމަށް ފެނޭ.\nއޭޕްރީލް 14, 2018 19:42\nރެޭޕްއިންޑިޔާ އަށް ދިވެހި ސިފައިން ފޮނުވަންޖެހޭ\nއޭޕްރީލް 14, 2018 20:46\nޙަޅީފާ ދާންވީނު އިންޑިޔާ އަށް\nއޭޕްރީލް 15, 2018 17:30\nހުއްޓަންވެއްޖޭނުން ރޭޕް ކުރުން..... ނޫސް ބަލާލާފިއްޔާމުން އަބަދު ރޭޕް ރޭޕް....


Dharaboodhoo Bandharuge Masaiykaiy MTCC In Nimalaifi\n19 އޭޕްރީލް 2022 - 18:14:13\nފ. ދަރަނބޫދޫ ބަނދަރު ތަރައްގީ ކުރުމުގެ މަޝްރޫއުގެ މަސައްކަތް އެމްޓީސީސީން ނިންމާލައިފި އެވެ.\nޕަލޭނިން މިނިސްޓްރީގެ ފަރާތުން ދަރަނބޫދޫ ބަނދަރު އަޕްގްރޭޑްކުރުމުގެ މަސައްކަތް އެމްޓީސީސީ އާއި ހަވާލުކޮށްފައިވަނީ 2019 ވަނަ އަހަރުގެ ޑިސެމްބަރުމަހުގެ ތެރޭގައެވެ. އަދި މަޝްރޫއުގެ އަމަލީ މަސައްކަތްތައް އެކުންފުނިން ފަށާފައިވަނީ މިދިޔަ އަހަރުގެ ޖޫންމަހުގެ ތެރޭގައެވެ.\nޖުމްލަ 40.4 މިލިއަން ރުފިޔާގެ އެ މަޝްރޫއުގެ ދަށުން، ބަނދަރު ފުންކުރުމާއި، ބޭރުތޮށި ލުމާއި، އެއްގަމުތޮށި ލުމާއި، 140 މީޓަރުގެ ސަރަހައްދެއްގައި ރިވެޓްމެންޓް ޖެހުމާއި، ގްރޮއިން ޖެހުން ހިމެނެއެވެ. އަދި، 2641 އަކަ މީޓަރުގެ ސަރަހައްދެއްގައި ހާބަރު ޕޭވްމަންޓް ހެދުމާއި، 11 މީޓަރު ދިގު 11 މީޓަރު ފުޅާ ރޭމްޕެއް ހެދުމުގެ އިތުރުން ބްރިޖެއް ހެދުމާއި ބަނދަރު ބައްތި ހަރުކުރުމުގެ މަސައްކަތް ވެސް ހިމެނެއެވެ.\nފ. ދަރަނބޫދޫ ބަނދަރު އެއް ކޮށް ނިމިފައި\nމިއަދު އެ މަސައްްކަތް އެއްކޮށް ނިންމާލިއިރު، ވޭތުވެދިޔަ ތިން އަހަރުތެރޭ އެމްޓީސީސީން ވަނީ ބނދަރު ހެދުމާއި، ބިން ހިއްކުމާއި އަދި ގޮނޑުދޮށް ހިމާޔަތްކުރުމުގެ ގިނަ މަޝްރޫއުތަކެއް ނިންމާފައެވެ.\nއެމްޓީސީސީ 1980 ވަނަ އަހަރު އުފެދުނީ ރާއްޖޭގެ ތަރައްޤީގެ ދަތުރުގެ މުހިއްމު މަރުހަލާއެއްގައެވެ. ކުންފުނި އުފެދުނީއްސުރެ ރާއްޖޭގެ އުމްރާނީ ތަރައްޤީ އާއި އިޖުތިމާއީ ވަސީލަތްތައް ބިނާކުރުމުގައި އެމްޓީސީސީއިން ވަނީ މުހިއްމު ދައުރެއް އަދާކޮށްފައެވެ.


SunOnline: Asandhaige dhashun 28 bali meehaku India ah furuvaalaifi\nއާސަންދައިގެ ދަށުން 28 ބަލި މީހަކު އިންޑިއާއަށް ފުރުވާލައިފި\nއާސަންދައިގެ ދަށުން މިރޭ 28 ބަލި މީހަކު އިތުރު ފަރުވާ އަށް އިންޑިއާ އަށް ފުރުވާލާފައިވާ ކަމަށް އެ ކުންފުނިން ބުނެފިއެވެ.\nކުރިން އިންޑިއާއަށް ފޮނުވާލަން ނިންމީ 37 ބަލި މީހަކެވެ.\nއާސަންދައިން ބުނީ، 37 ބަލިމީހުން ފުރުވަން ކުރިން ހަމަޖެހިފައިވީނަމަވެސް އެކި އެކި ސަބަބުތަކާހެދި ބައެއް ބަލިމީހުން މިދުވަސްވަރު ދަތުރުކުރުމަށް އުޒުރުވެރިވެފައިވާތީވެ މިރޭގެ ފްލައިޓްގައި ދަތުރުކުރަނީ 28 ބަލި މީހުން ކަމަށެވެ.\nއާސަންދައިގެ ދަށުން އިންޑިއާއަށް ދެވަނަ ފްލައިޓެއްގައި ދާން 50 އަށްވުރެ ގިނަ ބަލިމީހުން މިހާރުވެސް ވަނީ ލިސްޓުކުރެވިފައެވެ. މީގެ ތެރެއިންވެސް އެންމެ ކްރިޓިކަލް ބަލިމީހުން ފަރުވާއަށް ފޮނުވުމަށްޓަކާ ކުރަންޖެހޭ މަސައްކަތްތައް ކުރަމުންދާ ކަމަށް އެ ކުންފުނިން ބުންޏެވެ.\nއާސަންދައިން ބުނީ، މިރޭ އިންޑިއާއަށް ފުރާ 28 ބަލި މީހުންނާއެކު އެމީހުންގެ އެހީތެރިންނާއި އަދި ބަލި މީހުންގެ ސިއްހީ ކަންކަން ދަތުރުމަތީގައި ބެލެހެއްޓުމަށް ދެ ޑޮކްޓަރުންނާއި ފަސް ނަރުހުންވެސް ފުރާނެ ކަމަށެވެ. މި ބަލި މީހުންގެ ތެރެއިން ދެ މީހުންނަކީ ސްޓްރެޗާގަ ގެންދާ ދެ މީހުން ކަމަށް ވެސް އަސަންދައިން ބުންޏެވެ.\n"ފްލައިޓުން ދަތުރުކުރާ ހުރިހާ ފަސިންޖަރުންވެސް އިންޑިއާއަށް ދަނީ އިންޑިއާގެ ވިސާ ހަމަޖައްސައި އެ ގައުމުގެ ޕަބްލިކް ހެލްތް ގައިޑްލައިނާ އެއްގޮތަށް ކޮވިޑަށް ޓެސްޓްކޮށް ނެގެޓިވް ނަތީޖާއާއެކުގައެވެ. އިންޑިއާއިންވެސް މި ފަސިންޖަރުން ކޮވިޑަށް ޓެސްޓު ކުރާނެއެވެ. އަދި އެ ގައުމުގަ 14 ދުވަހުގެ ކަރަންޓީން ފުރިހަމަކުރަންޖެހޭނެއެވެ. 14 ދުވަސް ފަހުން އަނެއްކާވެސް ކޮވިޑް19 އަށް ޓެސްޓު ކުރާނެއެވެ." އާސަންދައިން ބުންޏެވެ.\nމި އެންމެނަށްވެސް ފަރުވާ ހަމަޖެހިފައިވަނީ އަމްރީތާ އިންސްޓިޓިއުޓް އޮފް މެޑިކަލް ސައިންސަސް އެންޑް ރިސަރޗް ސެންޓާ (އެއިމްސް) އިންނެވެ. ކަރަންޓީނުގައި ތިބޭނީވެސް އެތަނުގެ އެކޮމޮޑޭޝަން ބްލޮކެއްގައި ކަމަށާއި އެ މުއްދަތުގައިވެސް އެމީހުންގެ ފަރުވާކުރިއަށް ގެންދެވޭނެ ކަމަށް އާސަންދައިން ބުންޏެވެ.\nމިރޭ ބަލިމީހުން ގޮވައިގެން ދާ ފްލައިޓު އެނބުރި އަންނާނީ އިންޑިއާއަށް ފަރުވާ އަށް ގޮސް ނާދެވި ތިބި ހަތް ދިވެހިން މީހުން ގޮވައިގެން ކަމަށްވެސް އާސަންދައިން ބުންޏެވެ.\n"ބަލި މީހުން އިންޑިއާއަށް ފޮނުވުމަށް ދަތުރުގެ އެންމެހާ ކަންކަން ހަމަޖެއްސުމަށާއި ހޯދަންޖެހޭ ހުއްދަތައް ހޯދުމަށް އިންޑިއާ ސަރުކާރާ ގުޅިގެން ރައީސުލް ޖުމްހޫރިއްޔާގެ ސީދާ ބެއްލެވުމުގެ ދަށުން ރައީސް އޮފީހާއި، ފޮރިން މިނިސްޓްރީއާއި އިންޑިއާގައި ހުންނަ ދިވެހި ކޮންސިއުލޭޓުން ކޮށްދެއްވި ބުރަ މަސައްކަތްތައް ފާހަގަކޮށް އާސަންދައިގެން ފަރާތުން އިޚްލާސްތެރިކަމާއެކު ޝުކުރު ދަންނަވަމެވެ." އާސަންދައިން މިކަމާ ގުޅޭ ގޮތުން ނެރުނު ބަޔާނުގައި ބުންޏެވެ.


Cricket aa Exco in CBM ge hingumaa havaalu vejje\nކްރިކެޓްގެ އާ އެކްސްކޯއިން ހިންގުމާ ހަވާލު ވެއްޖެ\nކްރިކެޓް ބޯޑްގެ އާ ރައީސް މުހައްމަދު ފައިސަލް --\nރާއްޖޭގެ ކްރިކެޓް ބޯޑް ރައީސްކަމަށް އިންތިހާބުވި މުހައްމަދު ފައިސަލް އާއި އޭނާގެ އެކްސްކޯގެ ކްރިކެޓް ބޯޑުގެ ހިންގުމާ މިއަދު ހަވާލު ވެއްޖެ އެވެ.\nމިދިޔަ މަހު 26 ގައި ބޭއްވި އިންތިހާބުގައި ރައީސް ކަމަށް ވާދަ ކުރެއްވީ ފައިސަލް އެކަންޏެވެ. ކުރިން ޗައިނާގެ ސަފީރުކަން ކުރެއްވި ފައިސަލް ވަނީ ސްކޫލް ދައުރުގައި ކްރިކެޓް ކުޅުއްވާފަ އެވެ. ކްރިކެޓްބޯޑްގެ ވޮލެޓިއަރެއްގެ ގޮތުގައި މަސައްކަތް ކުރެއްވުމަށް ފަހު ޖެނަރަލް ސެކެޓްރީގެ މަގާމު އަދާ ކުރައްވާފައި ވެއެވެ. އަދި އޭގެފަހުން ސީބީއެމްގެ ނައިބުރައީސްކަން ކުރެއްވި އެވެ.\nހަތަރު އަހަރުގެ މެދުކެނޑުމަކަށް ފަހު އަލުން ސީބީއެމްއަށް އޭނާ ވަޑައިގެންނެވީ ގިނަ އުންމީދު ތަކާއެކު އެވެ. ކްރިކެޓް ގްރާސް ރޫޓް ޑިވްލަޕްމެންޓް ހަރުދަނާ ކޮށް ސީނިއާ ގައުމީ ޓީމާއި އުމުރުފުރާތަކުގެ ގައުމީ ޓީމުތައް ހަރުދަނާ އޮނިގަނޑެއްގެ ތެރެއަށް ގެންނެވުމަކީ އޭނާގެ އެންމެ ބޮޑު ތަސައްވަރެވެ. އަދި ކްރިކެޓް ކުލަބު ހިންގުމުގެ ސިސްޓަމެއް އެކުލަވާލެއްވުމަށް އޭނާގެ ޕްލޭންގައި ވަނީ ހިމަނާފަ އެވެ.\nފައިސަލްގެ ނައިބު ރައީސް އަކީ، ކުރިން ކްރިކެޓް ގައުމީ ޓީމަށް ކުޅުއްވި އަހްމަދު ހުސައިން (ދޮނާ) އެވެ. އޭނާ ވަނީ ވިކްޓަރީ، ސީބީއެލް އަދި މާލެ ސްޕޯޓްސްގެ ކްރިކެޓް ޓީމަށް ކުޅުއްވާފަ އެވެ. ކުޅިވަރު މެނޭޖުމެންޓްގައި ތަޖުރިބާތަކެއް އޭނާ ވަނީ ހާސިލު ކުރައްވާފަ އެވެ. އެގޮތުން ކުރިން ވޯލީބޯޅަ އެސޯސިއޭޝަންގެ ހަޒާންދާރުގެ މަގާމުވެސް އަދާ ކުރެއްވި އެވެ.\nފުލް މެންބާ ރެޕްރެޒެންޓޭޓިވް ކަމަށް ހޮވިަވޑައިގެންނެވި ތިން ބޭފުޅުންނަކީ، ކްރިކެޓް އަމްޕެއާސް ކޮމިޓީގެ ކުރީގެ ޗެއާމަން މުހައްމަދު ރިޔާޒު، އުމުރުފުރާތަކުގެ ގައުމީ ޓީމަށް ކުރިން ކުޅުއްވި މުސްތާގް އަހްމަދު ދީދީ، އަދި 17 އަހަރުން ދަށުގެ ގައުމީ ޓީމުގެ ކޯޗް ކަން ކުރިން ކުރެއްވި އަބްދުﷲ ސައުދާން އެވެ.\nއެސޯސިއޭޓް މެންބަރުކަމަށް ހޮވިވަޑައިގަތީ ކުރިން ގައުމީ ޓީމުގައި ހިމެނުނު އަހްމަދު އާމިރު އާއި ފިޒިކަލް އެޑިއުކޭޝަންގެ ރޮނގުން މާސްޓާސް ހާސިލު ކޮށްފައިވާ ފާތިމަތު ރިޒްނާ އެވެ. އޭނާ ވަނީ ކުރިން ބާސްކެޓްބޯޅަ ވެސް ކުޅުއްވާފަ އެވެ. އިންޑަވިޖުއަލް މެންބަރުކަމަށް ހޮވި ވަޑައިގަތީ ރާއްޖޭގެ އުފެދުނު އެންމެ ކާމިޔާބު ކްރިކެޓް ކެޕްޓަން އަހްމަދު ކަލީމް އެވެ. ޓީމު އިވެންޓުން ރާއްޖެއިން ހޯދި އިންޓަނޭޝަނަލް ފުރަތަމަ ތަށި ހޯދީ ކްރިކެޓް ޓީމުން ކަލީމްގެ ކެޕްޓަން ކަމުގެ ދަށުންނެވެ.


Hajjah Dhiya Evves Meehaku Covidah Fassi Nuvey ހައްޖަށް ދިޔަ އެއްވެސް މީހަކު ކޮވިޑަށް ފައްސި ނުވޭ – Huvadhoo News Hajjah Dhiya Evves Meehaku Covidah Fassi Nuvey Huvadhoo News\nހައްޖަށް ދިޔަ އެއްވެސް މީހަކު ކޮވިޑަށް ފައްސި ނުވޭ\nޙުސައިން އަހުޝަދު އަހުމަދު\nމި އަހަރު ހައްޖުގެ މަތިވެރި އަޅުކަން އަދާކުރުމަށް މައްކާ އަށް ދިޔަ އެއްވެސް ފަރާތެއް މިހާތަނަށް ކޮވިޑަށް ފައްސިވެފައި ނުވާ ކަމަކަށް އެ ގައުމުގެ ސިއްހަތާއި ބެހޭ ފަރާތްތަކުން ބުނެފިއެވެ.\nމި އަހަރުގެ ހައްޖުގެ އަޅުކަން އަދާކުރުމުގެ ފުރުސަތު ދީފައި ވަނީ 60،000 މީހުންނަށެވެ. މިއީ އެގުއުމުގެ ސިއްހަތާ ބެހޭ ވުޒާރާއިން ކަޑައަޅާފައިވާ ހާއްސަ މިންގަޑުތަކަކަށް ފެތޭ މީހުންނެވެ.\nމި ގޮތުން އަހަރު ހައްޖުގެ އަޅުކަމުގައި ބައިވެރި ވުމަށް ފުރުސަތު ދީފައިވަނީ 18 އަހަރާއި 65 އަހަރާ ދެމެދުގެ މީހުންގެ ތެރެއިން އެ ގައުމުން ގަބޫލުކުރާ ކޯވިޑް-19 ދިފާއު ވެކްސިން ތަކުގެ ތެރެއިން ވެކްސިނެއްގެ ދެ ޑޯޒް ޖަހާފައިވާ މީހުން އެކަންޏެވެ. މީގެ އިތުރުން އެއްވެސް ހައިރިސްކު ކެޓަގަރީއެއްގައި ހިމެނޭ ފަރާތް ތަކަށް ފުރުސަތު ދީފައި ނުވެއެވެ.\nސުންކު ނަގައި މިހާތަނަށް ހެދި ތަހުލީލުތަކުން ހައްޖުގެ އަޅުކަން އަދާކުރުމަށް ސައުދީއަށް ދިޔަ އެއްވެސް މީހަކު ކޯވިޑް-19ށް ފައްސި ނުވާކަމަށް ސައުދީގެ ސިއްހަތާއި ބެހޭ ވުޒާރާގެ އިސް ތަރުޖަމާން ޑރ. މުހައްމަދު ބުން އަލް-އަބްދު އަލް-އަލީ ވިދާޅުވިއެވެ. އޭނާ މިހެން ވިދާޅުވެފައިވަނީ ނޫސްވެރިންގެ ބައްދަލުވުމެއްގައި ވާހަކަ ދައްކަވަމުންނެވެ.\nއޭނާ އިތުރަށް ވިދާޅުވީ ހައްޖުގެ އަޅުކަން ނިމުމާއި ހަމައަށް ހައްޖުގެ އަޅުކަން ކުރެވެން އޮތް އެންމެ ރައްކާތެރިކޮށް ކުރޭވެނެ އިންތިޒާމުތައް ހަމަޖައްސާފައިވާނެ ކަމަށެވެ.\nއާންމު ހާލަތުގައި ކޮންމެ އަހަރަކު ވެސް ހައްޖުގެ އަޅުކަން އަދާކުރުމަށް 2.5 މިލިއަން މުސްލިމުން ސައުދީއަށް ދާއިރު، ދިވެހި ރާއްޖެއިން ވެސް ގިނަ އަދަދަކަށް މީހުން ހައްޖުވުމަަށް ދެއެވެ. އެހެން ނަމަވެސް މި އަހަރު ހައްޖު ވުމަށް ފުރުސަތު ލިބިފައިވަނީ އެންމެ ދިވެއްސަކަށެވެ.


Thola aai Ajufaan squad in baakeekohfi, Ibbe nufenidhaane | Mihaaru\nގައުމީ ޓީމުގެ ސްކޮޑުން ބާކީވި ތޮލާ (ކ) އާއި އަޖުފާން.-- ފޮޓޯ: މިހާރު\nތޮލާ އާއި އަޖުފާން ޓީމުން ބާކީކޮށްފި، އިއްބެ ނުފެނިދާނެ\n30 އޯގަސްޓް 2019 - 14:05 1 comment\nލަންކާގައި ގައުމީ ޓީމު ކޭމްޕް ކުރީ ގުއާމަށް ދާން ޔޫއެސް ވިސާ ނެގުމުގެ ކަންތައްތައް ދިގުލައިގެންދާތީ ޓްރެއިނިން މެދުކަނޑާނުލައި ކުރިއަށް ގެންދިއުމަށެވެ. އިއްޔެ ހދ. ނޮޅިވަރަންފަރުން ފުރައިގެން ހަނިމަދޫ އަށް ދަތުރުކުރަނިކޮށް ލޯންޗެއް ބަންޑުން ޖަހާލި ހާދިސާގައި މަރުވި ފަސް މީހުންގެ ތެރޭގައި ގައުމީ އިއްބެ ގެ އާއިލާ މެމްބަރުން ހިމެނޭތީ، އޭނާ ވަނީ އިއްޔެ ޓީމުގެ ޓްރެއިނިން ކޭމްޕް ދޫކޮށް މާލެ އައިސްފަ އެވެ. އިއްޔެ ގައުމީ ޓީމުގެ ޓްރެއިނިންތައް ވެސް ވަނީ މެދުކަނޑާލައިފަ އެވެ.\nއިއްޔެ ޓްރެއިނިން ކޭމްޕް ދޫކޮށް މާލެ އައީ އިއްބެގެ އިތުރުން ތޮލާ އާއި އަޖުފާން އެވެ. މާޒިޔާގެ ޑިފެންޑަރު މުޖުތާޒް މުހައްމަދު (މުޖޭ) ވެސް ސްކޮޑުން ބާކީކޮށް އިއްޔެ އެނބުރި މާލެ އަންނަ ގޮތަށް އޮތީ ހަމަޖެހިފަ އެވެ. އެކަމަކު އިއްބެ މާލެ އަންނަން ޖެހުމުން ބަދަލުގައި މުޖޭ މަޑުކުރުވީ އެވެ.\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) ވިދާޅުވީ އިއްބެ ގުއާމް މެޗުގައި ކުޅުމާމެދު އަދި އެންމެ ފަހުގެެ ގޮތެއް ނުނިންމާ ކަމަށާއި ގޮތެއް ނިންމާނީ އިއްބެ ކަމަށެވެ. އަދި ފުރުސަތު ބޮޑީ އިއްބެ މި މެޗުގައި ނުފެނުން ކަމަށާއި ސަބަބަކީ މި ވަގުތު މުހިއްމީ އޭނާ އާއިލާއާ އެކު މަޑުކުރުން ކަމަށެވެ.\n"އެންމެ ފަހުގެ ނިންމުން ނިންމާނީ މިއަދު. މިކަމުގައި އިއްބެ އަށް ފަސޭހަ ގޮތެއް އޮންނާނީ. ހަގީގަތުގައި މިއީ އިއްބެ އަށް ވެސް ފަސޭހަ ވަގުތެއް ނޫން ގޮތްތަކެއް ނިންމަން. ގައުމީ ޓީމު އޮތީ އިއްބެއާ އެކުގައި،" ޖަވާ ވިދާޅުވި އެވެ.\nއާއިލާ މެމްބަރުންގެ ޖަނާޒާގެ ތެރެއިން އިއްބެ (ވ). -- ފޮޓޯ: ހުސައިން ވަހީދު /މިހާރު\nއިއްބެ ވަނީ އޭނާގެ އާއިލާ މެމްބަރުންގެ ޖަނާޒާގައި އިއްޔެ ބައިވެރިވެފަ އެވެ. ޑިސިޕްލިން ރަނހަޅު، މަސައްކަތުގެ ރޭޓް އެހާމެ މަތި އިއްބެ އަކީ މި ވަގުތު ރާއްޖޭގައި ހުރި އެންމެ މޮޅު އެއް މިޑްފީލްޑަރެވެ. މާޒިޔާ އަށް ކުޅެމުން އަންނަ އިއްބެ އަކީ މިދިޔަ އަހަރު ގައުމީ ޓީމުން ސާފް ސުޒުކީ ކަޕް ކާމިޔާބު ކުރި ޓީމުގެ މުހިއްމު ކުޅުންތެރިއެކެވެ. ސެމީ ފައިނަލުގައި ރާއްޖޭން ނޭޕާލް ބަލިކުރިއިރު އިއްބެ ވަނީ މުހިއްމު ދެ ގޯލު ޖަހައިފަ އެވެ.\nޔުނައިޓެޑް ވިކްޓްރީ އަށް ކުޅެމުން އަންނަ ގޯލްކީޕަރު ތޮލާ އަކީ މިދިޔަ އަހަރު ސާފް ކާމިޔާބުކުރި ޓީމުގެ ތިން ވަނަ ގޯލްކީޕަރެވެ. ތޮލާ ބާކީކުރުމުން ޓީމުގައި ހިމެނޭ ތިން ކީޕަރުންނަކީ ދަ ގްރާންޑޭގެ ގޯލްކީޕަރު މުހައްމަދު ފައިސަލާއި ގްރީން ސްޓްރީޓްސްގެ ލަބާން ޝަރީފް އަދި މާޒިޔާގެ ހުސެއިން ޝަރީފް އެވެ.\nޓީސީ ސްޕޯޓްސް ކްލަބްގެ ފަހަތުގައި ފަހަކަށް އައިސް މޮޅު ކުޅުމެއް ދައްކަމުން އަންނަ ބ. އޭދަފުށީގެ އަޖުފާން އަށް ގައުމީ ޓީމުގެ ފައިނަލް ސްކޮޑުން އަދި ފުރުސަތެއް ނުލިބެ އެވެ.\nމި ފަހަރުގެ ޓީމުގެ ޕްރިލިމިނަރީ ސްކޮޑުގައި ހިމެނުނު ނަމަވެސް ޓީމާ އެކު ޓްރެއިނިން ކޭމްޕަށް ނުދާ ދެ ކުޅުންތެރިންނަކީ އީގަލްސްގެ ދެ ކުޅުންތެރިން ކަމަށްވާ އަލީ ފާސިރު (ސެންޓޭ) އާއި އަހުމަދު ރިޒުވާން (ރިޒޭ) އެވެ. އަމިއްލަ ކަމެއްގެ ސަބަބުން މި ދެ ކުޅުންތެރިން ޓީމާ ދުރުގައި މި ވަގުތު ތިބި އިރު، އަންނަ މަހު 10 ވަނަ ދުވަހު މާލޭގައި ޗައިނާއާ ދެކޮޅަށް ކުޅޭ މެޗުގައި މި ދެ ކުޅުންތެރިން ކުޅުވުމާ މެދު ގޮތެއް ނުނިންމަ އެވެ.\nމި ފަހަރުގެ ސްކޮޑުން ފުރުސަތު ލިބުނު ޒުވާން ކުޅުންތެރިންނަށް ބަލާއިރު ދަ ގްރާންޑޭގެ އަޔާޒު އަހުމަދު (އަޔާ) އާއި 19 އަހަރުން ދަށުގެ ގައުމީ ޓީމާއި ށ. ފޯކައިދޫގެ ފޯވާޑް ހަސަން ނަޒީމް (ޗޯޓު) އަދި ފޯކައިދޫގެ ފޯވާޑް މުހައްމަދު ޖައިލަމް (އޮގީ) ހިމެނެ އެވެ.\nގައުމީ ޓީމުގެ ސްކޮޑުގައި މި ފަަހަރު ވެސް އަލީ އަޝްފާގު (ދަގަނޑޭ) އާއި ތަޖުރިބާކާރު އެހެން ކުޅުންތެރިން ނުހިމެނޭތީ ގައުމީ ޓީމުގެ ކޯޗު ޕީޓަ ސެގާޓްގެ ނިންމުމަށް ގިނަ ބަޔަކު އަންނަނީ ފާޑުކިޔަމުންނެވެ.\nގުއާމް މެޗުގެ ސްކޮޑުގައި މި ވަގުތު ތިބި 23 ކުޅުންތެރިން\nމާޒިޔާ: މުޖުތާޒް މުހައްމަދު (މުޖޭ)، ހުސެއިން ނިހާން (ނިހާޓް)، އިބްރާހިމް މަހުދީ (ފޭދޫ އިއްބެ) ނާއިޒު ހަސަން (ދާދު)، ހަމްޒާ މުހައްމަދު (ހަމްޕު)، ހުސެއިން ޝަރީފް (ހުސެން)، އަސަދުﷲ އަބްދުﷲ، މުހައްމަދު އިރުފާން (އިރޭ)، ސަމޫހު އަލީ (ސަމުއްޓެ)\nއީގަލްސް: ހުސެއިން ޝިފާއު (ކުރޯ)، ހައިޝަމް ހަސަން، އަހުމަދު ނޫމާން (ހެލްމެޓް)، މުހައްމަދު ނާއިމް


Nuhahgu muhsandhikan kushakah hadhaifi\nރައީސުލްޖުމްހޫރިއްޔާ އިބްރާހީމް މުހައްމަދު ސާލިހް\n06 މޭ 2021 - 13:40:14\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ދިވެހިރާއްޖޭގެ ޤާނޫނުލްޢުޤޫބާތަށް4ވަނަ އިސްލާހު ގެނައުމުގެ ބިލު ތަސްދީގުކުރައްވައިފިއެވެ.\nމި ބިލަކީ އެޕްރީލް މަހުގެ 19 ވީ ހޯމަ ދުވަހު ބޭއްވެވި ރައްޔިތުންގެ މަޖިލީހުގެ 2021 ވަނަ އަހަރުގެ ފުރަތަމަ ދައުރުގެ 30 ވަނަ ޖަލްސާއިން ފާސްކުރެއްވި ބިލެކެވެ.\nޤާނޫނު ނަންބަރު 2014/9 ދިވެހިރާއްޖޭގެ ޤާނޫނުލްޢުޤޫބާތަށް މި ގެނައި އިސްލާހުގައި ރިޝްވަތު ހުށަހެޅުމަކީ ކުށެއްކަމުގައި ކަނޑައަޅުއްވާ އެކުށް ސާބިތުވާނެ ހާލަތު ވަނީ ބަޔާންކޮށްދީފައެވެ. އަދި ރިޝްވަތުގެ ކުށަކީ، ޖިނާޔަތުގެ3ވަނަ ދަރަޖައިގެ ކުށެއްކަމުގައިވެސް މި ގެންނެވި އިޞްލާޙުގައި ބަޔާންކޮށްފައިވެއެވެ. މީގެ އިތުރުން މި ޤާނޫނަށް ގެންނެވި އިސްލާހުގައި ނުޙައްޤު މުއްސަނދިކަން ހޯދައި ލިބިގަތުމުގެ ކުށާއި، ދައުލަތުގެ މުދަލާއި ފައިސާއަށް ޚިޔާނާތްތެރިވުމުގެ ކުށާއި، ދައުލަތަށް ފައިދާއެއް ލިބެންއޮތް ކަމެއްގައި އެނޫންގޮތަކަށް ޢަމަލުކުރުމުގެ ކުށާއި، ނުފޫޒުން ވިޔަފާރިކުރުމުގެ ކުށް ކަނޑައަޅުއްވާފައިވެއެވެ. އަދި މިފަދަ ކުށެއްކުރިކަމުގައި ނިންމަވާ ހަމަތަކާއި އުޞޫލުތައްވެސް މި އިސްލާހުގައި ހިމެނިގެންވެއެވެ.\nދިވެހިރާއްޖޭގެ ޤާނޫނުލްޢުޤޫބާތަށް4ވަނަ އިޞްލާޙު ގެނައުމުގެ ބިލު ތަޞްދީޤު ކުރައްވާ މި ޤާނޫނަށް ޢަމަލުކުރަން ފެށުމާއެކު، ޤާނޫނު ނަންބަރު 2000/2 (ކޮރަޕްޝަން ހުއްޓުވުމާއި މަނާކުރުމުގެ ޤާނޫނު) އުވޭނެކަމުގައި މި ޤާނޫނުގައި ބަޔާންކޮށްފައިވެއެވެ.\nމި ބިލު ތަޞްދީޤް ކުރެއްވުމާ ގުޅިގެން، މިއަދު ވަނީ ދިވެހި ސަރުކާރުގެ ގެޒެޓްގައި ޝާއިޢު ކުރައްވާފައެވެ. މި ޤާނޫނަށް ޢަމަލުކުރަން ފަށާނީ، މި ޤާނޫނު ފާސްވެ، ތަޞްދީޤުކޮށް ދިވެހިސަރުކާރުގެ ގެޒެޓުގައި ޝާއިޢުކުރާ ތާރީޚުން ފެށިގެންނެވެ.\n45 ސިކުންތު ކުރިން


Saeed Nasheed Ah: Service Charge Aai Minimum Wadge Aai Othee kon Gulhumeh? - Vaguthu\nކޮވިޑް-19: ބިރުވެރިކަން ބޮޑުވެ، ބަލި ފެތުރުން އިތުރުވަނީ - 22 މިނެޓް ކުރިން\nސައީދު ނަޝީދަށް: ސާވިސްޗާޖާއި މިނިމަމް ވޭޖާއި އޮތީ ކޮން ގުޅުމެއް؟\nމާވަށު ދާއިރަގެ މެންބަރު މުހައްމަދު ސައީދު\nސަރުކާރުން މިނިމަމް ވޭޖެއް ނުވަތަ މުސާރައިގެ ގޮތުގައި ދެވޭނެ އެންމެ ކުޑަ އުޖޫރައެއް ކަނޑައަޅާއިރު ސާވިސްޗާޖުގެ މައްސަލަވެސް ހައްލުވެގެން ދާނެ ކަަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވުމާއި ގުޅިގެން މާވަށު ދާއިރާއިގެ މެންބަރު މުހައްމަދު ސައީދު ފާޑު ވިދާޅުވެއްޖެއެވެ.\nސައީދު ކުރެއްވި ޓްވީޓެއްގައި ވަނީ ސާވިސް ޗާޖާއި މިނިމަމް ވޭޖާއި އޮތީ ކޮން ގުޅުމެއްތޯ ސުވާލު އުފައްދަވާފައެވެ. ސައީދު ވިދާޅުވެފައިވާ ގޮތުގައި ސަރުކާރުން ދަނީ އިންތިހާބު ކައިރިވަމުން އަންނަ ވަރަކަށް މުސާރަ އާއި ސާވިސް ޗާޖޭ ކިޔައި އަޑުގަދަކޮށް އެކަން ސަކަރާތަކަށް ހަދަމުން ކަމަށެވެ. އަދި އެއީ ސަކަރާތަކަށް ނުހެއްދެވުމަށް ސައީދު ވަނީ ރައީސް ނަޝީދު އާއި ސަރުކާރުގެ ކިބައިން އެދިވަޑައިގެންފައެވެ. ސައީދު ވިދާޅުވީ ހެއްދެވެން އޮތް ވަރަކަށް އިތުރުފުޅު ހައްދަވައިގެން ކަންކަން އޮޅުވާލުމަކީ ހައްލެއް ނޫން ކަމަށެވެ.\nރައީސް ނަޝީދު މިހެން ވިދާޅުވެފައި ވަނީ ކުރިއަށް ލޯކަލް ކައުންސިލް އިންތިހާބާއި ދިމާކޮށް އެޖެންޑާ 19 ރަށަށްގެ ނަމުގައި އެމްޑީޕީގެ އިސްވެރިން މިހާރު ކުރައްވަމުން ގެންދަވާ ކެމްޕޭނުގެ ތެރެއިން ހއ. ބާރަށަށް ވަޑައިގެން އެރަށު ރައްޔިތުންނާއި މުހާތަބުކޮށް ވާހަކަފުޅު ދައްކަވަމުންނެވެ.\nއެ ރަސްމިއްޔާތުގައި ވާހަކަ ދައްކަވަމުން ރައީސް ނަޝީދު ވިދާޅުވީ އެންމެ ކުޑަ އުޖޫރައެއް ކަނޑައެޅުމަކީ މިއަހަރު ކުރުމަށް ނިންމާފައިވާ މަސައްކަތްތަކުގެ ތެރެއިންވެސް ބޮޑު މަސައްކަތެއް ކަމަށެވެ. އަދި އެންމެ ކުޑަ އުޖޫރައެއް ކަނޑައެޅުމަކީ މަޖިލިސް މެންބަރުންގެ މަސްއޫލިއްޔަތެއް ކަމަށް އެމަނިކުފާނު ވަނީ ވިދާޅުވެފައެވެ.\nރައީސް ނަޝީދު މިހެން ވިދާޅުވެފައި ވީނަމަވެސް ގިނަ ބަޔަކު ދަނީ އެވާހަކަތައް ދައްކަވަމުން ނަޝީދު ގެންދަވަނީ ކުރިއަށް އޮތް ލޯކަލް އިންތިހާބުގެ ވޯޓު ގިނަ ކުރުމަށް ކަމަށް ބުނަމުންނެވެ.\nއެސްޓީއޯގެ ޑިރެކްޓަރުންގެ ބޯޑަށް ކުރިމަތިލާން ހުޅުވާލައިފި\nކޮވިޑް-19: ބިރުވެރިކަން ބޮޑުވެ، ބަލި ފެތުރުން އިތުރުވަނީ\nޖޯޖިއާއިން ކޮވިޑް-19 ފެނިއްޖެ\nޖެނުއަރީ 14, 2020 11:10\nޓީޗަރުންނަށް އެކަށީގެންވާ މުސާރައެއް ލިބެއެވެ. ނަރުހުންނަށާއި ޞިއްޙީ ދާއިރާގެ އެހެން މުވައްޒަފުންނަށްވެސް އެކަށީގެންވާ މުސާރައެއް ލިބެއެވެ. ޖުޑީޝަރީއަކީ އެންމެ މުސާރަ ރަނގަޅު ދާއިރާައެވެ. ނަމަވެސް ސިވިލްސާރވިސް އާދައިގެ އިދާރީ މުވައްޒަފުންނަށް ލިބޭ މުސާރަކޮޅުން ދެކޮޅު ނުޖެހޭކަން ދަންނަ ވެރިއަކު ،މިރާއްޖެއަކު ނެތެވެ. ރ ޔާމިނުވެސް އިދާރީ މީހުންނަށް ބޮޑުކޮށްދިނީ އެންމެ 700 ރ ގެ އެލަވަނސްސެކެވެ. މިހާރުވެސް މުޅިއެކު ލިބެނީ 6000 ވަރަކަށް ރުފިޔާއެވެ. އިދާރީ އެންމެ ދަށުގެ މުސާރައަށްވެސް މިހާރު މަހަކު 10000ރ ލިބިގެންނޫނީ އަނބިދަރިން ގޮވައިގެން ދިިއުޅޭނީ ކިހިނެއްހެއްޔެވެ.\nޖެނުއަރީ 14, 2020 11:53\nކަލޭމެން ތިވާހަކަ ނުދައްކާ މަޑުންތިބެބަލަ ؟ ކަލޭމެންނަށް ތިކަމެއް ނުވިއެއްނުން ؟؟؟؟\nޖެނުއަރީ 14, 2020 13:07\nވޭތިވެދިޔައަހަރަކީ ދިވެ ހިގައުމާ ދިވެ ހިރައްޔަތުންނަ ވޭތިކޮށްނިމިފައިވާ ހާވެރިކަމަކާއި ނުބައްދަލު ތަނަވަސްކަމާ ތަރައްގީއާ އުފާފާގަތިކަމުގެ އެ.މްޑީޕީ ސަރުކާރުގެ 1 އަ ހަރުކަމީ ކޮންމެދިވެ ހިރައްޔަތަކުވެސް ދެބަސްނުވެވޭނެކަމެއްފެށިގެންމިދާއާއަ ހަރަކީނިމިދިޔައަ ހަރަވުރެންތަނަވަސް އަ ހަރަކަށްވާނެކަމުގެ100% ޔަގީންކުރަން މީފެންނަން ހުރި ހަގީގަތް ސުކުރިއްޔާ ރައީސް ސޯލި ހް މަރުހ ހަބާ ރައީސް ނަސީދު ރައީސް ޔާމިންވީ ނިޒާމުންފޮ ހެވިގެންގޮސް\nޖެނުއަރީ 14, 2020 13:18\nތީ ހަމަ ތެދެއް. ޢެވެސް އަދި އަނގަމަތީ އަތް އަޅައިގެން އިނދެ.\nޖެނުއަރީ 14, 2020 18:11\nސައީދު، އަހަރުމެން މުސާރަޔަށް 150 ޑޮލަރު ދީފަ، ސާވިސްޗާޖް 1000 ޑޮލަރު ވީމަ ވާނީ ކިހާަވރެއްތަ؟ އެންމެ ކުޑަ އުޖޫރަ 500 ޑޮލަރަށް ވެއްޖެނަމަ، ސާވިސްޗާޖް 1000 ޑޮލަރަށް ވީމަ ވާނީ ކިހާވަރެއް؟؟؟؟\nކަލޭމެން ފަޅެއް ވިއްކާލީމަ މިލިއަން ޑޮލަރު ލިބުނަކަސް އަހަރުމެންނަށް ލިބެނި ކުރާ މަސައްކަތުގެ އުޖޫރަ\nޢެންމެ ކުޑަ އުޖޫރަ ކަނޑަޢެޅިއްޖެނަމަ އޭގެތް\nޖެނުއަރީ 14, 2020 14:08\nކަލޭމެން ތިވާހަކަ ނުދެއްޖިއްޔާ ރަނގަޅުވާނީ. އާރާ ބާރާ އޮތް އިރު މިއަދު ފިތުނަ އުފައްދަން ތިވާހަކަ ދެއްކިޔަސް ޤަބޫލްކުރާނެ މީހަކުނެތް